Naalam Nilayile Ezhuthumuri : ദ്വീപുകളുണ്ടാകുന്നത്....\nPreetha 11 October 2019 at 08:05\nകിടിലൻ... ഒന്നു ചിന്തിപ്പിക്കുന്ന ചോദ്യം.... ഇനിയും എഴുതൂ... സൂര്യതേജസ്സെന്നോണം... ആശംസകൾ...\nആനന്ദ് ശ്രീധരം 14 October 2019 at 09:09\nഞാൻ അന്ന് പറഞ്ഞല്ലോ.. നിങ്ങളുടെ വാക്കുകൾക്ക് ആഴത്തിലുള്ള അർത്ഥ തലങ്ങളെ ഉൾക്കൊള്ളാനുള്ള കഴിവുണ്ട്. ഒന്ന് ചികഞ്ഞു നോക്കിയാൽ അർത്ഥഗർഭമായി നിൽക്കുന്നത് കാണാം...\nഞാൻ ഇതിലേത് ദ്വീപിലാണെന്നു നിസ്സംശയം ഉത്തരം തരാമെന്നു ആദ്യ മാത്രയിൽ പറയാം. എന്നാൽ അതിൽ ചിന്തിക്കേണ്ട അനേകം വസ്തുക്കൾ ഉണ്ടാകും. അങ്ങനെയെങ്കിൽ എനിക്ക് നിസ്സംശയം പറയാനാകില്ല എന്നു വേണം കരുതാൻ...\nഒരു ഉപദേശം.. പറ്റുമെങ്കിൽ ഒരു follow Button വെക്കുക. എഴുതുന്നത് അങ്ങനെ എങ്കിലും അറിയാലോ..\nആദി9January 2020 at 05:37\nഞങ്ങൾ ജിന്നുകൾ ദ്വീപുകളിലൊന്നും അനാവശ്യമായി പോകാറില്ല. ഇനി പോകാണെങ്കിൽ നല്ല മനുഷ്യർ ഉള്ളിടത്ത് പോകും. ആദ്യം പറഞ്ഞ ദ്വീപിൽ പോകുവാനാണ് എനിക്കിഷ്ടം. അവിടെ നിങ്ങൾ മനുഷ്യരുണ്ട്, ജീവ ജാലങ്ങളുണ്ട് ജിന്നുകളുണ്ട്.\nരാജേശ്വരി 13 January 2020 at 01:51\nആനന്ദ് അയച്ചു തന്നിട്ട് ഞാനിതു മുൻപേ വായിച്ചിരുന്നു. ചിന്തകളുടെ ആഴം അത്ഭുതപ്പെടുത്തുന്നു. Hats off സൂര്യ ☺❤\nSoorya Mohan 13 January 2020 at 02:00\nഉദയപ്രഭന് 13 January 2020 at 04:46\nഒരു കഥ പറഞ്ഞ് വായനക്കാരനെ ഒരുക്കി ലാക്കരുത്. ഏകാന്തതയുടെ ദീപുകൾ എനിക്കിഷ്ടമല്ല. പച്ചപ്പുള സസ്യജന്തുജാലങ്ങളുളളവയാണ് എനിക്കിഷ്ടം കാരണം ഞാനൊരു തിരമാലയാണ്.\nഗൗരിനാഥന്3February 2020 at 00:04\nനന്നായിട്ടുണ്ട് സൂര്യാ.. ചിലപ്പോഴൊക്കെ കാത്തിരുന്നു വരുന്ന സ്പർശങ്ങൾ വേദനിപ്പിച്ചാലോ.. അത് കൊണ്ട് ആരും വരാത്ത ആരും എത്തി നോക്കാൻ തോന്നാത്ത ദ്വീപ് ആയിരിക്കട്ടെ ഞാൻ.\nSoorya Mohan3February 2020 at 20:39\nഞാനും അതായിരിക്കുമെന്ന് തോന്നുന്നു ചേച്ചി 🥰🥰


രണ്ട് വില്ലേജുകളിലായി സ്ഥിതി ചെയ്യുന്ന മഞ്ഞംപൊതി ക്കുന്ന് അജാനൂര് വില്ലേജില് ഉള്‍പെട്ട സ്ഥലമാണ.് റവന്യൂ വകുപ്പ് മന്ത്രി ഇ. ചന്ദ്രശേഖരന്റെ നിര്‍ദ്ദേശാനുസരണം ഉടമസ്ഥാവകാശം റവന്യൂ വകുപ്പില് നിലനിര്‍ത്തിക്കൊണ്ടാണ് ജില്ലാ കളക്ടര് ടൂറിസം വകുപ്പിന് ഉപയോഗാനുമതി നല്‍കിയത്. പദ്ധതിയുടെ നിര്‍മ്മാണം ആരംഭിക്കുന്നതിനു മുമ്പ് തന്നെ ബെല്ല വില്ലേജില് പെടുന്ന സ്ഥലത്തിനു കൂടി റവന്യൂ വകുപ്പ് ടൂറിസം വകുപ്പിന് ഉപയോഗാനുമതി നല്‍കും.\nമഞ്ഞംപതിക്കുന്നില് എത്തുന്ന സന്ദര്‍ശകര്‍ക്ക് അടിസ്ഥാന സൗകര്യം ഒരുക്കുന്നതിലുപരി സംഗീതത്തിന്റെ പാശ്ചാത്തലത്തില് വര്‍ണ്ണാഭമായ ജലധാര, ബേക്കല് കോട്ട, തൈക്കടപ്പുറം അഴിമുഖം, വിശാലമായ അറബിക്കടല് എന്നിവയുടെ ദൂര കാഴ്ച കുന്നിന്‍മുകളില് നിന്ന് ആസ്വദിക്കാനുള്ള ബൈനോക്കുലര് സംവിധാനങ്ങള്, വാനനിരീക്ഷണത്തിനുള്ള ടെലിസ്‌കോപ്പ് എന്നിവ സ്ഥാപിക്കും. ഇരിപ്പിടങ്ങള്, സെല്‍ഫി പോയിന്റുകള്, ലഘുഭക്ഷണശാല, പാര്‍ക്കിങ് സൗകര്യം എന്നിവ പദ്ധതിയുടെ ഭാഗമായി സജ്ജീകരിക്കും.\nറിസപ്ക്ഷന് സോണ്, ഫല്‍ര് സോണ്,പാര്‍ക്കിങ് സോണ്, ഫെസിലിലിറ്റി സോണ്, ഫൗണ്ടെയ്ന് ആന്റ് ആസ്ട്രോ സേണ് എന്നിവയാണ് പദ്ധതിയില് ഉള്‍പ്പെടുത്തുക. ആദ്യഘട്ടത്തില് റിസപ്ക്ഷന് ടൂറിസം വകുപ്പ് നല്‍കുന്ന ഫണ്ടില് ബ്ലോക്കും ജലധാരയും പാര്‍ക്കിങ് ഏരിയയും പുല്ല് നിറഞ്ഞ കുത്തനെയുള്ള ചെരിവുകളും ടെലസ്‌കോപ്പും ബൈനോക്കുലറും മരത്തോപ്പുകളും ഫൗണ്ടെയ്ന് പ്ലാസയും പദ്ധതിയുടെ ഭാഗമാകും. രണ്ടാം ഘട്ടത്തില് കാസര്‍കോട് വികസന പാക്കേജില് ഉള്‍പ്പെടുത്തി പദ്ധതി വിപുലീകരിക്കും. 150 കാറുകള്‍ക്കും 20 ബസ്സുകള്‍ക്കും 500 ടു വീലറുകള്‍ക്കും ഒരേ സമയം പാര്‍ക്കെ് ചെയ്യാവുന്ന പാര്‍ക്കിങ് സോണാണ് മഞ്ഞം പൊതുക്കുന്ന് പദ്ധതിയില് ഉള്‍പ്പെടുത്തിയിരിക്കുന്നത്.\nജില്ലാ കളക്ടറുടെ സ്വപ്ന പദ്ധതി\nജില്ലാ കളക്ടര് ഡോ. ഡി. സജിത് ബാബുവിന്റെ നൂതന ആശയം ടൂറിസം വകുപ്പ് എംപാനല്‍ഡ് ആര്‍ക്കിട്ടെക്റ്റുമാരായ പ്രമോദ് പാര്‍ത്ഥന്, സി.പി. സുനില് കുമാര് എന്നിവരാണ് ആവിഷ് കരിച്ചത്. പദ്ധതി യാഥാര്‍ഥ്യമാകുന്നതോടെ ഈ സര്‍ക്കാരിന്റെ കാലത്ത് കാഞ്ഞങ്ങാട് പരിസരത്ത് നടപ്പാക്കുന്ന മികച്ച ടൂറിസം പദ്ധതിയായി മഞ്ഞംപൊതിക്കുന്ന് പദ്ധതി മാറും. കാഞ്ഞങ്ങാട് ടൗണ് സ്‌ക്വയര്, കാഞ്ഞങ്ങാട് കൈറ്റ് ബീച്ച് എന്നിവക്ക് നേരത്തെ അംഗീകാരം ലഭിച്ചിരുന്നു. ബേക്കല് ലൈറ്റ് ആന്റ് സൗണ്ട് ഷോ കഴിഞ്ഞ ദിവസമാണ് ടൂറിസം വകുപ്പ് മന്ത്രി നാടിന് സമര്‍പ്പിച്ചത്. നിര്‍മ്മിതി കേന്ദ്രത്തിനാണ് മൂന്ന് പദ്ധതികളുടേയും നിര്‍മ്മാണ ചുമതല. മഞ്ഞംപതിക്കുന്ന് പദ്ധതിയുടെ നടത്തിപ്പ് ചുമതല. ഡിടിപിസിയ്ക്കാണ്\nകാസര്‍കോട് നഗരത്തില് നിന്നും 31 കിലോമീറ്ററും കാഞ്ഞങ്ങാട് നിന്നും അഞ്ച് കിലോ മീറ്ററും മംഗലാപുരത്ത് നിന്നും 94 കിലോമീറ്ററുമാണ് മഞ്ഞംപൊതിക്കുന്നിലേക്കുള്ള ദൂരം. എന്.എച്ച് 66 ലൂടെ എളുപ്പം പദ്ധതി പ്രദേശത്തേക്കെത്താം. കണ്ണൂര് ഇന്റര് നാഷണല് എയര്‍പോര്‍ട്ടില് നിന്നും 92 കിലോമീറ്ററും കാഞ്ഞങ്ങാട് റെയില്‍വേ സ്റ്റേഷനില് നിന്നും ബസ്റ്റാന്റില് നിന്നും അഞ്ച് കിലോമീറ്റര് വീതവുമാണ് മഞ്ഞുംപൊതിക്കുന്നിലേക്കുള്ള ദൂരം. ഹില് ടോപ്പ്, പുല്‍ത്തകിടിനിറഞ്ഞ കുന്നില് ചെരിവുകള്, മികച്ച ആകാശ ദൃശ്യവും കാഞ്ഞങ്ങാട് പട്ടണത്തിന്റെ ദൃശ്യങ്ങളും നിറഞ്ഞ മനോഹരമായ പ്രദേശമാണിത്.


''ശരീരം തളർന്നു തുടങ്ങുന്നു''; ആരാധകരെ ആശങ്കയിലാഴ്ത്തി കോഹ്ലിയുടെ വെളിപ്പെടുത്തൽ. -\n”ശരീരം തളർന്നു തുടങ്ങുന്നു”; ആരാധകരെ ആശങ്കയിലാഴ്ത്തി കോഹ്ലിയുടെ വെളിപ്പെടുത്തൽ.\nതുടർച്ചയായ ജോലി ഭാരം ശാരീരികമായ ബുദ്ധിമുട്ടുകൾ നൽകുന്നുവെന്ന വെളിപ്പെടുത്തലുമായി ഇന്ത്യൻ ക്രിക്കറ്റ് ടീം ക്യാപ്റ്റൻ വിരാട് കോഹ്ലി.ഇപ്പോൾ ശ്രീലങ്കയിൽ നടക്കുന്ന ത്രിരാഷ്ട്ര പരമ്പരയിൽ വിശ്രമം അനുവദിക്കപ്പെട്ട വേളയിലാണ് ജോലി ഭാരത്തെക്കുറിച്ച് നായകൻ പുതിയ വെളിപ്പടുത്തലുകൾ നടത്തിയത്.ശ്രീലങ്കൻ പര്യടനത്തിൽ വിശ്രമം ലഭിച്ചത് വലിയ അനുഗ്രഹമാണെന്നും ചില ചെറിയ ബുദ്ധിമുട്ടുകൾ പരിഹരിക്കാൻ ഇതുവഴി സാധിക്കുമെന്നും ക്യാപ്റ്റൻ കോഹ്ലി വ്യക്തമാക്കി.\n“പഴയ പോലെ ജോലിക്കൂടുതൽ കൈകാര്യം ചെയ്യാൻ പറ്റാതായിരിക്കുന്നു.ശാരീരികമായി ചെറിയ ചില ബുദ്ധിമുട്ടുകൾ എന്നെ അലട്ടുന്നുണ്ട്. ജോലി ഭാരം ചെറിയ തോതിൽ എന്നെ അലട്ടാൻ തുടങ്ങിയിട്ടുണ്ടെന്നതാണ് സത്യം.അവയെല്ലാം പരിഹരിക്കാനുള്ള തീവ്ര ശ്രമത്തിലാണിപ്പോൾ. നിരന്തരമുള്ള ജോലിക്കിടെ ലഭിച്ച ഈ വിശ്രമ വേള ഞാൻ നന്നായി ആസ്വദിക്കുന്നുണ്ട്. ഇത്തരം വിശ്രമ വേളകൾ വളരെ പ്രധാനപ്പെട്ടതാണ്”-കോഹ്ലി പറഞ്ഞു.\nഇംഗ്ലണ്ട്,ഓസ്‌ട്രേലിയ പര്യടനങ്ങൾക്ക് മുന്നോടിയായി മുതിർന്ന താരങ്ങൾക്ക് ബിസിസിഐ വിശ്രമം അനുവദിച്ചിരുന്നു. കോഹ്ലി,ധോണി, ഭുവനേശ്വർ കുമാർ,ജസ്പ്രീത് ഭുംറ, ഹർദിക് പാണ്ഡ്യ തുങ്ങിയവർക്കാണ് ബിസിസിഐ വിശ്രമം അനുവദിച്ചത്.ശ്രീലങ്കൻ പര്യടനത്തിൽ കോഹ്ലിയുടെ അഭാവത്തിൽ രോഹിത്ത് ശർമയാണ് ഇന്ത്യയുടെ യുവ നിരയെ നയിക്കുന്നത്. ജോലിഭാരം തന്നെ അലട്ടുന്നുവെന്ന ഇന്ത്യയുടെ റൺമെഷീന്റെ വെളിപ്പെടുത്തലുകൾ ആശങ്കയോടെയാണ് ക്രിക്കറ്റ് ആരാധകർ നോക്കിക്കാണുന്നത്.


uae covid updates | യുഎഇയിൽ ഇന്ന് കോവിഡ് സ്ഥിരീകരിച്ചത് 995 പേർക്ക്; രാജ്യത്തെ കോവിഡ് ബാധിതരുടെ എണ്ണം 93,090 ആയി - MarunadanMalayalee.com\nSeptember 29, 202006:06 PM IST Permalink\nഅബുദാബി: യുഎഇയിൽ ഇന്ന് കോവിഡ് സ്ഥിരീകരിച്ചത് 995 പേർക്ക്. 93,090 പേർക്കാണ് ആകെ കോവിഡ് സ്ഥിരീകരിച്ചിട്ടുള്ളത്. 24 മണിക്കൂറിനിടെ കോവിഡ് ബാധിച്ച് മൂന്ന് മരണം കൂടി റിപ്പോർട്ട് ചെയ്തു. അതേസമയം കോവിഡ് മുക്തരുടെ എണ്ണത്തിൽ ഇന്ന് വർധനവുണ്ടായി. 1,076 പേരാണ് പുതുതായി രോഗമുക്തരായതെന്ന് ആരോഗ്യ പ്രതിരോധ മന്ത്രാലയം അറിയിച്ചു. രാജ്യത്തെ മരണസംഖ്യ 416 ആയി. ഇതിൽ 82,538 പേർ രോഗമുക്തരായി. നിലവിൽ 10,136 പേരാണ് ചികിത്സയിലുള്ളത്. 98,000ത്തിലധികം കോവിഡ് പരിശോധനകൾ കൂടി രാജ്യത്ത് നടത്തിയതായി മന്ത്രാലയം കൂട്ടിച്ചേർത്തു.


ആരോഗ്യജാലകം: പാഷന് ഫ്രൂട്ട്::പ്രലോഭനത്തിന്റെ പഴം|Health Tips |Arogya jalakam|arogya keralam|\nപാഷന് ഫ്രൂട്ട്::പ്രലോഭനത്തിന്റെ പഴം\nവീട്ടില് ഒരു പാഷന് ഫ്രൂട്ട് ചെടിയുണ്ടായാല് പുതുമയോടെ "ഗാര്‍ഡന് ഫ്രഷായ ജ്യൂസ് കുടിക്കാം.വള്ളി നട്ട് സുഗമമായി വളര്‍ത്താവുന്ന ഫല സസ്യമാണിത്. വെയിലേല്‍ക്കുന്ന വിധത്തില് പടര്‍ത്തി വിട്ടാല് പ്രത്യേക പരിചരണം കൂടാതെ വളര്‍ന്ന് ഇതു നന്നായി കായ്ക്കും.\nഭാരതത്തിനു പുറമേ ആഫ്രിക്ക, കെനിയ, ഓസ്ട്രേലിയ, ഹവായി എന്നിവിടങ്ങളില് പാഷന് ഫ്രൂട്ട് വാണിജ്യാടിസ്ഥാനത്തില് കൃഷി ചെയ്യുന്നു.ഭാരതത്തില് പഞ്ചാബ്,ഹരിയാന,നീലഗിരി, ആന്ധ്രയിലെ അരക്കും പള്ളി, തുടങ്ങിയ പ്രദേശങ്ങളില് പാഷന് ഫ്രൂട്ട് വളര്‍ത്തുന്നു. കേരളത്തില് ഹൈറേഞ്ച് പ്രദേശങ്ങളിലും ഇതു കൂടുതലായി കാണപ്പെടുന്നു. പാലക്കാട്ടെ നെല്ലിയാമ്പതിയിലുള്ള "ഓറഞ്ച് ആന്‍ഡ് വെജിറ്റബ്ല് ഫാമില്" കോണ്‍ക്രീറ്റ് തൂണുകളില് പടര്‍ത്തി പാഷന് ഫ്രൂട്ട് വളര്‍ത്തുന്നു.\nപാഷന് ഫ്രൂട്ടില് രണ്ടിനങ്ങളാണ് സാധാരണം. പഴുക്കുമ്പോള് മഞ്ഞ നിറത്തിലുള്ള പഴങ്ങളുണ്ടാകുന്ന ഇനം സമതല പ്രദേശങ്ങള്‍ക്കും പര്‍പ്പിള് നിറമുള്ളത് ഹൈറേഞ്ചിനും യോജിച്ചതാണ്. ഈ രണ്ടിനങ്ങള് തമ്മില് സങ്കരണം നടത്തി 'ഇന്ത്യന് ഇന്‍സ്റ്റിറ്റ്യൂട്ട് ഓഫ് ഹോട്ടികള്‍ച്ചറല് റിസര്‍ച്ച് ' വികസിപ്പിച്ച ഇനമാണ് 'കാവേരി". ഇതിന്റെ കായ്കള്‍ക്കു പര്‍പ്പിള് നിറമാണ്. മജ്ജക്കു മധുരം കൂടുതലായിരിക്കും. ഫല മജ്ജയില് 33.47 ശതമാനത്തോളം മധുരാംശവും 100 ഗ്രാമില് 40.8 മില്ലി ഗ്രാം അംളതയും ഉണ്ടാകും. ഇലപ്പുള്ളീ ,വേരുചീയല് തുടങ്ങി ഫാഷന് ഫ്രൂട്ടിനെ ബാധിക്കുന്ന രോഗങ്ങളെ ചെറുക്കാന് കഴിവുള്ള ഇനമാണ് കാവേരി.\nസ്ക്വാഷ്, കോര്‍ഡിയാല്, സിറപ്പ്. ജെല്ലി എന്നിവയും പാഷന് ഫ്രൂട്ടില് നിന്ന് ഉണ്ടാക്കാം. നെല്ലിയാമ്പതി ഫാം പാഷന് ഫ്രൂട്ട് ഉപയോഗിച്ച് സ്ക്വാഷ് ഉണ്ടാക്കി വിപണനം ചെയ്യുന്നുണ്ട്. 'ഫ്രൂട്ട്നെപ്പ്' എന്നാണിതിന്റെ ബ്രാന്‍ഡ് നെയിം. വിറ്റാമിന് C യും വിറ്റമിന് A യും പഷന് ഫ്രുട്ടിന്റെ ഫല മജ്ജയില് നല്ല തോതിലുണ്ടാവും. 100 ഗ്രാം പഷന് ഫ്രൂട്ടില് 25 മില്ലി ഗ്രാം വിറ്റാമിന് Cയും 54 മൈക്രോ ഗ്രാം വിറ്റാമിന് A യുമാണ് കാണപ്പെടുക. കാര്‍ബോ ഹൈഡ്രേറ്റിന്റെ തോത് 12.4 ഗ്രാമും മാംസ്യത്തിന്റേത് 0.9 ഗ്രാമുമാണ്. 60 മില്ലി ഗ്രാം ഫോസ്ഫറസ് ,10 മില്ലി ഗ്രാം കാല്‍സ്യം, 189 മില്ലി ഗ്രാം പൊട്ടാസ്യം, 15 മില്ലിഗ്രാം സോഡിയം,2മില്ലിഗ്രാം ഇരുമ്പ് എന്നിവയിലുണ്ടാവും.\nഒൌ‍ഷധമേന്‍മയും ഈ ഫലത്തിനുണ്ട്. ഇതിലുള്ള ഘടകങ്ങള്‍ക്ക് ഉറക്കമില്ലായ്മ, മന:സംഘര്‍ഷം എന്നിവയെ കുറക്കാനാവും. പാഷന് ഫ്രൂട്ട് ജ്യൂസ് പുരാതന കാലം മുതല് ഉറക്കകുറവിനുള്ള ഒൌ‍ഷധമായി ഉപയോഗിക്കുന്നു. അമേരിക്കയില് 19 നൂറ്റാണ്ടിന്റെ തുടക്കം മുതല് നാഡീസംഘര്‍ഷത്തിന്റെയും ആമാശയത്തിലെ കോച്ചിപിടുത്തത്തിന്റെയും ചികിത്സക്ക് പാഷന് ഫ്രൂട്ട് ഉപയോഗിക്കുന്നുണ്ട്. ഇതില് നിന്നുണ്ടാക്കുന്ന ഒൌ‍ഷധങ്ങള് യൂറോപ്പില് ആകാംക്ഷാരോഗത്തിന്റെ ചികിത്സക്ക് ഉപയോഗിച്ചു പോരുന്നു. ശരീരകോശങ്ങള്‍ക്ക് ഓജസ്സ് പകരുന്ന നിരോക്സീകാരികളുടെ നല്ല ശേഖരവുമാണ് പാഷന്‍ഫ്രൂട്ട്.\nമലയാള മനോരമ 2002 ജൂലൈ 14 ഞായര്\n***Blog Admin*** @ Pookkottur | പൂക്കോട്ടൂര് at 11:22 PM\nLabels: agriculture, aravankara, kerala, krishi, pashion fruite, pookkottur


അവന് പണ്ടേ ഒരു അള്ളാണ്... കൂട്ടുകാര് ബിലഹരിയെപ്പറ്റി ഇങ്ങനെ പറയും. സിനിമാ സ്വപ്നവും കഠിനാധ്വാനവും കൊണ്ട് അയാള് സിനിമാ സുഹൃത്തുക്കളുടെ ഹൃദയത്തില് അള്ളിപ്പിടിച്ചിട്ട് വര്‍ഷങ്ങളായി. അള്ള് രാമേന്ദ്രന് തിയേറ്ററിലെത്തുമ്പോള് കൂട്ടുകാര് കൈയ്യടിക്കുന്നത് ഈ യുവ സംവിധായകന്റെ പോരാട്ട വിജയത്തിന്. പ്രേക്ഷകരുടെ കൈയ്യടി രാമേന്ദ്രനും. ഒരു വര്‍ഷം മുമ്പ് പോരാട്ടത്തിലൂടെ സിനിമാ സ്വപ്നങ്ങള് നെയ്തു തുടങ്ങിയ ബിലഹരി ആദ്യ ചിത്രത്തിന്റെ വിജയാഹ്ലാദം വെള്ളിനക്ഷത്രവുമായി പങ്കുവയ്ക്കുന്നു.പോരാട്ടം എന്ന ലോ ബജറ്റ് സിനിമയിലൂടെയാണ് ബിലഹരിയുടെ തുടക്കം. എന്നാല് ആദ്യം തിയേറ്ററിലെത്തിയിരിക്കുന്നത് കുഞ്ചാക്കോ ബോബന്റെ അള്ള് രാമേന്ദ്രനും. കഠിനാധ്വാനത്തിന്റെയും കൂട്ടുകാര്‍ക്കൊപ്പം കണ്ട സിനിമാ സ്വപ്നങ്ങളുടെയും കഥകളുടെ കെട്ടഴിക്കുന്നു ബിലഹരി.\nഅതൊരു വല്ലാത്തൊരു ഫീലായിരുന്നു. പ്രിവ്യു ഷോ കാണുമ്പോള് ഉള്ളില് പേടിയായിരുന്നു , ജനങ്ങളിലേക്ക് ഇത് എത്തിക്കുമ്പോള് ഉണ്ടാവുന്ന പ്രതികരണം എന്താകുമെന്നതിനെക്കുറിച്ച് നല്ല പേടിയുണ്ടായിരുന്നു. റിലീസ് ദിവസം ആദ്യ ഷോ അച്ഛന്റെയും അമ്മയുടെയും കൂടെയായിരുന്നു കണ്ടത്. അതുകൊണ്ട് തന്നെ ഇമോഷണലി എന്നെ വല്ലാതെ ബാധിച്ചിരുന്നു. ഹാപ്പിയാണ്.... പഠിച്ചുകൊണ്ടിരിക്കുമ്പോള് ഉള്ള സ്വപ്നമാണ് ഇപ്പോള് പൂവണിഞ്ഞത്. അന്ന് പരിഹരിച്ചവരെല്ലാം ഇന്ന് ചിത്രം കണ്ട് നല്ല പ്രതികരണം അറിയിക്കുന്നു. ഞാന് സിനിമ എടുക്കുമെന്ന് എനിക്ക് ഉറപ്പുണ്ടായിരുന്നു. പോയ വര്‍ഷങ്ങളിലേക്ക് തിരിഞ്ഞ് നോക്കിയാല് ഒരുപാട് ദൂരം ഞാന് സഞ്ചരിച്ചുവെന്ന് പറയാം.\nപ്രേക്ഷക ഹൃദയത്തില് രാമേന്ദ്രന് അള്ളിയോ ?\nസാധാരണ പ്രേക്ഷകനുവേണ്ടിയുള്ള ചിത്രമാണ് അള്ള് രാമേന്ദ്രന് . കോമഡി ത്രില്ലറുമെല്ലാം നിറഞ്ഞ ക്ലീന് എന്റര്‍ടൈന് ചിത്രമായതുകൊണ്ട് പ്രേക്ഷകന് ചിത്രം ഇഷ്ടപെടും. മലബാര് ഭാഗങ്ങളില് നിന്ന് നല്ല പ്രതികരണമാണ് അള്ള് രാമേന്ദ്രന് കിട്ടുന്നത്. കൊച്ചിയിലെ തന്നെ മാളുകളിലും പത്മയിലുമൊക്കെ ചിത്രം ഹൗസ് ഫുള്ളായി തുടങ്ങിയിട്ടുണ്ട്. പ്രേക്ഷകര് ചാക്കോച്ചന്റെ ഈ വ്യത്യസ്ത ഗെറ്റപ്പ് ഏറ്റെടുത്തുവെന്ന് തന്നെ നമുക്ക് ഉറപ്പിച്ച് പറയാവുന്നതാണ്. റിലീസ് ദിവസം മാളുകളിലേക്ക് ഇടിച്ചുകയറുന്നത് യൂത്തായിരുന്നു. എന്നാല് ഇപ്പോള് ഒരുപാട് ഫാമിലികള് വരുന്നുണ്ടെന്നാണ് റിപോര്‍ട്ടുകള് വരുന്നത്. ചാക്കോച്ചനെ അള്ള് രാമേന്ദ്രനായി പ്രേക്ഷകര് സ്വീകരിക്കുമോ എന്നൊരു പേടി ഉണ്ടായിരുന്നു ഇപ്പോള് അത് മാറി. പ്രേക്ഷകര് തന്നെയാണ് നല്ല ചിത്രമാണോ എന്ന് വിധിയെഴുതേണ്ടത് അതുകൊണ്ട് പ്രേക്ഷകര്‍ക്ക് മുഴുവനായി വിട്ടുകൊടുക്കുന്നു.\nതിയേറ്ററില് നിന്ന് വന്ന കൈയ്യടിതന്നെയാണ് ചിത്രത്തിന് കിട്ടിയ ബെസ്‌ററ് കോംപ്ലിമെന്റ്. ഇന്റെര്‍വെല് സമയത്ത് തിയേറ്ററില് നിറഞ്ഞ ആര്‍പ്പുവിളിയും കൈയ്യടിയുമായിരുന്നു . ചാക്കോച്ചന്റെ പുതിയ ഗെറ്റപ്പിനെ പ്രേക്ഷകര് ഇരുകൈയ്യും നീട്ടി സ്വീകരിച്ചുവെന്ന് ആ കൈയ്യടിയോടെ മനസിലായി . ഓരോ കോമഡിക്കും പ്രേക്ഷകര് പൊട്ടിച്ചിരിക്കുമ്പോള് സന്തോഷം തോന്നിയിരുന്നു . ഒരുപാട്‌പേര് വിളിച്ചിരുന്നു, നല്ല പ്രതികരണമാണ് അറിയിച്ചതെല്ലാം. ഒരു നവാഗതനെന്ന നിലയില് അള്ള് രാമേന്ദ്രന് കിട്ടുന്ന നിറഞ്ഞ കൈയ്യടി തന്നെയാണ് ഏറ്റവും വലിയ സന്തോഷം.\nചാക്കോച്ചന് രാമേന്ദ്രനായപ്പോള് ?\nഅള്ള് രാമേന്ദ്രന് എന്ന കഥാപത്രം വേറെ ആര്‍ക്കും ചെയ്യാവുന്നതാണ് പക്ഷെ ചാക്കോച്ചന് അള്ള് രാമേന്ദ്രനായപ്പോള് പ്രേക്ഷകര് കൈയ്യടിച്ചു . ചാക്കോച്ചന്റെ ഇങ്ങനെ ഒരു വേഷം പ്രേക്ഷകര് ഏറെ ആഗ്രഹിച്ചിരുന്നു . പ്രണയ നായകനായി മലയാള സിനിമയിലേക്ക് വന്ന ചാക്കോച്ചന്റെ മേക്കോവര് കാണാന് വര്‍ഷങ്ങള് കാത്തിരിക്കേണ്ടി വന്നു. ചാക്കോച്ചന്റെ എല്ലാ രൂപമാറ്റവും ഇഷ്ടപ്പെടുന്ന പ്രേക്ഷകര് അള്ള് രാമേന്ദ്രനെയും സ്വീകരിച്ചു. ഒരു സീനിയര് നടനെന്ന ഒരു ജാഡയും കൂടാതെയാണ് ചാക്കോച്ചന് സെറ്റില് പെരുമാറിയിരുന്നത്. സ്‌ക്രിപ്‌റ്റെല്ലാം കൃത്യമായി പഠിച്ചിട്ടാണ് ചാക്കോച്ചന് ക്യാമറക്ക് മുന്നിലേക്ക് വരുന്നത്. സീനിയര് നടനെ മേനേജ് ചെയ്യാന് പറ്റുമോ എന്നൊരു പേടി ഉണ്ടായിരുന്നു പക്ഷെ അത് ആദ്യ ദിവസം തന്നെ പോയി. വളരെ ഈസിയായിരുന്നു ചാക്കോച്ചനെ സെറ്റില് ഡീല് ചെയ്യാന്. പ്രേക്ഷകര് ചാക്കോച്ചന്റെ ഈ പുതിയ ഗെറ്റപ്പ് സ്വീകരിച്ചതില് ചാക്കോച്ചനും ഹാപ്പിയാണ്.\nപോരാട്ടത്തില് നിന്ന് അള്ള് രാമേന്ദ്രനിലേക്ക് ?\nഷോര്‍ട്ട് ഫിലിമും മ്യൂസിക് വീഡിയോയുമാണ് ആദ്യം ചെയ്തത്. പിന്നീട് കുറച്ച് പരസ്യ ചിത്രങ്ങള് സംവിധാനം ചെയ്തു. പരസ്യ ചിത്രങ്ങളില് നില്‍ക്കുമ്പോഴും സിനിമ എന്ന ഒരു സ്വപ്നം മാത്രമായിരുന്നു മനസ്സില്. അത് കഴിഞ്ഞ് ഫിലിം വര്‍ക്ക് ഷോപ്പ് നടത്തി. ഇങ്ങനെയായിരുന്നു യാത്രകള്. സിനിമ അകലെ നില്‍ക്കുന്ന ഒന്നാണെ&


മുംബൈയിൽ 26 കോടിയുടെ ആംബർഗ്രിസ് പിടിച്ചു; അഞ്ച് പേർ അറസ്റ്റിൽ | ambergris\nമുംബൈയിൽ 26 കോടിയുടെ ആംബർഗ്രിസ് പിടിച്ചു; അഞ്ച് പേർ അറസ്റ്റിൽ\nJul 14, 2021, 02:00 AM IST\nമുംബൈ: അന്താരാഷ്ട്ര വിപണിയിൽ 26 കോടി രൂപ വിലമതിക്കുന്ന ആംബർഗ്രിസ് മുംബൈയിൽനിന്ന് വനംവകുപ്പധികൃതർ പിടിച്ചെടുത്തു. സംഭവവുമായി ബന്ധപ്പെട്ട് അഞ്ച് പേരെ അറസ്റ്റു ചെയ്തിട്ടുണ്ട്. മുംബൈയിൽ രണ്ടിടങ്ങളിലായി ജൂലായ് എട്ട്, 10 തീയതികളിൽ നടന്ന ആംബർഗ്രിസ് ഇടപാടുകളാണ് വനംവകുപ്പ് കണ്ടെത്തിയതെന്ന് താനെ ഡെപ്യൂട്ടി കൺസർവേറ്റർ ഓഫ് ഫോറസ്റ്റ്‌സ് ഗജേന്ദ്രഹിരേ അറിയിച്ചു.\nആംബർഗ്രിസ് വാങ്ങാനെത്തിയ ഇടപാടുകാർ എന്ന വ്യാജേനയാണ് വനംവകുപ്പ് വിൽപ്പനക്കാരെ പിടികൂടിയത്. ആദ്യ സംഘത്തിൽനിന്ന് എട്ടുകിലോഗ്രാം ആംബർഗ്രിസും രണ്ടാമത്തെ സംഘത്തിൽനിന്ന് 19 കിലോഗ്രാം ആംബർഗ്രിസും പിടികൂടി. തുടർന്നു നടന്ന അന്വേഷണത്തിലാണ് അഞ്ച് പേരെ അറസ്റ്റു ചെയ്തത്. തിമിംഗിലങ്ങളുടെ കുടലിൽ ദഹനപ്രക്രിയയുടെ ഭാഗമായി രൂപം കൊള്ളുന്ന വിസർജ്യ വസ്തുവാണ് ആംബർഗ്രിസ്. ഔഷധക്കൂട്ടായും സുഗന്ധദ്രവ്യ നിർമാണത്തിനും ഉപയോഗിക്കുന്ന ഇതിന് സ്വർണത്തേക്കാൾ വിലയുണ്ട്.\nവംശനാശഭീഷണി നേരിടുന്ന ജീവികളുടെ അന്താരാഷ്ട്ര വ്യാപാരക്കരാറിന്റെ അടിസ്ഥാനത്തിൽ ആംബർഗ്രിസ് വിപണനം നിരോധിച്ചിട്ടുണ്ട്. അതുകൊണ്ടുതന്നെ അത് വാങ്ങുന്നതും വിൽക്കുന്നതും കുറ്റകരമാണ്. 30 കോടി രൂപ വിലമതിക്കുന്ന ആംബർഗ്രിസ് വിൽക്കാൻ ശ്രമിക്കുന്നതിനിടെ കേരളത്തിലെ ചേറ്റുവയിൽനിന്ന് വനംവകുപ്പ് അടുത്തയിടെ മൂന്ന് പേരെ അറസ്റ്റു ചെയ്തിരുന്നു.\nContent Highlights: ambergris worth Rs 26 crore seized, five arrested\nകൂട്ടമായി ഇറങ്ങും, ആളുകളുടെ ശ്രദ്ധതിരിച്ച് മോഷണം; റാംജി നഗര് സംഘത്തിലെ 11 പേര് പിടിയില്


അഞ്ച് ഉപതിരഞ്ഞെടുപ്പുകൾ.. കേരളം ആവേശത്തിലാണ്. ഇതിനിടെ ഉപതിരഞ്ഞെടുപ്പിന്റെ രസകരമായ ചരിത്രം കേരളത്തിനുണ്ട്. ഇത് രസകരമായി അവതരിപ്പിക്കുകായണ് മാധ്യമ പ്രവർത്തകനായ ജോർജ് പുളിക്കൻ. പുളിക്കന്റെ ലേഖന പരമ്പരയുട...\nകുഞ്ഞിരാമനും സെൽവരാജനും സ്വന്തം പാർട്ടി വിട്ടു മറുപാളയത്തിലെത്തി ഉപതിരഞ്ഞെടുപ്പു നേരിട്ട് ചരിത്രത്തിൽ ഇടംനേടിയത് രണ്ടുപേരാണ്. എം.കുഞ്ഞുരാമൻ നമ്പ്യാരും ആർ.സെൽവരാജും. ഒരാളുടെ പരീക്ഷണം പരാജയപ്പെട്ടപ്പോൾ ...\nരാഷ്ട്രീയ കേരളത്തിന്റെ തിരഞ്ഞെടുപ്പ് മാപിനിയിൽ പ്രകമ്പനങ്ങൾ സൃഷ്ടിച്ചുകൊണ്ട്, മിനി നിയമസഭാ തെരഞ്ഞെടുപ്പ് എന്നറിയപ്പെടുന്ന അഞ്ച് നിയമസഭാ സീറ്റിലേക്കുള്ള ഉപതെരഞ്ഞെടുപ്പിന് കേളികൊട്ടുയർന്നു. പൊതുതെരഞ്ഞെട...


തമിഴ് ചലച്ചിത്ര സംഗീത സംവിധായകനായ എസ്.ഡി. ശേഖറിന്റെ ആദ്യ മലയാള സംരംഭമാണ് ' ഇവളൊരു നാടോടി '.\n1954-ല് പുറത്തിറക്കിയ മനസ്സാക്ഷി' എന്ന ചിത്രത്തിന്റെ സംഗീത സംവിധായകനാണ് എസ്.ജി.കെ.പിള്ള.\nഎസ് .എം. സുബ്ബയ്യാനായിഡു\nപ്രശസ്തനായ എം.എസ്. വിശ്വനാഥന്റെ ഗുരുക്കന്മാരില് ഒരാളായ നായിഡു എസ്.എന് ചാമിയോടൊപ്പം ' രക്തബന്ധം' എന്ന ചിത്രത്തിനു സംഗീതം നല്‍കി. തമിഴില് ധാരാളം ചിത്രങ്ങള്‍ക്കു സംഗീതസംവിധാനം ചെയ്തിട്ടുള്ളയാളാണ് എസ്.എം. സുബ്ബയ്യാനായിഡു\nഎസ്. എന് .ചാമി\n' രക്തബന്ധം' എന്ന ചിത്രത്തിനുവേണ്ടി എസ്.എം.സുബ്ബയ്യനായിഡുവിനോടൊപ്പം സംഗീത സംവിധാനത്തില് സഹകരിച്ചു പ്രവര്‍ത്തിച്ചു.\n1987- ല് ' നീയല്ലെങ്കില് ഞാന് ' എന്ന ചിത്രത്തിനു സംഗീതസംവിധാനം ചെയ്തുകൊണ്ട് രവീന്ദ്രന് , എ.റ്റി. ഉമ്മര് തുടങ്ങിയവരുടെ സംഗീതസഹായിയായി പ്രവര്‍ത്തിച്ചിരുന്ന വെങ്കിടേഷ് മലയാള ചലച്ചിത്ര രംഗത്തു പ്രവേശിച്ചു. മലയാളം കൂടാതെ തമിഴ്, തെലുങ്ക് ചിത്രങ്ങള്‍ക്കുവേണ്ടിയും സംഗീതം നല്‍കി വരുന്നു. മലയാളത്തില് ഇതുവരെ 13 ചിത്രങ്ങള്‍ക്കു ഈണം പകര്‍ന്നു.\nസജീവ് ബാബു കെ.പി\nപ്രഭു നിവാസ്, കോര്‍പ്പറേഷന് ബാങ്കിന് എതിര്‍വശം, നെടുങ്കാട്, കരമന പി.ഒ, തിരുവനന്തപുരം. ഫോണ് : 0471-2344941. കൂടുതല് വിവരങ്ങള് പിന്നീട് ചേര്‍ക്കുന്നതാണ്\nമലയാള ചലച്ചിത്രരംഗത്തിന് ആദ്യത്തെ സുവര്‍ണ്ണകമല പുരസ്ക്കാരം നേടിത്തന്ന 'ചെമ്മീന് ' എന്ന ചിത്രത്തിലെ ഗാനങ്ങള് മലയാളികളുടെ മനസ്സില് ഒരു പുതിയ ഹരം തന്നെ സൃഷ്ടിച്ചു. അതിന് കാരണക്കാരന് സംഗീത സംവിധായകന് സലില് ചൗധരിയാണ്. അഭ്യസ്തവിദ്യനായ അദ്ദേഹം പാശ്ചാത്യസംഗീതത്തില് നിപുണത നേടിയ ഒരു കലാകാരനാണ്. പാശ്ചാത്യസംഗീതവും രവിന്ദ്രസംഗീതവും കോര്‍ത്തിണക്കിയാണ് അദ്ദേഹം തന്റെ ശൈലി മെനെഞ്ഞെടുത്തത്. അനുകരണീയമായ ശൈലിയുള്ള ആ ഗാനങ്ങള് നന്നേ പ്രസിദ്ധങ്ങളായി. പല ഭാഷകളിലെ ചിത്രങ്ങള്‍ക്ക് അദ്ദേഹം സംഗീതം കൈകാര്യം ചെയ്തു. ഒരു പാട്ടെങ്കിലും പ്രസിദ്ധമാക്കത്തക്ക ചിത്രങ്ങള് അദ്ദേഹത്തിന്റെ ശേഖരത്തിലില്ല. കാലേകൂട്ടി ഈണം തയ്യാറാക്കുന്ന ഒരു പ്രക്രിയയാണ് അദ്ദേഹത്തിന്റെ പ്രവര്‍ത്തന രീതി. ഏത് സന്ദര്‍ഭമായാലും അദ്ദേഹം മുന്‍കൂട്ടി നെയ്തെടുത്ത ആ ചട്ടക്കൂട് ഗാനരചയിതാവിനെ കേള്‍പ്പിക്കുകയും അതില് ഗാനങ്ങളെഴുതാന് അദ്ദേഹത്തിനോട് ആവശ്യപ്പെടുകയും ചെയ്യുന്നു. ഈ ഗാനരചനാ പ്രക്രിയയില് കല്ലുകടിയ്ക്കാതെ ഗാനങ്ങള് കവിതകളാക്കി എഴുതി വിജയിപ്പിക്കുന്നവരുടെ എണ്ണം വളരെ കുറവാണെങ്കിലും ചില ഗാനങ്ങള് പ്രസിദ്ധങ്ങളാവുകതന്നെ ചെയ്യുന്നു. 'പെണ്ണാളേ പെണ്ണാളേ..', 'മാനസമൈനേ വരൂ...', 'കാട് കറുത്തകാട്...', 'സാഗരമേ ശാന്തമാകൂ...', 'നീലപ്പൊന്മാനേ...', 'ശാരികേ...' മുതലായ ഗാനങ്ങളില് സലില് ചൗധരിയെ മലയാളികള് ഓര്‍ക്കുന്നു. മുന്‍കൂട്ടി ഈണം തയ്യാറാക്കി, ആ ചട്ടക്കൂടില് പാട്ടെഴുതിയ്ക്കുന്ന അദ്ദേഹത്തിനെപ്പോലുള്ളവരുടെ സംഗീതനിര്‍മ്മാണ രീതിയാണ് മലയാളത്തിലെ പുതിയ തലമുറയും സ്വീകരിച്ചുകാണുന്നത്.\nഇടതുപക്ഷ പ്രസ്ഥാനവുമായും ഇന്ത്യന് പീപ്പിള്‍സ് തിയേറ്റര് അസ്സോസിയേഷനുമായും ബന്ധപ്പെട്ട അദ്ദേഹത്തിന്റെ ആദ്യ ചിത്രം 'ബല്‍രാജ് സാഹ്നി' റിക്ഷാക്കാരനായി അഭിനയിച്ച 'ദോ ഭിഗാസമീന് ' ആയിരുന്നു. രണ്ടാമത്തെ ചിത്രമായ 'മധുമതി'യിലെ ഗാനങ്ങള് ഇന്ത്യയിലാകെ ഒരു കോളിളക്കം തന്നെ സൃഷ്ടിച്ചു. വ്യത്യസ്ത ശൈലിയിലുള്ള ആ ഗാനങ്ങളില് തുടങ്ങി ഇവിടംവരെയുള്ള അദ്ദേഹത്തിന്റെ സംഗീതയാത്ര ഒരു വിജയം തന്നെയാണ്.\nചിത്രകാരിയായ ആദ്യഭാര്യയുമായുള്ള ബന്ധം വേര്‍പെട്ടുപോയതിനു ശേഷം ഗായികയായ സബിതാ ചൗധുരിയെ വിവാഹം കഴിച്ചു. ഒരു മകള് .\nതമിഴില് ധാരാളം ചിത്രങ്ങള് ചെയ്തിട്ടുള്ള അവരുടെ ആദ്യ മലയാള ചിത്രമാണ് 'അയലത്തെ സുന്ദരി'. യേശുദാസ് ആലപിച്ച മലയാളത്തിലെ നല്ല ഗാനങ്ങളില് ഒന്നായ 'ലക്ഷാര്‍ച്ചന കണ്ടു മടങ്ങുമ്പോള് ...' എന്ന മങ്കൊമ്പിന്റെ വരികള്‍ക്ക് ഈണം പകര്‍ന്നത് സംഗീത സംവിധായകരായ ശങ്കര് ഗണേഷ് ആണ്. എം.എസ്. വിശ്വനാഥന്റെ വാദ്യോപകരണവൃന്ദത്തില് വളരെ നാള് പ്രവര്‍ത്തിച്ച പാരമ്പര്യം അവര്‍ക്കുണ്ട്. 'ചക്രവാകം' എന്ന ചിത്രത്തില് പി. സുശീല പാടിയ 'പമ്പാനദിയിലെ പൊന്നിനുപോകും...' എന്ന ഗാനവും പ്രസിദ്ധമായി. മലയാളത്തില് ആകെ 31 ചിത്രങ്ങള്‍ക്ക് ശങ്കര് ഗണേഷ് സംഗീതം പകര്‍ന്നു.\nശശി ( ശിവന് )\n1978-ല് പുറത്തിറങ്ങിയ ' തീരങ്ങള് ' എന്ന ചിത്രത്തില് പി.കെ. വാസുവുമൊത്ത് സംഗീതസംവിധാനം നിര്‍വ്വഹിച്ച വ്യക്തിയാണ് ശിവന് .\nതെലുങ്കു സംഗീത സംവിധായകനായ സത്യം 'ചുവന്നപുഷ്പം' എന്ന ചിത്രത്തിനുവേണ്ടി സംഗീതം പകര്‍ന്ന് മലയാളത്തില് കടന്നു. വീണ്ടും മറ്റൊരു ചിത്രത്തിനുകൂടി സംഗീതസംവിധാനം നിര്‍വ്വഹിക്കുകയുണ്ടായി.


‘ഗുരു സോമസുന്ദരം, നീങ്ക വേറെ ലെവൽ’; ‘മിന്നൽ മുരളി’യെ അഭിനന്ദിച്ച് വെങ്കട് പ്രഭു – Wayanad News Daily\n‘ഗുരു സോമസുന്ദരം, നീങ്ക വേറെ ലെവൽ’; ‘മിന്നൽ മുരളി’യെ അഭിനന്ദിച്ച് വെങ്കട് പ്രഭു\nBy Editor Desk\t On Dec 27, 2021\nമലയാളത്തിലെ ആദ്യത്തെ സൂപ്പർ ഹീറോ ചിത്രം എന്ന വിശേഷണവുമായി എത്തിയ സിനിമയാണ് ‘മിന്നൽ മുരളി'(Minnal Murali). ക്രിസ്മസ് റിലീസായി എത്തിയ ചിത്രത്തിന് മികച്ച പ്രതികരണമാണ് വിവിധ ഭാഗങ്ങളിൽ നിന്നും ലഭിക്കുന്നത്. ഈ അവസരത്തിൽ ചിത്രത്തിന് അഭിനന്ദനവുമായി എത്തിയിരിക്കുകയാണ് സംവിധായകൻ വെങ്കട് പ്രഭു(Venkat Prabhu). സിനിമയിൽ അഭിമാനം തോന്നുവെന്ന് സംവിധായകൻ കുറിക്കുന്നു.\n‘മിന്നൽ മുരളി! തല കുനിക്കുന്നു. ലോക്കൽ സൂപ്പർ ഹീറോയുടെ പിറവിയെ എന്തൊരു മനോഹരമായാണ് ഒരുക്കിയിരിക്കുന്നത്. ഗുരു സോമസുന്ദരം, വേറെ ലെവൽ സാര് നീങ്ക. മാർവെൽ സ്റ്റുഡിയോസോ, ഡിസി കോമിക്സോ നിങ്ങൾക്കൊപ്പം സഹരിക്കുമെന്ന് എനിക്ക് ഉറപ്പുണ്ട്’, എന്നാണ് വെങ്കട് പ്രഭു ട്വീറ്റ് ചെയ്തത്.\nഒടിടി റിലീസായി നെറ്റഫ്ലിക്സിലൂടെയാണ് മിന്നൽ മുരളി പ്രേക്ഷകർക്ക് മുന്നിലെത്തിയത്. ടൊവീനോ ടൈറ്റില് കഥാപാത്രത്തെ അവതരിപ്പിച്ച ചിത്രത്തില് ഗുരു സോമസുന്ദരമാണ് പ്രതിനായകനായി എത്തിയത്. അരുണ് അനിരുദ്ധന്, ജസ്റ്റിന് മാത്യു എന്നിവരുടേതാണ് ചിത്രത്തിന്‍റെ തിരക്കഥ. സൂപ്പര്‍ഹീറോ ഗണത്തില് പെടുന്ന ചിത്രങ്ങളെ അപേക്ഷിച്ച് ചുരുങ്ങിയ ബജറ്റില് നിര്‍മ്മാണം പൂര്‍ത്തിയാക്കിയ ചിത്രവുമാണിത്. 18 കോടിയാണ് നിര്‍മ്മാണച്ചെലവ്. വീക്കെന്‍ഡ് ബ്ലോക്ക്ബസ്റ്റേഴ്സിന്‍റെ ബാനറില് സോഫിയ പോള് ആണ് നിര്‍മ്മാണം. നെറ്റ്ഫ്ലിക്സ് ‘ഇന്ത്യ ടോപ്പ് 10’ ലിസ്റ്റിൽ ഒന്നാമതാണ് ‘മിന്നൽ മുരളി’യുടെ സ്ഥാനം.\nGuru SomasundaramMinnal MuraliVenkat Prabhu\nക്രിസ്തുമസിന് കുടിച്ച് മദിച്ച് മലയാളി, രണ്ട് ദിവസത്തിൽ കേരളത്തിൽ 150 കോടിയുടെ മദ്യവിൽപന\n‘ശ്രമിച്ചത് സിഐയെ അടക്കം വധിക്കാൻ’, കിഴക്കമ്പലത്ത് 162 തൊഴിലാളികൾ അറസ്റ്റിൽ


ചന്ദ്രബാബു നായിഡുവിന് അറസ്റ്റ് വാറന്റ് - Janayugom Online\nHome / Latest News / ചന്ദ്രബാബു നായിഡുവിന് അറസ്റ്റ് വാറന്റ്\nPosted on September 14, 2018, 8:23 am\nഅണക്കെട്ട് പദ്ധതിക്കെതിരെ സമരം;ആന്ധ്രാപ്രദേശ് മുഖ്യമന്ത്രിയും തെലുങ്ക് ദേശം പാര്‍ട്ടി നേതാവുമായ ചന്ദ്രബാബു നായിഡുവിന് അറസ്റ്റ് വാറന്റ്. മഹാരാഷ്ട്രയിലെ ധര്‍മബാദ് മജിസ്ട്രേറ്റ് കോടതിയാണ് വാറന്റ് പുറപ്പെടുവിച്ചത്. നായിഡു ഉള്‍പ്പെടെ പതിനഞ്ച് പേരെ അറസ്റ്റ് ചെയ്ത് സെപ്റ്റംബര് 21നകം ഹാജരാക്കാനാണ് കോടതിയുടെ നിര്‍ദ്ദേശം.\n2010‑ല് ഗോദാവരി നദിയില് നടപ്പാക്കാനിരുന്ന ബബ്ലി അണക്കെട്ട് പദ്ധതിക്കെതിരെ സമരം ചെയ്ത കേസിലാണ് വാറന്റ്. ആന്ധ്രാപ്രദേശ് വിഭജനത്തിന് മുന്‍പായിരുന്നു സമരം നടന്നത്. സമരത്തില് നായിഡുവിനെ കൂടാതെ നിലവിലെ ആന്ധ്രാ ജലവിഭവവകുപ്പ് മന്ത്രി ദേവിനേനി ഉമേശ്വരറാവു, സാമൂഹികക്ഷേമവകുപ്പ് മന്ത്രി എന്.ആനന്ദ് ബാബു എന്നിവരും പങ്കെടുത്തിരുന്നു. അന്ന് ടിഡിപി എംഎല്‍എയും പിന്നീട് തെലങ്കാന രാഷ്ട്രസമിതിയില് ചേരുകയും ചെയ്ത ജി.കമല്‍കറും കേസില് പ്രതിയാണ്.\nകേസില് ചന്ദ്രബാബു നായിഡുവും മറ്റു നേതാക്കളും കോടതിയില് ഹാജരാവുമെന്ന് പാര്‍ട്ടി വൃത്തങ്ങള് അറിയിച്ചു.\nപെട്രോള് പമ്പിലേക്ക് ക്രെയിന് പാഞ്ഞുകയറിയുണ്ടായ അപകടത്തില് ഒരാള് മരിച്ചു\nഇടുക്കിയിൽ ഡീൻ കുര്യാക്കോസ്


മറുനാട്ടിലിരുന്ന് വീടു പണിയിക്കുമ്പോൾ ശ്രദ്ധിക്കേണ്ട അഞ്ച് കാര്യങ്ങൾ. ആർക്കിടെക്ട് ഷെൽന നിഷാദ് എഴുതുന്നു... | Covid time | NRI | Ar.Shelna Nishad | New house | Covid\nFriday 17 July 2020 10:31 AM IST : By\nമറുനാട്ടിലിരുന്ന് വീടു പണിയിക്കുമ്പോൾ ശ്രദ്ധിക്കേണ്ട അഞ്ച് കാര്യങ്ങൾ. ആർക്കിടെക്ട് ഷെൽന നിഷാദ് എഴുതുന്നു...\nFriday 17 July 2020 10:31 AM IST\nകോവിഡ്കാലമാണിത്...കണക്കുകൂട്ടലുകളെല്ലാം തെറ്റുന്ന സമയം.\nപാലുകാച്ചൽ നടത്താൻ തീരുമാനിച്ച തീയതി എത്തിയിട്ടും പലരുടേയും വീടുപണി എങ്ങുമെത്തിയിട്ടില്ല. മറുനാട്ടിലുള്ള പ്രവാസികളുടെ കാര്യമാണ് കൂടുതൽ കഷ്ടം. ഇനി എന്നു നാട്ടിലെത്താൻ കഴിയും എന്നതിനെപ്പറ്റി പോലും പലർക്കും ധാരണയില്ല.മറുനാട്ടിലിരുന്ന് വീടുപണി നടത്തുമ്പോൾ ശ്രദ്ധിക്കേണ്ട അഞ്ച് കാര്യങ്ങൾ ചൂണ്ടിക്കാട്ടുകയാണ് ആർക്കിടെക്ട് ഷെൽന നിഷാദ്.\n1. ചേർന്നു പോകുന്ന ആളാകണം ആർക്കിടെക്ട് - തുടക്കത്തിൽ വലിയ സ്നേഹമായിരിക്കും. പതിയെ കല്ലുകടി തുടങ്ങും. ഒടുക്കമാകുമ്പോഴേക്കും കീരിയും പാമ്പും പോലെയാകും. ഇതാണ് ആർക്കിടെക്ട് - വീട്ടുകാരൻ ബന്ധത്തിന്റെ കാര്യത്തിൽ പലരുടേയും അവസ്ഥ. എല്ലാ വിധത്തിലും നിങ്ങളുമായി ചേർന്നു പോകുന്ന ആളാണ് എന്ന് ഉറപ്പു വരുത്തിയ ശേഷം വേണം ആർക്കിടെക്ടിനെ തിരഞ്ഞെടുക്കാൻ. അൽപ്പം അന്വേഷണം നടത്തണം എന്നർത്ഥം. നേരത്തെ പണിത വീടുകളുടെ ഉടമകളോടുള്ള അന്വേഷണം ഏറെ ഗുണം ചെയ്യും.\n2. കാര്യങ്ങൾ വ്യക്തമായി തീരുമാനിച്ച ശേഷം മാത്രം പണി തുടങ്ങുക - ഇവിടെയാണ് പലർക്കും പണി കിട്ടുന്നത്. ഒരു കാരണവശാലും എടുത്തു ചാടരുത്. പ്ലാൻ, എലിവേഷൻ, മെറ്റീരിയൽ, എസ്റ്റിമേറ്റ് തുടങ്ങിയ കാര്യങ്ങളിൽ തീർപ്പായ ശേഷം മാത്രം പണി തുടങ്ങുക. അങ്ങ് തുടങ്ങിക്കളയാം ബാക്കി വരുന്നിടത്തു വച്ച് കാണാം.... എന്ന മനോഭാവമാണ് വീഴ്ചയുടെ തുടക്കം. തൊട്ടതിനും പിടിച്ചതിനുമൊക്കെ ഓടിയെത്താനും തിരുത്താനുമൊക്കെ നമ്മൾ നാട്ടിലില്ല എന്ന ബോധ്യം വേണം.\n3. ചിത്രങ്ങൾ സംസാരിക്കട്ടെ - മനസ്സിലുള്ളത് അതേ പോലെ പറഞ്ഞു ഫലിപ്പിക്കാനുള്ള കഴിവ് എല്ലാവർക്കും ഉണ്ടാകണം എന്നില്ല. ദൂരെയിരുന്നാകുമ്പോൾ പറയുകയും വേണ്ട. ചിത്രങ്ങളെ കൂട്ടുപിടിക്കുകയാണ് ഇതു മറികടക്കാനുള്ള വഴി. നിങ്ങൾക്കിഷ്ടപ്പെട്ട സ്റ്റൈൽ, നിറം, മെറ്റീരിയൽ എന്നിവയുടെയെല്ലാം ചിത്രങ്ങൾ ആർക്കിടെക്ടിന് അയച്ചു കൊടുക്കാം. കാര്യങ്ങൾ എളുപ്പമാകും. ഞാൻ ഇതല്ല ഉദ്ദേശിച്ചത് എന്നു പരാതി പറയേണ്ടി വരികയില്ല. ഇന്നത്തെ കാലത്ത് ചിത്രങ്ങൾ കിട്ടാൻ ഒരു പ്രയാസവുമില്ല എന്നറിയാമല്ലോ.\n4. ടീം വർക്കാണ് വീടുപണി - ഇക്കാര്യം എപ്പോഴും തലയിൽ വേണം. കല്ലു ചുമക്കുന്ന ബംഗാളിക്കു മുതൽ ഇക്കാര്യത്തിൽ റോളുണ്ട്. ആദ്യം മുതലേ എല്ലാവരുമായും നല്ല ബന്ധം സ്ഥാപിക്കാൻ ശ്രദ്ധിക്കണം. ഓരോ വിഭാഗവുമായി ബന്ധപ്പെട്ടും 'സിംഗിൾ പോയിൻറ് ഓഫ് കോൺടാക്ട്' അതായത് ഒറ്റവിളിക്ക് കാര്യം നടക്കുന്ന ഒരാൾ ലിസ്റ്റിൽ വേണം.\n5. വിലയിരുത്തൽ ക്യത്യമായി നടത്തണം - ഓരോ ദിവസവും നടക്കുന്ന പണി അന്നു തന്നെ വിലയിരുത്തണം. വാട്ട്സാപ്പ് ഉൾപ്പെടെയുള്ള മാധ്യമങ്ങൾ ഇതിനായി പ്രയോജനപ്പെടുത്താം. വീടുപണിയുമായി ബന്ധപ്പെട്ട പ്രധാന ആളുകളെ എല്ലാം ഉൾപ്പെടുത്തി ഒരു ഗ്രൂപ്പ് ആദ്യമേ തന്നെ തുടങ്ങണം. ലൈവ് കോൺഫറൻസിനും സാധനങ്ങൾ വാങ്ങുന്ന ത് അപ്പോൾ തന്നെ പരിശോധിക്കാനുമൊക്കെ ഇതു സഹായിക്കും. ഒരുപാടുപേർ അഭിപ്രായം പറയാൻ കാണും എന്നതാണ് പ്രവാസികളുടെ വീടുപണിയുടെ പ്രത്യേകത. അതായിക്കോട്ടെ... പക്ഷേ, നടപ്പാക്കുന്നത് നിങ്ങളുടെ അഭിപ്രായമായിരിക്കണം. അതിന് ആശയ വിനിമയം കൃത്യമാകണം.


drink milk avoid cancerപാല് കുടിക്കൂ;\nഎട്ട് സീറ്റില് കുറഞ്ഞ വിട്ടുവീഴ്ചയില്ല: വീരന്\nTuesday 15th March 2011 2:31pm\nപാല് കുടിക്കൂ; ക്യാന്‍സറിനോട് ഗുഡ്‌ബൈ പറയൂ\nTuesday 15th March 2011 2:12pm\nപാല് കുടിക്കുന്ന കുട്ടികളില് ഉദരാശയ ക്യാന്‍സറിനുള്ള സാധ്യത കുറവാണെന്ന് പഠന റിപ്പോര്‍ട്ട്. കുട്ടിക്കാലത്ത് സ്ഥിരമായി പാല്‍കുടിച്ചവരില് ക്യാന്‍സര് വരാനുള്ള സാധ്യത 40% കുറവാണെന്നാണ് കണ്ടെത്തിയിരിക്കുന്നത്. ന്യൂസിലാന്റിലുള്ള 571 ആളുകളില് നടത്തിയ പഠനത്തിലാണ് ഇക്കാര്യം വ്യക്തമായത്.\nപാല് കുടിക്കുന്നതിന്റെ അളവനുസരിച്ച് കാന്‍സറിനുള്ള സാധ്യതയും വ്യത്യാസപ്പെടും. ധാരാളം പാല്‍കുടിക്കുന്നവരില് ക്യാന്‍സര് സാധ്യത നന്നേ കുറയും. വര്‍ഷങ്ങളായി പാല് കുടിക്കുന്ന ശീലമുള്ളവരില് ക്യാന്‍സര് സാധ്യത തീരെയില്ലാതാവുമെന്നും റിപ്പോര്‍ട്ടില് പറയുന്നു.\nപാലിലെ കാല്‍ത്സ്യമാണ് ഇതിനൊക്കെ സഹായിക്കുന്നത്. ക്യാന്‍സര് കോശങ്ങളെ കൊല്ലാനുള്ള കഴിവ് കാല്‍ത്സ്യത്തിനുണ്ടെന്നാണ് വിദഗ്ധര് പറയുന്നത്.


Emalayalee.com - മമ്മൂട്ടിയെ കണ്ട് അനുഗ്രഹം വാങ്ങി നായികയായി അരങ്ങേറുന്ന ബാലതാരം\nഡഫേദര് എന്ന ചിത്രത്തിലൂടെ കേന്ദ്ര നായിയകയായി അരങ്ങേറുകയാണ് മാളവിക. നായികയായി അഭിനയിക്കുന്നതിന് മുമ്പ് മമ്മൂട്ടിയെ കണ്ട് അനുഗ്രഹം വാങ്ങി എന്ന് മാളവിക പറഞ്ഞു.\nനായികയായി അഭിനയിക്കുന്നുണ്ടെങ്കിലും, നല്ല വേഷങ്ങള് വന്നാല് മാത്രമേ സിനിമ ചെയ്യൂ. പഠിച്ച് നല്ലൊരു സ്ഥാനത്ത് എത്താനാണ് ആഗ്രഹം. പഠിത്തം വിട്ടുള്ള അഭിനയത്തിന് ഞാനില്ല. ഇപ്പോള് തൃശ്ശൂര് വിവേകോദയം സ്‌കൂളില് പ്ലസ്ടുവിന് പഠിക്കുകയാണ്.സിനിമ കാണാനും പാട്ടു കേള്‍ക്കാനുമാണ് എനിക്കേറെ ഇഷ്ടം. മണിച്ചിത്രത്താഴ് മുപ്പത് തവണ കണ്ടിട്ടുണ്ട്. മണിച്ചിത്രത്താഴിലെ ശോഭന ചേച്ചിയുടെ അഭിനയമാണ് എനിക്കേറ്റവും ഇഷ്ടം.\nസീരിയലില് അഭിനയിക്കാന് വിളിച്ചിരുന്നു. എന്നാല് പഠനത്തില് ശ്രദ്ധിക്കേണ്ടതിനാല് വേണ്ട എന്നു വച്ചു മാളവിക പറഞ്ഞു.


Emalayalee.com - US Malayalee, America, India, Vartha, Special, Obituary, Charamam, Sahithyam, Film, Health, Matrimony, Real-estate, Classifieds, view, news, john, george, joseph Emalayalee.com - മാര്‍ക്കറ്റ് രാജാ എംബിബിഎസ്'; പുതിയ പോസ്റ്റര് പുറത്തിറങ്ങി\nമാര്‍ക്കറ്റ് രാജാ എംബിബിഎസ്'; പുതിയ പോസ്റ്റര് പുറത്തിറങ്ങി\nശരണ് സംവിധാനം ചെയ്യുന്ന പുതിയ തമിഴ് ചിത്രമാണ് 'മാര്‍ക്കറ്റ് രാജാ എംബിബിഎസ്'. ചിത്രത്തിന്റെ പുതിയ പോസ്റ്റര് റിലീസ് ചെയ്തു. ആരവ് നായകനായി എത്തുന്ന ചിത്രത്തില് കാവ്യ ഥാപ്പര് ആണ് നായിക . രാധിക ശരത്കുമാര്, നാസര്, രോഹിണി, ഷായാജി ഷിന്‍ഡെ, പ്രദീപ് റാവത്ത്, ഹാരിഷ് പെരാഡി, ആദിത്യ മേനോന്, ചാംസ്, വിഹാന്, നികിഷ പട്ടേല് എന്നിവരാണ് ചിത്രത്തിലെ മറ്റ് താരങ്ങള്.\nആക്ഷനും കോമേഡിക്കും പ്രാധാന്യം നല്‍കി ഒരുക്കുന്ന ചിത്രത്തിന്റെ സംഗീതം ഒരുക്കിയിരിക്കുന്നത് സൈമണ് കെ കിംഗ് ആണ്. സുരഭി ഫിലിംസിന്റെ ബാനറില് എസ് . മോഹന് ആണ് ചിത്രം നിര്‍മിക്കുന്നത്.


yeshudas – East Coast Movies & Entertainments News\nഹരിവരാസനം ഏതൊരു ഭക്തന്റേയും മനസ്സില് ഭക്തിയുടെ, അനുര്‍വചനീയമായ ആനന്ദം പകരുന്നത് ദാസേട്ടന്റെ അനുഗ്രഹീതമായ സ്വരമാധുരി ഒന്ന് കൊണ്ടു മാത്രമാണ്\nലോകത്തിന് മുന്നില് കേരളത്തില് നിന്ന് നമുക്ക് എടുത്തുകാട്ടാവുന്ന സംഗീതത്തിന്റെ മൂര്‍ത്തീഭാവമാണ് ദാസേട്ടന്. ഇന്നും അദ്ദേഹത്തിന്റെ പാട്ടുകള് ഇറങ്ങുമ്ബോള് ഒരു സംഗീതവിദ്യാര്‍ത്ഥി എന്ന നിലയില്\nതന്റെ തീരുമാനം മാറ്റാന് ഒരുക്കമല്ലെന്നു യേശുദാസ്; എന്നാല് മോഹന്‍ലാല് ചിത്രം എല്ലാം മാറ്റി മറിച്ചു\nഎന്നാല് യേശുദാസ് തന്റെ തീരുമാനം മാറ്റാന് ഒരുക്കമല്ലെന്നും തരംഗിണിക്ക് വേണ്ടിമാത്രമേ താന് പാടുന്നുള്ളുവെന്നും മറ്റൊരു ബാനറിനായി പാടുന്നില്ലെന്നും പറഞ്ഞു. ഇതോടെ രവീന്ദ്രനും ഒരു തീരുമാനമെടുത്തു\nകടുത്ത വിശപ്പ് അനുഭവപ്പെട്ട സമയത്ത് എന്റെ മൂന്നു സഹോദരന്‍മാരാരും വന്നില്ല; ഇദ്ദേഹമാണ് വന്നത്!! യേശുദാസ് തുറന്നു പറയുന്നു\nഒരിക്കല് പാരീസില് വച്ചുണ്ടായ അനുഭവമാണ് ഗാനഗന്ധര്‍വന് തുറന്നു പറഞ്ഞത്. ഒരു സംഗീത പരിപാടി കഴിഞ്ഞ് വിശന്ന് ഹോട്ടല്‍മുറിയിലെത്തിയ തനിക്ക് ഭക്ഷണവുമായി എത്തിയത് സ്വന്തം സഹോദരന്‍മാരല്ലെന്നും\nയേശുദാസിന്റെ കാല്‍തൊട്ട് വണങ്ങി എസ്പിബി\nഒരു കാലത്തും ശ്രോതാക്കൾക്ക് ഈ പാട്ട് മറക്കാൻ കഴിയില്ല. എനിക്കും അങ്ങനെ തന്നെയാണ്\nസൂര്യ ഫെസ്റ്റിവല്; യേശുദാസ് അവതാരകമാരെ അപമാനിച്ചോ..?\nഎകെജി ഹാളില് തിങ്ങി നിറഞ്ഞ ആരാധകരെ സാക്ഷിയാക്കി യേശുദാസ് പാടി. സദസില് യേശുദാസിന്റെ പത്‌നി പ്രഭാ യേശുദാസും ചടങ്ങില് പങ്കെടുത്തു.\nകത്തി ഉണ്ടാകുമെന്നു കരുതി ഒരു ഉറയുമായാണ് ഞാൻ വന്നത്; യേശുദാസ്\nമോഹന്‍ലാലും മമ്മൂട്ടിയും ഒന്നിച്ച ഹിറ്റ് ചിത്രമാണ് ഹരികൃഷ്ണൻസ്. ചിത്രത്തിലെ ‘പൊന്നാമ്പൽ പുഴയിറമ്പിൽ നമ്മൾ’ എന്ന ഗാനം ആലപിച്ചിരിക്കുന്നത് യേശുദാസാണ്. രണ്ടുശബ്ദത്തിൽ പാടിയ ഗാനം അന്ന് തരംഗമായിരുന്നു.\nഒരുപാട് തെറ്റുകൾ ചെയ്യുന്നുണ്ട്; എന്നോട് ക്ഷമിക്കണമെന്ന് അപേക്ഷച്ച് റിമി ടോമി\nജയറാം ഗാനത്തിനൊടുവിൽ യേശുദാസിന്റെ ശബ്ദം അനുകരിച്ചു. ഞാൻ ചെയ്തുപോയ എല്ലാ തെറ്റിനും ഇവിടെ പ്രായശ്ചിത്തം ചോദിക്കുന്നു എന്നും ജയറാം പറയുന്നുണ്ട്. ഞാനും ഒരുപാട് തെറ്റുകൾ ചെയ്യുന്നുണ്ട്, ചെയ്തുകൊണ്ടിരിക്കുന്നുണ്ട്.…\nകാമുകനെ വെളിപ്പെടുത്തി താപ്സി പന്നു ; വിവാഹം ഇപ്പോൾ ഇല്ലെന്ന് താരം\n‘ലിക്കർ ഐലൻ്റ് ‘ ; സിനിമയുടെ ചിത്രീകരണം ആരംഭിച്ചു


കോവിഡ്; ഇനി നിയന്ത്രണം ജില്ലാ അടിസ്ഥാനത്തിൽ കാറ്റഗറി തിരിച്ച്, വിശദമായറിയാം | Kerala | Deshabhimani | Thursday Jan 20, 2022\nകോവിഡ് സാഹചര്യത്തിൽ ആശുപത്രികളിൽ അഡ്മിറ്റ് ആകുന്നവരുടെ എണ്ണം കണക്കാക്കി ജില്ലാടിസ്ഥാനത്തിൽ നിയന്ത്രണങ്ങൾ ഏർപ്പെടുത്താൻ സർക്കാർ തീരുമാനം. ദുരന്തനിവാരണ അതോറിറ്റി ജില്ലകളെ എ, ബി, സി എന്നിങ്ങനെ മൂന്നായി തിരിച്ചാണ് നിയന്ത്രണങ്ങൾ തീരുമാനിക്കുന്നത്.\nജില്ലകളുമായി ബന്ധപ്പെട്ട വിവരങ്ങൾ ആരോഗ്യവകുപ്പ് ജില്ലാ ദുരന്തനിവാരണ അതോറിറ്റികൾക്ക് എല്ലാ വ്യാഴാഴ്ചകളിലും നൽകും. എല്ലാ വെള്ളിയാഴ്ചകളിലും ദുരന്തനിവാരണ അതോറിറ്റി ഇതനുസരിച്ച് ജില്ലാടിസ്ഥാനത്തിൽ നിയന്ത്രണങ്ങൾ തീരുമാനിക്കും.\na) ആശുപതിയിൽ പ്രവേശിപ്പിക്കുന്നവരുടെ നിരക്ക് ബേസ് ലൈൻ തീയ്യതിയിൽ നിന്ന് (Jan 1) ഇരട്ടിയാവുകയാണെങ്കിൽ, ഐ സി യു വിൽ പ്രവേശിപ്പിക്കപ്പെട്ട കോവിഡ് രോഗികളുടെ നിരക്ക് 50 ശതമാനത്തിൽ കൂടുതലാവുകയാണെങ്കിൽ അവ കാറ്റഗറി 1 ൽ ഉൾപ്പെടും\nb) നിലവിൽ എറണാകുളം, ആലപ്പുഴ, കൊല്ലം ജില്ലകളാണ് കാറ്റഗറി 1 ൽ ഉള്ളത്.\nc) ജില്ലയിൽ എല്ലാ സാമൂഹ്യ, സാംസ്കാരിക, രാഷ്ട്രീയ, മത, സാമുദായിക, പൊതു പരിപാടികൾക്കും വിവാഹം, മരണാനന്തര ചടങ്ങുകൾക്കും പരമാവധി 50 പേർക്ക് പങ്കെടുക്കാവുന്നതാണ്.\na) ജില്ലയിൽ ആശുപതിയിൽ പ്രവേശിപ്പിക്കപ്പെട്ടിട്ടുള്ള രോഗികളിൽ 10 ശതമാനത്തിൽ കൂടുതൽ കോവിഡ് രോഗികൾ ആകുന്നുവെങ്കിൽ, ഐ സി യു വിൽ പ്രവേശിപ്പിക്കപ്പെട്ട കോവിഡ് രോഗികളുടെ നിരക്ക് ബേസ് ലൈൻ തീയതിയിൽ നിന്ന് (January 1) ഇരട്ടിയാവുകയാണെങ്കിൽ അവ കാറ്റഗറി2ൽ ഉൾപ്പെടും.\na) നിലവിൽ തിരുവനന്തപുരം, പാലക്കാട്, ഇടുക്കി, പത്തനംതിട്ട, വയനാട് ജില്ലകളാണ് കാറ്റഗറി 2ൽ ഉള്ളത്.\nb) ഇത്തരം ജില്ലകളിൽ സാമൂഹ്യ, സാംസ്കാരിക, രാഷ്ട്രീയ, മത, സാമുദായിക, പൊതു പരിപാടികൾ ഒന്നും തന്നെ അനുവദിക്കില്ല.\nc) മതപരമായ ആരാധനകൾ ഓൺലൈൻ ആയി മാത്രം നടത്തേണ്ടതാണ്.\nd) വിവാഹം, മരണാനന്തര ചടങ്ങുകൾക്ക് പരമാവധി 20 ആളുകളെ മാത്രമേ അനുവദിക്കൂ.\na) ജില്ലയിൽ ആശുപതിയിൽ പ്രവേശിപ്പിക്കപ്പെട്ടിട്ടുള്ള രോഗികളിൽ 25 ശതമാനത്തിൽ കൂടുതൽ കോവിഡ് രോഗികൾ ആകുന്നുവെങ്കിൽ, അവ കാറ്റഗറി3ൽ ഉൾപ്പെടും.\nb) നിലവിൽ ഒരു ജില്ലയും ഈ കാറ്റഗറിയിൽ ഇല്ല.\nc) ഇത്തരം ജില്ലകളിൽ സാമൂഹ്യ, സാംസ്കാരിക, രാഷ്ട്രീയ, മത, സാമുദായിക പൊതു പരിപാടികൾ ഒന്നും തന്നെ അനുവദിക്കില്ല.\nd) മതപരമായ ആരാധനകൾ ഓൺലൈൻ ആയി മാത്രം നടത്തേണ്ടതാണ്.\ne) വിവാഹം, മരണാനന്തര ചടങ്ങുകൾക്ക് പരമാവധി 20 ആളുകളെ മാത്രമേ അനുവദിക്കൂ.\nf) സിനിമ തീയേറ്ററുകൾ, സ്വിമ്മിംഗ് പൂളുകൾ, ജിമ്മുകൾ എന്നിവയുടെ പ്രവർത്തനം അനുവദിക്കില്ല.\ng) ബിരുദ-ബിരുദാനന്തര തലത്തിലെ ഫൈനൽ ഇയർ ക്ലാസ്സുകളും, പത്ത്, പന്ത്രണ്ട് ക്ലാസ്സുകളും ഒഴികെയുള്ള എല്ലാ ക്ലാസ്സുകളും (ട്യൂഷൻ സെന്ററുകൾ ഉൾപ്പെടെ) ഓൺലൈൻ സംവിധാനത്തിലൂടെ മാത്രമേ അനുവദിക്കൂ. റസിഡൻഷ്യൽ വിദ്യാഭ്യാസ സ്‌ഥാപനങ്ങൾ ബയോ ബബിൾ മാതൃകയിൽ പ്രവർത്തിക്കുകയാണെങ്കിൽ ഇത് ബാധകമല്ല. സി കാറ്റഗറിയിൽ വരുന്ന ജില്ലകളിൽ മാത്രമാണ് ബിരുദം ( ഒന്നും രണ്ടും വർഷം ) ബിരുദാനന്തര ബിരുദം ( ആദ്യ വർഷം) ക്ലാസുകളും പ്ലസ് വൺ ക്ലാസുകളും ഓൺലൈൻ സംവിധാനത്തിലൂടെ മാറുന്നത്. നിലവിൽ ഈ കാറ്റഗറിയിൽ ഒരു ജില്ലയും ഉൾപ്പെട്ടിട്ടില്ല.\nമഴ:2ജില്ലയിൽ ഇന്ന് ഓറഞ്ച് അലർട്ട്\nപാതയിരട്ടിപ്പിക്കൽ : കോട്ടയം റൂട്ടിൽ ഇന്നുമുതൽ ട്രെയിൻ നിയന്ത്രണം


പ്രളയ ദുരിതാശ്വാസ നിധിയിലെ പണം ഓഡിറ്റ് ചെയ്യാന് ധനവകുപ്പ് ഉത്തരവ് - Express Kerala\nപ്രളയ ദുരിതാശ്വാസ നിധിയിലെ പണം ഓഡിറ്റ് ചെയ്യാന് ധനവകുപ്പ് ഉത്തരവ്\nKerala September 30, 2018 | Published by : Express Kerala Network\nതിരുവനന്തപുരം: മുഖ്യമന്ത്രിയുടെ ദുരിതാശ്വാസ നിധിയിലേക്കെത്തുന്ന തുക ഓഡിറ്റ് ചെയ്യാന് സര്‍ക്കാര് തീരുമാനം. ഇതിനായി പ്രമുഖ ചാര്‍ട്ടേര്‍ഡ് അക്കൗണ്ടിംഗ് കമ്പനിയായ വര്‍മ ആന്‍ഡ് വര്‍മ കമ്പനിയെ ചുമതലപ്പെടുത്തി. ധനവകുപ്പ് ഇതുസംബന്ധിച്ച് ഉത്തരവിറക്കി. ഇതുവരെയുള്ള വരവും ചെലവും വിശദമായി പരിശോധിച്ചു റിപ്പോര്‍ട്ട് സമര്‍പ്പിക്കാന് കമ്പനിയെ ഏല്‍പ്പിക്കാനാണ് തീരുമാനം.\nസാധാരണ അക്കൗണ്ടന്റ് ജനറലാണ് ദുരിതാശ്വാസ നിധിയിലെ വരവും ചെലവും ഓഡിറ്റ് ചെയ്യാറുള്ളത്. പ്രളയത്തിന്റെ പശ്ചാത്തലത്തില് പ്രത്യേക അക്കൗണ്ട് തുടങ്ങണമെന്നതടക്കമുള്ള ആവശ്യം ഉയര്‍ന്ന സാഹചര്യത്തിലാണ് ഈ തീരുമാനം.\nഇതുവരെ 1600 കോടിയോളം രൂപയാണ് മുഖ്യമന്ത്രിയുടെ ദുരിതാശ്വാസ നിധിയിലേക്ക് ലഭിച്ചിട്ടുള്ളത്. പ്രളയ ദുരിതാശ്വാസത്തിന് എത്തുന്ന സംഭാവനകള് കൈകാര്യം ചെയ്യാന് പ്രത്യേക ട്രഷറി അക്കൗണ്ട് ആരംഭിക്കാന് ധനവകുപ്പ് നേരത്തേ തീരുമാനിക്കുകയും പിന്നീട് ഇത് ഉപേക്ഷിക്കുകയും ചെയ്തിരുന്നു. തുടര്‍ന്നുണ്ടായ ആരോപണങ്ങള് നേരിടാന് വേണ്ടിക്കൂടിയാണ് വരവും ചെലവും കുറ്റമറ്റതാക്കാന് അക്കൗണ്ട് ഓഡിറ്റ് ചെയ്യുന്നത്.\nപ്രളയ ദുരിതാശ്വാസ നിധി\nവര്‍മ ആന്‍ഡ് വര്‍മ കമ്പനി


Kerala politics | കേന്ദ്ര ഏജൻസികൾ കഴുകൻകണ്ണുമായി വട്ടമിട്ട് പറക്കുന്നതിനിടെ പിണറായി സർക്കാരിന് ഇടിത്തീയായി കെഎസ്എഫ്ഇയിലെ വിജിലൻസ് റെയ്ഡ്; ഗൂഢാലോചനയെന്നും മറുപടി പറയേണ്ടത് മുഖ്യമന്ത്രിയെന്നും സ്വരം കടുപ്പിച്ച് ആനത്തലവട്ടം ആനന്ദൻ; വിഷയം പാർട്ടിയിൽ ചർച്ച ചെയ്യുമെന്ന് പ്രഖ്യാപിച്ച് എ.വിജയരാഘവൻ; ആഭ്യന്തര വകുപ്പിൽ പിണറായിയുടെ പിടി അയയുന്നതിൽ സിപിഎമ്മിലെ അതൃപ്തി മറനീക്കി പുറത്ത് - MarunadanMalayalee.com\nNovember 29, 202004:44 PM IST Permalink\nതിരുവനന്തപുരം കേന്ദ്ര അന്വേഷണ ഏജൻസികൾ സർക്കാരിനെ വട്ടമിട്ട് പറക്കുകയാണ്. സിഎം രവീന്ദ്രനെ ചോദ്യം ചെയ്യാൻ വിളിച്ചത് വഴി മുഖ്യമന്ത്രിയുടെ ഓഫീസിലേക്ക് വരെ അന്വേഷണം എത്തിയിരിക്കുന്നു. ഈ പശ്ചാത്തലത്തിൽ സംസ്ഥാന ആഭ്യന്തര വകുപ്പിന്റെ കീഴിലുള്ള വിജിലൻസ് തന്നെ കെഎസ്എഫ്ഇയിൽ നടത്തിയത് സർക്കാരിനെയും സിപിഎമ്മിനെയും വെട്ടിലാക്കി. റെയ്ഡിന് ഉത്തരവിട്ടയാൾക്ക് വട്ടാണെന്ന തരത്തിൽ ധനമന്ത്രി തോമസ് ഐസക് എങ്ങും തൊടാതെ പ്രതികരിച്ചുവെങ്കിലും പാർട്ടിയിൽ അമർഷം ഉയരുന്നുവെന്നാണ് മറ്റുചില പ്രതികരണങ്ങൾ സൂചുപ്പിക്കുന്നത്. ഭരണത്തിൽ മുഖ്യമന്ത്രിയുടെ പിടി അയയുന്നുവെന്ന തരത്തിൽ വ്യാഖ്യാനങ്ങളും വന്നുതുടങ്ങി.\nകെ എസ് എഫ് ഇയിലെ വിജിലൻസ് റെയ്ഡ് സി പി എം ചർച്ചചെയ്യുമെന്ന് പാർട്ടി സംസ്ഥാന സെക്രട്ടറി എ വിജയരാഘവൻ പറഞ്ഞു. അതിനുശേഷം പാർട്ടി അഭിപ്രായം പറയുമെന്നും അദ്ദേഹം വ്യക്തമാക്കി. വിജിലൻസ് റെയ്ഡിന്റെ കാര്യത്തിൽ വ്യത്യസ്ത അഭിപ്രായങ്ങൾ ഉണ്ടായിട്ടുണ്ട്. ഇക്കാര്യത്തിൽ ഒരുമിച്ചിരുന്നുള്ള ചർച്ചകൾ നടക്കേണ്ടതുണ്ട്. അതിനുശേഷം അതിനെക്കുറിച്ചുള്ള അഭിപ്രായം ഞങ്ങൾ പറയും. കെ എസ് എഫ് ഇ നല്ല രീതിയിൽ കൊണ്ടുപോകാനാണ് ശ്രമം. പ്രതിപക്ഷനേതാവ് പലതും പറയും. അദ്ദേഹത്തിന് നേരെയാണ് വിജിലൻസ് അന്വേഷണമെങ്കിൽ വിജിലൻസ് മോശമാണ്. അല്ലെങ്കിൽ നല്ലതാവും. ഇരട്ടത്താപ്പ് അദ്ദേഹത്തിന്റെ സഹജ സ്വഭാവമാണ്-വിജയരാഘവൻ പറഞ്ഞു.\nനേരത്തേ വിജിലൻസ് പരിശോധനയ്ക്ക് പിന്നിൽ ഗൂഢാലോചന ആരോപിച്ച് സി പി എം സംസ്ഥാന സെക്രട്ടറിയേറ്റ് അംഗം ആനത്തലവട്ടം ആനന്ദൻ രംഗത്തെത്തിയിരുന്നു. റെയ്ഡിന് പിന്നിൽ സ്വകാര്യ ധനകാര്യ സ്ഥാപനങ്ങളാകാമെന്ന് സംശയിക്കുന്നുവെന്നാണ് അദ്ദേഹം പറഞ്ഞത്. കെ എസ് എഫ് ഇ വിശ്വാസ്യതയും സൽപ്പേരുമുള്ള സ്ഥാപനമാണ്. റെയ്ഡ് അതിന്റെ വിശ്വാസ്യത നഷ്ടപ്പെടുത്താനുള്ള ശ്രമമാണെന്ന് സംശയിക്കുന്നു. ഇക്കാര്യങ്ങളിൽ ഔദ്യോഗിക മറുപടി പറയേണ്ടത് മുഖ്യമന്ത്രിയും ആഭ്യന്തര വകുപ്പുമാണ്. ആരാണ് പരാതിക്കാരെന്ന് വിജിലൻസ് വ്യക്തമാക്കണം. സർക്കാർ താൽപര്യമാണ് വിജിലൻസ് സംരക്ഷിക്കേണ്ടത്. വിജിലൻസ് റെയ്ഡ് വിഷയം പാർട്ടി ചർച്ച ചെയ്യുമെന്നും ഒരു സ്വകാര്യ ചാനലിനോട് സംസാരിക്കവെ അദ്ദേഹം പറഞ്ഞു. വിജിലൻസിനെ തള്ളി ധനമന്ത്രി താേമസ് ഐസക്കും രംഗത്തെത്തിയിരന്നു.\nമുഖ്യമന്ത്രിയുടെ വകുപ്പിനെതിരെയാണ് സംസ്ഥാന സെക്രട്ടേറിയറ്റ് അംഗം രൂക്ഷമായ ഭാഷയിൽ പരസ്യവിമർശനമുന്നയിച്ചത്. ഇതോടെ ഈ വിഷയം ചർച്ച ചെയ്യാതെ മുന്നോട്ടുപോകാനാവില്ലെന്ന സ്ഥിതിയായി.\nധനമനന്ത്രി പരസ്യമായി മുഖ്യമന്ത്രിയെ ന്യായീകരിച്ചെങ്കിലും ഇക്കാര്യത്തിൽ കാര്യങ്ങൾ കൈവിട്ടുപോയെന്ന് വ്യക്തമാണ്. കെഎസ്എഫ്ഇയിൽ കാര്യങ്ങൾ അത്ര പന്തിയല്ല എന്ന ഇമേജ് വരാനും ഇതിടയാക്കി.\nവിജിലൻസ് അല്പംകൂടി ഔചിത്യത്തോടെ പെരുമാറണമെന്നും സംസ്ഥാന സർക്കാർ പറയുന്നതുപോലെ വിജിലൻസ് പ്രവർത്തിക്കും എന്നുമായിരുന്നു ധനമന്ത്രിയുടെ പ്രതികരണം.അന്വേഷണത്തിൽ മുഖ്യമന്ത്രിയുടെ അറിവില്ല. അല്പംകൂടി ഔചിത്യത്തോടെ വിജിലൻസ് പെരുമാറണം. ഒരു സർക്കാർ സ്ഥാപനത്തെ എതിരാളികൾക്ക് താറടിക്കാനുള്ള സന്ദർഭമാണ് അന്വേഷണം. കെ എസ് എഫ് ഇ തകർന്നാൽ അതിന്റെ ലാഭം സ്വകാര്യ സ്ഥാപനങ്ങൾക്കാണ്. വിജിലസ് അന്വേഷിച്ച് റിപ്പോർട്ട് തയ്യാറാക്കി സർക്കാരിന് സമർപ്പിക്കുന്നു. ആവശ്യമെങ്കിൽ സർക്കാർ നടപടി സ്വീകരിക്കും. ഇതൊക്കെ സ്വാഭാവിക നടപടിക്രമങ്ങൾ. എന്നാൽ ഇത് ഓരാേന്നും രാഷ്ട്രീയ ആയുധമായി ഉപയോഗിക്കുന്നതാണ് അസ്വാഭാവിക നടപടി- ധനമന്ത്രി പറഞ്ഞു.\nകോടിയേരിക്ക് പകരം എ.വിജയരാഘവൻ താൽക്കാലിക സെക്രട്ടറി ആയതിന് പിന്നാലെ ഇതുരണ്ടാം വട്ടമാണ് പാർട്ടിക്കും സർക്കാരിനും ക്ഷീണമുണ്ടാക്കിയ സംഭവങ്ങൾ ആവർത്തിക്കുന്നത്. പൊലീസ് നിയമഭേദഗതി ഓർഡിനൻസ് പിൻവലിച്ചതാണ് നേരത്തെ ഉണ്ടായ സംഭവം. സിപിഎംകേന്ദ്ര നേതൃത്വം ഇടപെട്ടതോടെയാണ് വേണ്ടത്ര ആലോചനയില്ലാതെ കൊണ്ടുവന്ന ഓർഡിനൻസ് പിൻവലിക്കേണ്ടി വന്നത്. ആഭ്യന്തര വകുപ്പിൽ തുടർച്ചയായി ഉണ്ടാകുന്ന വീഴ്ചകൾ മുഖ്യമന്ത്രിയുടെ പിടി അയയുന്നതിന്റെ സൂചനയായി വ്യാഖ്യാനിക്കപ്പെട്ടേക്കാം.\nചിട്ടി തട്ടിപ്പും എൻഫോഴ്‌സ്‌മെന്റ് പരിശോധിക്കുമെന്ന് സൂചനകൾ\nവിജിലൻസ് സംഘത്തെ ഓഫീസിനുള്ളിൽ പോലും കയറ്റരുതെന്ന് ധനമന്ത്രി\nആനത്തലവട്ടവും ബാലഗോപാലും കളി തുടങ്ങി! ശൂരനാടിന്റെ പോസ്റ്റ് ചർച്ചയാകുമ്പോൾ


നാസ്തികനായ ദൈവം: 55. പൂവിനുള്ളില് പൂവിരിയും...\n55. പൂവിനുള്ളില് പൂവിരിയും...\nപ്രാചീനകാലത്ത് സമയം ഗണിക്കാന് ഉപയോഗിച്ച പ്രധാന ഉപാധി ആകാശമായിരുന്നു. നക്ഷത്രവും ആകാശവും ഫലപ്രവചനസാഹിത്യത്തില് മുന്തിയ സ്ഥാനംപിടിക്കാന് കാരണമതാണ്. നിരവധി സൂചികളുള്ള ഒരു വലിയ ഘടികാരമായി പ്രാചീനനിരീക്ഷകര് ആകാശത്തെ കണ്ടു. സത്യത്തില് ഉദാത്തമായൊരു ഭാവനയായിരുന്നു അത്. ഈ ഭാവനയ്ക്ക് ഭ്രാന്തു പിടിച്ചപ്പോഴാണ് ഫലഭാഗ ജ്യോതിശാസ്ത്രം പിറന്നത്. ഇന്ന് ആകാശംനോക്കി സമയം പറയേണ്ട കാര്യമില്ല. ദിവസവും മാസവും കണക്കുകൂട്ടാന് കലണ്ടറുകളുമുണ്ട്.\nഫലഭാഗജ്യോതിശാസ്ത്രത്തിന്റെ പുസ്തകം കാണാപാഠം പഠിച്ച് കാര്യങ്ങള് ഓര്‍ത്തുവെക്കുന്നുവെങ്കിലും ഇക്കാലത്തെ പല കിടിലന് ജ്യോതിഷികള്‍ക്കും ആകാശനിരീക്ഷണത്തെ സംബന്ധിച്ച് വലിയ ധാരണയില്ലെന്നതാണ് വാസ്തവം. കാരണം വ്യക്തം: അവര്‍ക്കതിന്റെയൊന്നും കാര്യമില്ല, അത്ര തന്നെ! ഫലപ്രവചനം നടത്തി കസ്റ്റമര്‍മാരെ ചൂഷണം ചെയ്യാന് ആകാശത്തേക്ക് നോക്കേണ്ട കാര്യമൊന്നുമില്ലെന്ന് അവര്‍ക്ക് നന്നായറിയാം. നല്ല തോതില് വാനനിരീക്ഷണം നടത്തുന്നവര്‍ക്ക് ജ്യോതിഷം പോലുള്ള പ്രവചന തട്ടിപ്പുകളില് വിശ്വാസം കുറയാനാണ് എല്ലാ സാധ്യതയും. നിഷ്പക്ഷബുദ്ധിയോടെ മതം പഠിക്കുന്നവന് മതത്തിന് പുറത്തുപോകുമെന്ന് പറയുന്നതുപോലെയാണിതും. ഫലം നിശ്ചയിക്കുന്ന ദേവന്‍മാര് 'പരോക്ഷപ്രിയരാ'ണെന്നും എന്നും ചെന്ന് നോക്കുന്നത് അവര്‍ക്ക് ഇഷ്ടപ്പെടില്ലെന്നും പറയുന്ന ജ്യോതിഷികളുണ്ട് ! അന്ധവിശ്വാസത്തിനുള്ളിലെ അന്ധവിശ്വാസമാണത്. അതായത് പൂവിനുള്ളില് വിരിയുന്ന പൂ! വാനനിരീക്ഷണം വേണ്ട, ഗണനം മാത്രം മതി. നിരീക്ഷണമൊക്കെ പണ്ടുള്ളവര് നടത്തിയിട്ടുണ്ട്; ഇനിയതിന്റെ ആവശ്യമില്ല!! ജ്യോതിഷത്തിന്റെ ഒന്നുരണ്ട് പുസ്തകം വാങ്ങുക, പ്രവചിച്ച് തുടങ്ങുക, തീരെ മന്ദബുദ്ധിയല്ലെങ്കില് വൈകാതെ ജ്യോതിഷിയായി മാറിക്കൊള്ളും.\nവാസ്തവത്തില് ഫലപ്രവചനത്തിന് ഗ്രഹങ്ങളും നക്ഷത്രങ്ങളും വേണമെന്ന് എന്തെങ്കിലും നിര്‍ബന്ധമുണ്ടോ? യാതൊരു നിര്‍ബന്ധവുമില്ലെന്ന് മാത്രമല്ല നക്ഷത്രങ്ങളേയും ഗ്രഹങ്ങളേയും വിട്ട് മനുഷ്യന് നിത്യജീവിതത്തില് പരിചയപ്പെട്ട എന്തു കാര്യവുമായി താരതമ്യപ്പെടുത്തി മനുഷ്യജീവിതം സംബന്ധിച്ച് പ്രവചനം നടത്തിയാലും സമാനമായ വിജയം ഉറപ്പാണ്. ഇതൊന്നുമില്ലാതെയും പ്രവചനം നടത്താമെന്നത് വേറെ കാര്യം! ഫലം പറയാനുപയോഗിക്കുന്ന വ്യവസ്ഥ എന്തായിരുന്നാലും ഫലപ്രവചനം ശരിയാക്കുന്നതില് വലിയ പങ്ക് വഹിക്കുന്നത് യുക്തിരഹിതമായി അവയെ ആശ്രയിക്കുന്ന വിശ്വാസിയാണ്. മറ്റൊന്ന് ഫലപ്രവചനത്തിന്റെ സ്വഭാവമാണ്. അതായത് അനുഭവപരിചയവും സാമാന്യബുദ്ധിയും ആധാരമാക്കി കുറെ പ്രവചനം നടത്തുമ്പോള് ചിലതൊക്കെ ശരിയാകാനുള്ള സാധ്യത നിസ്സാരമല്ല. വ്യക്തിഗത സാധൂകരണത്തിലൂടെ തെറ്റ് തള്ളിയും ശരി ആഘോഷിച്ചും ഏതൊരു ഫലപ്രവചന പദ്ധതിയേയും വിജയിപ്പിക്കാന് വിശ്വാസികള്‍ക്ക് സാധിക്കും.\nകുറച്ച് ശീതവായനശേഷി(Cold reading skill), സാമാന്യബുദ്ധി(Common intelligence), മുന്‍പരിചയം (Experience) എന്നിവ ഉണ്ടെങ്കില് ഏത് ഫലപ്രഖ്യാപനപദ്ധതിയും നല്ല വിളവ് നല്‍കും. ജ്യോതിഷത്തില് ഫലപ്രവചനത്തിനായി മാനം വീക്ഷിക്കുന്നു, വാസ്തുവിന് തറയില് തപ്പുന്നു, ഹസ്തരേഖാശാസ്ത്രത്തില് കൈവെള്ള നോക്കുന്നു! ഇവയെല്ലാംതന്നെ വ്യക്തിയുടെ ജീവിതസംബന്ധിയായ കാര്യങ്ങളും ആകാരപ്രകാരാദികളും പ്രവചിക്കാനാണ് ഉപയോഗിക്കുന്നത്. അക്ഷരങ്ങളും സംഖ്യകളും വഴിയും ഇതേ ഫലപ്രവചനം നടത്താം! ഇതില് നിന്ന് വ്യത്യസ്തമായി ഓല വായിച്ച് നാഡിജ്യോതിഷം വഴി വിജയം കൊയ്യുന്നവരും ധാരാളം. ഫലപ്രവചനത്തിനായി മറ്റു നിരവധി ഉപാധികള് വേറെയുമുണ്ട്. പലതും ഇനിയും വരാനിരിക്കുന്നു!\nഇവിടെ, മതങ്ങളുടെ കാര്യത്തിലെന്നപോലെ, ഉയരുന്ന സാമാന്യചോദ്യമുണ്ട്. ഏതാണ് ശരി? ഏതാണ് അസ്സല്‍പ്രവചനം? രണ്ടായാലും ഗ്രഹങ്ങള് മാനത്ത് നിന്ന് പറയുന്ന കാര്യങ്ങള് കയ്യില് നോക്കി കാണാമെങ്കില് വെറുതെ മുകളിലോട്ട് നോക്കി കഴുത്തുളുക്കേണ്ട കാര്യമുണ്ടോ!? ഇനിയതല്ല, അക്ഷരവും അക്കവുമാണ് മനുഷ്യജീവിതത്തിന്റെ ഭാഗ്യദോഷങ്ങളും വിധികര്‍മ്മങ്ങളും നശ്ചയിക്കുന്നതെങ്കില് വെറുതെ കവടി എറിഞ്ഞ് നാണംകെടേണ്ടതുമില്ല. ഒന്നുകില് ഏതെങ്കിലും ഒന്ന് ശരി-ബാക്കിയെല്ലാം തെറ്റ്. അല്ലെങ്കില് എല്ലാം ഒരുപോലെ തട്ടിപ്പ്. അതല്ലാതെ എല്ലാം ഒരുപോലെ ശരിയാകുന്ന വിഷയമേ ഉദിക്കുന്നില്ല.\nമതവിശ്വാസത്തിന്റെ കാര്യത്തിലെന്നപോലെ ഏതില് വിശ്വസിക്കുന്നോ അവര്‍ക്കെല്ലാം 'അച്ചട്ട് ഫലവും' സമാശ്വാസവും ലഭിക്കുന്നു! ജ്യോതിഷത്തിനും വാസ്തുവിനും സംഖ്യപ്രവചനത്തേക്കാള് അനുയായികള് കൂടുതലുണ്ട്; കുറഞ്ഞപക്ഷം ഭാരതത്തിലെങ്കിലും. ചിലര്‍ക്ക് ചില ഇനങ്ങളില് കൂടുതല് വിശ്വാസമാണ്. എല്ലാം ഒരുപോലെ കൊണ്ടുനടക്കുന്ന 'ബഹുദൈവവിശ്വാസി'കളും അപൂര്‍വമല്ല. സ്വന്തം പേരിന്റെ അക്ഷരങ്ങള് ക്രമീകരിച്ച്( From 'Jayalalitha' to ‘Jayalalithaa’) ജീവിതവിജയം നേടാന് ശ്രമിച്ച തമിഴ്‌നാട് മുഖ്യമന്ത്രി ജയലളിത ജ്യോതിഷ-വാസ്തു വിശ്വാസിയുമാണ്! അതായത് ഒരു അന്ധവിശ്വാസത്തിന് തുറന്നുകൊടുക്കുന്ന വാതിലിലൂടെ അനുബന്ധവിഹ്വലതകളും കയറി വരുന്നു.\nഅപ്പോള് കാര്യങ്ങള് വ്യക്തമല്ലേ? ഏത് പ്രവചനത്തിലും വിശ്വാസി സ്വയം 'സത്യം' കണ്ടെത്തുന്നു. ഗ്രഹവും നക്ഷത്രവുമെടുക്കുന്നവര്‍ക്ക് അതാകാം. പകരം സംഖ്യകള് എടുത്തുനോക്കൂ. പ്രവചനം അച്ചട്ടായിരിക്കും. അതല്ലെങ്കില് അക്ഷരംവെച്ചും ഫലം പ്രവചിക്കാം. എന്തിനേറെ, വെറുതെ മുഖംനോക്കി വേണമെങ്കിലും അച്ചട്ട് ഫലപുസ്തകം എഴുതിയുണ്ടാക്കാം.\nപ്രണയകാലത്ത് കടുത്ത ജ്യോതിഷവിശ്വാസിയായ ഒരു 'ഗംഗ'യെ സംഖ്യാശാസ്ത്രഫലം പറഞ്ഞ് പ്രീതിപ്പെടുത്തിക്കൊണ്ടിരുന്ന ഒരു സുഹൃത്തിനെ പരിചയമുണ്ട്. പക്ഷെ അവന് എപ്പോഴും ഗംഗയ്ക്ക് കൊടുത്തിരുന്ന ധാരണ ജ്യോതിഷം അടിസ്ഥാനമാക്കിയ പ്രവചനമാണ് അവയെന്നായിരുന്നു. ജ്യോതിഷവിശ്വാസം കാരണം അവള്‍ക്ക് അവനിലുള്ള വിശ്വാസവും ഇരട്ടിച്ചു. ഒരു ദിവസം അവന് തമാശയ്ക്ക് കാര്യം തുറന്ന് പറഞ്ഞതും അവര് തമ്മില് തെറ്റി. 'ചതിയന് ' എന്നൊക്കെയാണ് അവളവനെ നിറുത്താതെ വിളിച്ചത്. തന്റെ ജനനത്തിന് നേര്‍സാക്ഷികളായി നിലകൊണ്ട പ്രിയപ്പെട്ട നക്ഷത്രങ്ങളുടേയും ഗ്രഹങ്ങളുടേയും പേരുപറഞ്ഞ് വെറും ജീവനില്ലാത്ത സംഖ്യകള്‍വെച്ച് തന്നെ കബളിപ്പിച്ചെന്നായിരുന്നു അവളുടെ പരാതി. പറഞ്ഞ ഫലങ്ങളൊക്കെ അച്ചട്ടായിരുന്നു! പക്ഷെ അതുകൊണ്ടായില്ലല്ലോ?!\nനായികയുടെ വീട്ടിലെല്ലാവരും വിശ്വസിക്കുന്നത് ജ്യോതിഷമാണ്, വിശേഷിച്ചും കുടുംബജ്യോതിഷി ഒരു മിടുക്കന് വിരുതന് പണിക്കരെ . മറ്റ് കമിഴ്ത്തുവിദ്യകളൊക്കെ അവര്‍ക്ക് അന്ധവിശ്വാസമാണ്! ക്രമേണ കാര്യങ്ങളുടെ കിടപ്പ് മനസ്സിലാക്കിയ ഗംഗ ജ്യോതിഷഭ്രാന്തുള്‍പ്പെടെയുള്ള സകല ചിന്താമാലിന്യങ്ങളും കയ്യൊഴിഞ്ഞ് നായകനെ സ്വന്തമാക്കി. ഇത്യാദി വസ്തുക്കളുടെ ശല്യമില്ലാതെ അവരിപ്പോള് സസുഖം ജീവിക്കുന്നു; കഴിഞ്ഞ 17 വര്‍ഷമായി. ഈ അനുഭവകഥ വിശ്വസിക്കേണ്ടതില്ല. പകരം പറഞ്ഞ കാര്യം ആര്‍ക്കും സ്വന്തം ജീവിതത്തില് പരീക്ഷിച്ച് നോക്കാം. സത്യമാണെന്ന് കാണുകയാണെങ്കില് കഥ തള്ളി കാര്യം മാത്രം എടുക്കാം.\nജ്യോതിഷത്തില് പന്ത്രണ്ട് രാശി- 27 നക്ഷത്രങ്ങള് -പിന്നെ സമയം. ഇതാണല്ലോ ജ്യോതിഷത്തിന്റെ കാതല് . ആഴ്ചയില് ഏഴു ദിവസമാകാന് എന്താണ് കാരണം? ആറോ എട്ടോ ആയിരുന്നുവെങ്കിലും കുഴപ്പമില്ലായിരുന്നു. സൂര്യന് (ഞായര് ), ചന്ദ്രന് (തിങ്കള് ), ബുധന് , ശുക്രന് (വെള്ളി), ചൊവ്വ, വ്യാഴം, ശനി തുടങ്ങിയ നഗ്നനേത്രങ്ങള് കൊണ്ട് കാണാന് സാധിക്കുന്ന ഏഴ് ഖഗോളരൂപങ്ങളുടെ പേരാണ് ദിവസങ്ങള്‍ക്ക് കൊടുത്തത്. ഇത്രയും 'ഗ്രഹ'ങ്ങളുടെ കൊടുത്തപ്പോള് ഏഴ് ദിവസത്തിന് പേരായി. അങ്ങനെ ഏഴ് ദിവസം നീളുന്ന ആഴ്ച ഉണ്ടായി. രാഹുവും കേതുവും പോലുള്ള അതീന്ദ്രിയഗ്രഹങ്ങള് കസ്റ്റഡിയിലുണ്ടായിട്ടും അവയെ ആഴ്ചക്കണക്കില് ഉള്‍പ്പെടുത്താന് ഭാരതീയര്‍ക്കായില്ല.\nഭാരതീയരെ സംബന്ധിച്ചിടത്തോളം സമയഗണനാ സങ്കല്‍പ്പങ്ങള് മിക്കതും ഇറക്കുമതിയാണ് എന്നതാണ് അതിന് കാരണം. യുറാനസും നെപ്ട്യൂണുമൊക്കെ നേരത്തെ കണ്ടുപിടിച്ചിരുന്നെങ്കില് നമുക്ക്9ദിവസമുള്ള ആഴ്ചയുണ്ടാകുമായിരുന്നുവെന്ന് കരുതുന്നതില് തെറ്റില്ല. ആഴ്ചയില് ദിവസം കൂടുന്നതുകൊണ്ടോ കുറയുന്നതുകൊണ്ടോ യാതൊന്നും പ്രപഞ്ചത്തിലോ ഭൂമിയിലോ വിശേഷിച്ച് യാതൊന്നും സംഭവിക്കാന് പോകുന്നില്ല. ആഴ്ചയില് 10 ദിവസമായിരുന്നെങ്കില് ദശാംശം(നമ്മുടെ കൈ വിരലുകള് മൊത്തം പത്താണ്. പത്തിനോടും പത്തിന്റെ ഗുണിതങ്ങളോടും നമുക്ക് ഇത്ര പ്രിയം വരാന് കാരണവും മറ്റൊന്നല്ല) ഗണനയുടെ അടിസ്ഥാനമായി കാണുന്നതില് അഭിരമിക്കുന്ന മനുഷ്യന് കൂടുതല് സഹായകരമായേനെ! മാസത്തില് മൂന്നാഴ്ച, ചില മാസങ്ങളില് ഒരു ദിവസം കൂടുതല് - അങ്ങനെ ക്രമപ്പെടുത്താം. ഒരു മാസം നാലേകാല് -നാലര ആഴ്ച എന്നൊക്കെയുള്ള കണക്ക് എത്ര ബുദ്ധിമുട്ടാണ്!\nആഴ്ചയില് എത്ര ദിവസം വേണമെങ്കിലും ആകാം എന്നു പറഞ്ഞതിന് പിന്നില് ഒരു കാരണമുണ്ട്. ജ്യോതിഷം സംബന്ധിച്ച മുഴുവന് കാര്യങ്ങളിലും ഇത് ബാധകമാണ്. ആയില്യം നാളുള്ളവര് അയല്‍പക്കം മുടിക്കുമെന്ന പ്രവചനമുണ്ടല്ലോ! ആയില്യത്തിന്റെ ഈ ഗുണമെടുത്ത് പൂരത്തിനോ ഉത്രത്തിനോ അനിഴത്തിനോ കൈമാറാം. കാരണം അയല്‍പക്കം മുടിക്കുന്ന പൂരക്കാരും ഉത്രക്കാരും അനിഴക്കാരും കുറെയുണ്ടാവും. ഇനി അഥവാ അവര് അങ്ങനെയല്ലെങ്കില് പോലും ജ്യോതിഷത്തില് ആ നാളുകള്‍ക്ക് അത്തരമൊരു അപഖ്യാതി കല്‍പ്പിച്ച് നല്‍കിയാല് അയലത്തുകാര് കണ്ടതിനും കേട്ടതിനുമൊക്കെ 'നാള് മാഹാത്മ്യം' പറഞ്ഞ് അവരെ പരിഹസിച്ചുകൊള്ളും. ഏത് നാളിന് പറഞ്ഞിരിക്കുന്ന ഗുണവും മറ്റേതു നാളിനും വിജയകരമായി വെച്ചുമാറാം.\nഎല്ലാ ആയില്യക്കാരും അയല്‍ക്കാര്‍ക്ക് ശല്യമാകില്ല, പക്ഷെ അവരുടെ കാര്യം ആരും അത്രകണ്ട് ശ്രദ്ധിക്കില്ല. എന്നാല് അയലത്തുകാര്‍ക്ക് ശല്യമായി ജീവിക്കുന്ന ചിലര്‍ക്ക് ആ നാളുണ്ടാകാം. ഇതു തന്നെയാണ് മറ്റെല്ലാ നാളുകാരുടേയും സ്ഥിതി. പൂരത്തില് പുരുഷന് ജനിക്കുമെന്ന പ്രവചനവും ഇതുപോലെ വിജയകരമായി വെച്ചുമാറാം. ഇത് തെളിയിക്കാന് നാട്ടിലുള്ള ആയില്യക്കാരുടെ ഒരു സെന്‍സസ് എടുത്തുനോക്കായാല് മതി. പക്ഷെ പണിയറിയുന്ന ഒരു ജ്യോതിഷിയും അത്തരമൊരു സാഹസത്തിന് മുതിരില്ല!! നാളിന്റെ കാര്യം വിട്ടുകള, മറ്റാരുടെയെങ്കിലും ജാതകഫലം എടുത്ത് നിങ്ങളുടേതെന്ന് സങ്കല്‍പ്പിച്ച് വായിച്ചുനോക്കുക- നിരവധി സത്യപ്രവചനങ്ങള് അതില് വായിച്ചെടുക്കാം. ഏതാണ്ട് അത്ര തന്നെ സത്യപ്രസ്താവങ്ങളേ ജാതകത്തിന്റെ യഥാര്‍ത്ഥ ഉടമയ്ക്കു പോലും ലഭിക്കുകയുള്ളു. ഇതാണ് ജ്യോതിഷം 'സത്യ'മാണ് എന്ന് പറയാന് കാരണം!!\nജ്യോതിഷപ്രവചനങ്ങളുമായി പൊരുത്തപ്പെടുന്ന പ്രവചനങ്ങളാണ് ഹസ്തരേഖ ശാസ്ത്രത്തിലും (Cheiromancy) വരുന്നതെങ്കില് ജ്യോതിഷവിശ്വാസി കൈനോട്ടത്തിലും വിശ്വസിക്കാന് തയ്യാറാവും. പ്രത്യേകിച്ച് ചെലവൊന്നുമില്ലല്ലോ?! പക്ഷെ അങ്ങനെ പൊരുത്തപ്പെടാറുണ്ടോ പ്രവചനങ്ങള് ? ഒരിക്കലുമല്ല. ജ്യോതിഷംപോലെ നല്ല പ്രചാരമുള്ള പ്രവചനശാസ്ത്രമാണ് പലരും കേവലം 'പഞ്ചാരയടി' നമ്പരായി പരിഗണിക്കുന്ന ഹസ്തരേഖാശാസ്ത്രം. ലക്ഷങ്ങള് അതിന്റെ പിന്നാലെയുണ്ട്. കൈ നീട്ടിക്കൊടുക്കാനും നോക്കാനും യുവ മനസ്സുകള്‍ക്ക് വല്ലാത്തൊരു ആസക്തി തന്നെയുണ്ടല്ലോ! പലരും അതീവ ഗൗരവത്തോടെയാണ് കൈനോട്ടം പ്രാക്ടീസ് ചെയ്യുന്നത്. കൈരേഖാശാസ്ത്രത്തിലും സംഖ്യാശാസ്ത്രത്തിലുമൊക്കെ വലിയ സാധ്യതകള് കല്‍പ്പിക്കപ്പെടുന്ന പലര്‍ക്കും ഗ്രഹനില പ്രകാരം വളരെ മോശം ഫലങ്ങളായിരിക്കും. സംശയമുള്ളവര് വെറുതെ അത്തരം പുസ്തകങ്ങള് വാങ്ങി വായിച്ചുനോക്കിയാല് മതിയാകും.\nഹസ്തരേഖാശാസ്ത്രത്തില് ആയുസ്സ് പ്രവചിക്കുന്ന'ആയുര്‍രേഖ'നീണ്ടതാണെങ്കില് കയ്യുടമ ദീര്‍ഘനാള് ജീവിച്ചിരിക്കും അല്ലെങ്കില് ജീവിച്ചിരിക്കണം. ചൊവ്വാദോഷം കൊണ്ട് കഷ്ടപ്പെടുന്ന മിസ് ഗീതകുമാരിക്ക് വളരെ നീണ്ട ആയുര്‍രേഖയുള്ള മി.സുധാകരന് വരനായി വന്നാല് പ്രശ്‌നം തീര്‍ന്നില്ലേ?! ചൊവ്വ എത്ര കൊല്ലാന് നോക്കിയാലും ആയുര്‍രേഖ നീണ്ടതായാല് വരന് ദീര്‍ഘായുസ്സ് ഉറപ്പല്ലേ?!! നോക്കൂ, രണ്ട് അന്ധവിശ്വാസങ്ങള് വിരുദ്ധഫലം മുന്നോട്ടുവെച്ചാല് ഹിതകരമായതില് അള്ളിപ്പിടിക്കാനുള്ള പ്രവണത ശക്തമായിരിക്കും. ശരിക്കും പൂവിനുള്ളിലെ പൂവ് തന്നെയാണിതും! ചൊവ്വാദോഷമുള്ള പെണ്‍കുട്ടികള്‍ക്ക് നീണ്ട ആയുര്‍രേഖയുള്ള പയ്യന്‍മാരെ കണ്ടുപിടിച്ച് ചൊവ്വാദോഷത്തിന് മൂക്കുകയറിടാം എന്ന നിര്‍ദ്ദേശത്തോട് ആര്‍ക്കാണ് എതിര്‍പ്പ്? ജ്യോതിഷത്തില് മാത്രം വിശ്വസിക്കുകയും ബാക്കിയെല്ലാം അന്ധവിശ്വാസമായി തള്ളുകയും ചെയ്യുന്ന ഗ്രേഡ് കൂടിയ അന്ധവിശ്വാസികളെ ഒഴിവാക്കാം. പക്ഷെ രണ്ടിലും വിശ്വസിക്കുന്നവര് ഈ നിര്‍ദ്ദേശം പരിഗണിക്കേണ്ടതല്ലേ? കുറഞ്ഞപക്ഷം രണ്ടിലും വിശ്വസിക്കാത്തവരെങ്കിലും?!\nപക്ഷെ ആരും ഒന്നും ചെയ്ത് കാണുന്നില്ല. ഭയപ്പെടുത്തിയാല് തൊണ്ണൂറ് ശതമാനവും ഭയപ്പെടും. ഭയപ്പെടാന് പലര്‍ക്കും പ്രത്യേകിച്ച് കാരണമൊന്നും വേണ്ട, മറിച്ച് ഭയപ്പെട്ടുകൊള്ളു എന്ന നിര്‍ദ്ദേശം ലഭിച്ചാല് മാത്രം മതിയാകും. കൂടുതല് പേര് ആ നിര്‍ദ്ദേശം നല്‍കാന് തുടങ്ങിയാല് അകാരണമായ ഭയം അഭിമാനകരമായി മാറും.\nPosted by രവിചന്ദ്രന് സി at 1/01/2013 12:02:00 pm\nനന്നായി ചിന്തിക്കുന്നവർക്ക് ഈ ഭ്രാന്തിൽ നിന്നും രക്ഷപ്പെടാം, അന്തവിശ്വാസികളുടെ മനസ്, ക്യാൻസർ പിടിച്ച ശരീരം പോലെയാണ്\nചൊവ്വാദൊഷക്കാരിയ്ക്ക് ആയുര്‍രേഖക്കാരനെ കണ്ടുപിടിച്ചുകൊടുത്തത് കലക്കി സാറേ. എനിക്കത് ഒത്തിരി ഇഷ്ടപ്പെട്ടു.


വാക്സിനേഷന് സര്‍ട്ടിഫിക്കറ്റില് തെറ്റുണ്ടോ?ഓണ്‍ലൈനായി തിരുത്താം – Koottukari\nവാക്സിനേഷന് സര്‍ട്ടിഫിക്കറ്റില് തെറ്റുണ്ടോ?ഓണ്‍ലൈനായി തിരുത്താം\n14 June 2021 14 June 2021 Krishna R\t0 Comments\tcoronavirus, covid19 vaccine, cowin certificate, IndiaFightsCorona, Unite2FightCorona\nവാക്‌സിൻ എടുത്തു എന്ന് തെളിയിക്കുന്ന സർട്ടിഫിക്കറ്റ് ഇനി നാമെല്ലാവരും കയ്യിൽ കരുതേണ്ടത് ആവശ്യകതയായി വരും. കോറോണ വൈറസ് ബാധയേൽക്കാൻ സാദ്ധ്യത കുറവുള്ള വ്യക്തിയാണ് എന്ന് തെളിയിക്കുന്നതിനൊപ്പം ജില്ലാ, സംസ്ഥാനം, രാജ്യം വിട്ടുള്ള യാത്രകൾക്കും വാക്‌സിനേഷൻ സർട്ടിഫിക്കറ്റ് ആവശ്യമായി വരും. അതെ സമയം വാക്‌സിനേഷൻ സർട്ടിഫിക്കറ്റിലെ വ്യക്തി വിവരങ്ങളിൽ തെറ്റുണ്ടെങ്കിലോ? തിരുത്താൻ ഓൺലൈൻ ആയി ഒരു അവസരമൊരുക്കിയിരിക്കുകയാണ് കേന്ദ്ര സർക്കാർ.\nഅക്കൗണ്ട് ഡീറ്റെയിൽസ് സെക്ഷനിൽ നിന്നും ‘റൈസ് ആൻ ഇഷ്യൂ’ ടാബ് ക്ലിക്ക് ചെയ്യുക.\n← ലോകത്തിലെ ഏറ്റവും വലിയ ഗൃഹനാഥന് അന്തരിച്ചു\nഇന്ന് രക്തദാന ദിനം; കോവാക്സിന് സ്വീകരിച്ചാല് രക്തംദാനം ചെയ്യാമോ…..? →\nഷവോമി 11ഐ ഹൈപ്പർ ചാർജ് വിപണിയിലേക്ക്


Ashok gehlot's third eye save government in rajasthan | രാജസ്ഥാനില് കളിച്ചത് ഗെലോട്ടിന്റെ മൂന്നാം കണ്ണ്, ട്രബിള്‍ഷൂട്ടര്, സച്ചിന്റെ സീറ്റില് ഇരിക്കും!! - Malayalam Oneindia\n'ബിജെപി സമാധാനം ആഗ്രഹിക്കുന്നില്ല: ഉന്നത നേതാക്കളുടെ നിർദേശത്തില് കലാപം സൃഷ്ടിക്കുന്നു'\nഎന്റെ രാജിക്കത്ത് സോണിയ ഗാന്ധിയുടെ കൈയിലുണ്ട്; ഞെട്ടിച്ച് അശോക് ഗെലോട്ട്\nരാഹുലിന് യോഗമില്ല, അധ്യക്ഷ സ്ഥാനത്തേക്ക് പ്രശാന്തിന്റെ നിര്‍ദേശം ഇങ്ങനെ, കോണ്‍ഗ്രസിന് സര്‍പ്രൈസ്\nപ്രശാന്തിന് സോണിയയുടെ വന് ഓഫര്, കോണ്‍ഗ്രസിലെത്തിയാല് കളിമാറും, പ്രതിപക്ഷ മുഖ്യമന്ത്രിമാരെ കാണും\nബിജെപിയെ വീഴ്ത്താന് പ്രശാന്ത് നിര്‍ദേശിച്ചത് ഈ തന്ത്രം, കോണ്‍ഗ്രസിനെ പഴയ മോഡലിലെത്തിക്കും\n27 min ago സതീശന് മറുപടിയുമായി വികെ പ്രശാന്ത്; കോണ്‍ഗ്രസിന്റെ തോറ്റ എംഎല്‍എമാരും തൃക്കാക്കരയിലുണ്ട്\n30 min ago നെടുമ്പാശ്ശേരിയില് വിമാനം ഇറങ്ങിയശേഷം കാണാതായ പ്രവാസി മരിച്ചു; ആശുപത്രിയിലെത്തിച്ച അജ്ഞാതനെ കാണാനില്ല\n1 hr ago 'ചെറുവിരലനക്കാന് പോലും തയ്യാറാകുന്നില്ല'; സൈബര് ആക്രമണ പരാതിയില് ലീഗിനെതിരെ മുന് ഹരിത നേതാവ്\nPublished: August 18 2020, 19:34 [IST]\nദില്ലി: രാജസ്ഥാനില് പ്രിയങ്ക ഗാന്ധിയാണ് പ്രശ്‌നം പരിഹരിച്ചതെന്ന് കഴിഞ്ഞ കുറച്ച് ദിവസങ്ങളായി കോണ്‍ഗ്രസ് നേതാക്കള് പറയുന്നുണ്ട്. എന്നാല് ഇതിന് പിന്നില് മറ്റൊരാളാണെന്ന് കോണ്‍ഗ്രസിന്റെ സീനിയര് നേതൃത്വം പറയുന്നു. അശോക് ഗെലോട്ട് അവസാന പത്ത് ദിവസത്തോളം പ്രതിസന്ധിയിലായിരുന്നു. ഈ സമയം അദ്ദേഹത്തിന്റെ മൂന്നാം കണ്ണായി അറിയപ്പെടുന്ന ഒരു നേതാവാണ്. കോണ്‍ഗ്രസിലെ യഥാര്‍ത്ഥ ട്രബിള് ഷൂട്ടര് ഇയാളാണെന്ന് നേതാക്കള് പറയുന്നു. ഹൈക്കമാന്‍ഡിനെ അനുനയിപ്പിച്ച് സച്ചിന്റെ തിരിച്ചുകൊണ്ടുവന്നത് ആ നേതാവിന്റെ നീക്കമായിരുന്നു.\nഗെലോട്ടിന്റെ മൂന്നാം കണ്ണ്\nഅശോക് ഗെലോട്ടിന് എപ്പോഴും രക്ഷകനായി ഒരു നേതാവുണ്ടെന്ന് കോണ്‍ഗ്രസിലെ സീനിയേഴ്‌സ് പറയുന്നു. ശാന്തി ദാരിവാള് എന്ന മന്ത്രിയാണ് ഇയാള്. കോണ്‍ഗ്രസിലെ നഗരവികസന മന്ത്രിയാണ് ധാരിവാള്. രാജസ്ഥാന് രാഷ്ട്രീയത്തില് ബിജെപിയുടെ കോട്ടയില് തേരോട്ടം നടത്തിയ നേതാവാണ് ധാരിവാള്. കോണ്‍ഗ്രസില് ഒരു പ്രത്യേക സ്ഥാനം തന്നെ അദ്ദേഹത്തിനുണ്ട്. ഗെലോട്ട് സര്‍ക്കാര് വീഴുന്നതിന്റെ വക്കിലായിരുന്നു. അവിടെ നിന്നാണ് ധാരിവാള് രാജസ്ഥാനിലെ സര്‍ക്കാരിനെ ഉറപ്പിച്ച് നിര്‍ത്തിയത്.\nsachin pilot's demands after comeback to congress | Oneindia Malayalam\nകോട്ട ബിജെപിയുടെ രാഷ്ട്രീയം തുടങ്ങിയ മണ്ണാണ്. ഇവിടെ കോണ്‍ഗ്രസ് വിജയിച്ചത് മൂന്ന് തവണ മാത്രമാണ്. ജനസംഘം രാജ്യത്ത് ആദ്യമായി ശക്തമായതും ഇവിടെയാണ്. ഇവിടെ ആദ്യം റികാബ് ചാന്ദ് ധാരിവാളാണ് ഇവിടെ കോണ്‍ഗ്രസിന് വേണ്ടി വെന്നിക്കൊടി പാറിച്ചത്. ഇയാളുടെ മകനാണ് ശാന്തി ധാരിവാള്. കോണ്‍ഗ്രസിന്റെ എംഎല്‍എമാര് ഒരുഘട്ടത്തില് പാര്‍ട്ടി വിടുന്ന ഘട്ടത്തിലായിരുന്നു. ഇവരെ ഒരുമിച്ച് നിര്‍ത്തി റിസോര്‍ട്ടിലേക്ക് കൊണ്ടുപോയത് ശാന്തി ധാരിവാളാണ്.\nപ്രിയങ്ക ഗാന്ധിയാണ് മുന്‍കൈ എടുത്തതെന്ന വാദം പൊളിയുകയാണ്. ധാരിവാളാണ് രാഹുലിന്റെയും പ്രിയങ്കയുടെയും ശ്രദ്ധ ഈ വിഷയത്തിലേക്ക് ക്ഷണിക്കുന്നത്. അഗ്രസീവായിട്ടുള്ള നേതാവ് കൂടിയാണ് അദ്ദേഹം. ഹൈക്കമാന്‍ഡിനെ മുള്‍മുനയില് നിര്‍ത്തിയതും അദ്ദേഹത്തിന്റെ മികവാണ്. സച്ചിന് പൈലറ്റ് ഗെലോട്ടിനേക്കാള് ഭയന്ന് ശാന്തി ധാരിവാളിനെയാണ്. സംസ്ഥാനത്ത് വന് വോട്ടുബാങ്ക് അദ്ദേഹത്തിനുണ്ട്. ഇന്ദിരാ ഗാന്ധിക്കൊപ്പം പ്രവര്‍ത്തിച്ചതിന്റെ പരിചയവും അദ്ദേഹത്തിനുണ്ട്.\nശാന്തി ധാരിവാള് പിതാവിനെ പോലെയല്ല കോണ്‍ഗ്രസില് വളര്‍ന്നത്. 1984ല് ഇന്ദിരാ വധത്തിന് ശേഷമുള്ള തിരഞ്ഞെടുപ്പിലായിരുന്ന ുാദ്യ വിജയം. പിന്നീട് 1998ല് നിയമസഭയിലെത്തി. അന്ന് മുതല് ഗെലോട്ടിന്റെ വിശ്വസ്തനാണ് അദ്ദേഹം. രാജസ്ഥാനില് സ്വാധീനമുള്ള ജെയിന് കുടുംബത്തില് നിന്നുള്ള നേതാവാണ് അദ്ദേഹം. 1998, 2008, 2018 എന്നീ വര്‍ഷങ്ങളില് അശോക് ഗെലോട്ടിന് കീഴില് അദ്ദേഹം മന്ത്രിയായിരുന്നു. വേറൊരു മുഖ്യമന്ത്രിക്ക് കീഴിലും അദ്ദേഹം പ്രവര്‍ത്തിച്ചിട്ടില്ല എന്നതും അദ്ഭുതകരമായിരുന്നു.\nവിമതര്‍ക്കല്ല, മറിച്ച് പാര്‍ട്ടിയോട് കൂറുള്ളവര്‍ക്കാണ് കൂടുതല് സ്ഥാനമാനങ്ങള് നല്‍കേണ്ടതെന്ന് ധാരിവാള് സോണിയയെ അറിയിക്കുകയായിരുന്നു. ഇതിനെ തുടര്‍ന്നാണ് സച്ചിനെ അധ്യക്ഷ സ്ഥാനത്ത് നിന്നും ഉപമുഖ്യമന്ത്രി പദത്തില് നിന്നും മാറ്റിയത്. ധാരിവാള് ഉപമുഖ്യമന്ത്രിയായാല് പോലും അദ്ഭുതപ്പെടാനില്ല. ഭരത്പൂരില് പള്ളിക്ക സമീപം നടന്ന വെടിവെപ്പ് അദ്ദേഹത്തെ മുമ്പ് ധീര നായകനാക്കിരുന്നു. കാര്‍ക്കശ്യക്കാരനായ ധാരിവാളിന് മുന്നില് സോണിയ ഈ വിഷയമെല്ലാം ഓര്‍ത്താണ് മുട്ടുമടക്കിയത്. രാഹുലിനും വഴങ്ങാതെ തരമില്ലായിരുന്നു.\nസച്ചിന് പൈലറ്റിന് നിയമസഭയില് പുതിയ സീറ്റാണ് ലഭിച്ചത്. മുമ്പ് സച്ചിന് ഇരുന്ന സീറ്റില് ഇപ്പോള് ഇരിക്കുന്നത് ധാരിവാളാണ്. ഇത് മുഖ്യമന്ത്രി അശോക് ഗെലോട്ടിന് തൊട്ടടുത്താണ്. വിശ്വാസ വോട്ടില് ബിജെപി നേതൃത്വത്തിനെതിരെ വാളെടുക്കുകയും ചെയ്തിരുന്നു ധാരിവാള്. ഒരു അതിമോഹിയായ നേതാവ് മുഖ്യമന്ത്രിയാവാനുള്ള തിടുക്കത്തിലാണെന്നായിരുന്നു പരാമര്‍ശം. ബിജെപിയും സ്പീക്കറും വരെ അമ്പരന്ന് പോയ പരാമര്‍ശമായിരുന്നു ഇത്. ഒടുവില് മന്ത്രിയെ ഗെലോട്ട് നിയന്ത്രിക്കണമെന്ന് സ്പീക്കര്‍ക്ക് പറയേണ്ടി വന്നു.\nവിമതര് രാഹുല് ഉറപ്പ് നല്‍കിയത് പോലുള്ള യാതൊന്നും ഗെലോട്ടില് നിന്ന് പ്രതീക്ഷിക്കേണ്ടതില്ല. ശാന്തി ധാരിവാള് ഒരിക്കല് കൂടി ഗെലോട്ടിന്റെ മൂന്നാം കണ്ണായി മാറിയിരിക്കുകയാണ്. സച്ചിന്റെ റോളിലേക്ക് അദ്ദേഹം എത്തിയെന്ന് ഗെലോട്ട് ക്യാമ്പും പറയുന്നു. ഉപമുഖ്യമന്ത്രി സ്ഥാനം ഒരിക്കലും സച്ചിന് തിരികെ ലഭിക്കില്ല. സംസ്ഥാന അധ്യക്ഷ സ്ഥാനവും കിട്ടില്ല. പകരം ദില്ലിയിലേക്ക് അദ്ദേഹത്തിന്റെ മാറ്റം ഉറപ്പിച്ചിരിക്കുകയാണ്. ഇതിന് കളമൊരുക്കിയത് ധാരിവാളാണ്. ടോങ്കില് ശാന്തി ധാരിവാള് വിചാരിച്ചാല് സച്ചിനെ പരാജയപ്പെടുത്താന് സാധിക്കും. അതുകൊണ്ട് സച്ചിന് ധാരിവാളിനെ ഭയന്ന് ദില്ലിയിലേക്ക് മാറാനാണ് സാധ്യത.\nപ്രശാന്ത് കിഷോറിനെ നേതൃത്വം വിശ്വാസത്തിലെടുക്കണം: അദ്ദേഹത്തെ കർണാടകയ്ക്കും ആവശ്യമുണ്ട്:വീരപ്പ മൊയ്ലി\nരണ്ട് മുഖ്യമന്ത്രിമാര്‍ക്ക് പ്രശാന്തിനെ വേണം, സോണിയയെ അറിയിച്ചു, കോണ്‍ഗ്രസില് തീരുമാനം ഉടന്\nപ്രശാന്തിന്റെ വരവ് ഉറപ്പിച്ചു, ബിഗ് ബ്രാന്‍ഡാണെന്ന് ഗെലോട്ട്, റിപ്പോര്‍ട്ട് 72 മണിക്കൂറിനുള്ളില്\nഅഴിച്ചുപണിയാന് രാഹുല്, സച്ചിന് ദില്ലിയിലെത്തി, കോണ്‍ഗ്രസില് വമ്പന് റോള് നല്‍കാന് പ്രിയങ്ക\nഹിന്ദു പുതുവര്‍ഷാഘോഷത്തിനിടെ കല്ലേറ്, വര്‍ഗീയ സംഘര്‍ഷം; രാജസ്ഥാനില് കര്‍ഫ്യൂ\nരാജസ്ഥാനില് വലവീശി എഎപി, കോണ്‍ഗ്രസിനും ബിജെപിക്കും നേതാക്കളെ നഷ്ടമാകും, നെഞ്ചിടിപ്പ്\nഗുജറാത്തില് വലവീശാനിറങ്ങി ബിജെപി, കോണ്‍ഗ്രസില് നിന്ന് 10 എംഎല്‍എമാര് കൂറുമാറും?\nരാഹുല് ഗാന്ധി തന്നെ നയിക്കണം, പ്രവര്‍ത്തകരുടെ ആവശ്യമാണത്, മാണിക്കം ടാഗോറിന്റെ പിന്തുണ\nഅധ്യക്ഷ സ്ഥാനത്തേക്ക് രാഹുൽ വരണം, പഞ്ചാബ് തോൽവിക്ക് കാരണം ആഭ്യന്തര തർക്കമെന്നും ഗെഹ്ലോട്ട്\nashok gehlot sachin pilot rahul gandhi vasundhara raje congress sonia gandhi bjp സച്ചിന് പൈലറ്റ് രാഹുല് ഗാന്ധി കോണ്‍ഗ്രസ് സോണിയാ ഗാന്ധി ബിജെപി politics\nashok gehlot's third eye save government in rajasthan\nStory first published: Tuesday, August 18, 2020, 19:34 [IST]


May 23, 2019, 12:58 pm IST\nകോണ്‍ഗ്രസ് ടിക്കറ്റില് മത്സരിച്ച രംഗീല നടി ഊര്‍മ്മിള മതോംത്കര് രാപൂരില് പിന്നില്. ഒരു ലക്ഷത്തോളം വോട്ടുകള്‍ക്കാണ് താരം പിന്നിലുള്ളത്. ബിജെപിയിലെ ഗോപാല് ഷെട്ടിയാണ് ഇവിടെ മുന്നില്. കോണ്‍ഗ്രസില് ചേര്‍ന്ന ഗുസ്തി താരം വിജേന്ദ്രര് സിംഗും പിന്നിലാണ്. സൗത്ത് ഡല്‍ഹിയിലാണ് താരം ജനവിധി തേടിയത്.\nകര്‍ണാടകത്തിലെ ബംഗളുരു സെന്‍ട്രല് മണ്ഡലത്തില് മത്സരിച്ച നടന് പ്രകാശ് രാജും പിന്നിലാണ്. ബിജെപി സ്ഥാനാര്‍ത്ഥിയാണ് ഇവിടെ ലീഡ് ചെയ്യുന്നത്. രണ്ട് ലക്ഷത്തിലധികം വോട്ടുകള് പിന്നിലാണ് അദ്ദേഹം. രാജ്യവിരുദ്ധ പ്രസ്താവനകളുടെ പേരില് പ്രകാശ് രാജിനെതിരെ മണ്ഡലത്തില് ശക്തമായ പ്രതിഷേധം ഉയര്‍ന്നിരുന്നു.\nTags: Urmila Matondkar\n' ഇത് സര്‍ക്കാരിനെതിരെയുള്ള തിരിച്ചടിയല്ല ' : ഇ.പി ജയരാജന്


ജയന്തിക്ക് കുരുക്ക്; ആ സത്യം ശങ്കരന് മുന്നിൽ വെളിപ്പെടുത്തി തമ്പി..!! – Online Malayali\nസഹോദരി വരില്ല എന്ന് അറിഞ്ഞിട്ടും മകളെ ഒപ്പം നിർത്താൻ നുണ പറഞ്ഞാണ് തമ്പി അപർണ്ണയെ കൊണ്ട് പോയത്. അതെ സമയം അസുഖ ബാധിതയായ അഞ്ജുവിന്റെ അമ്മ സവിത്രിയെ കാണാൻ ശിവൻ എത്തി. ശ്വാസം മുട്ടൽ കൊണ്ട് ബുന്ധിമുട്ടുള്ള സാവിത്രി എന്നാൽ വിവരങ്ങൾ ഒന്നും അഞ്ജലിയെ അറിയിക്കരുത് എന്ന് ചട്ടം കെട്ടിയിരുന്നു.\nഎന്നാൽ കുറച്ചു എപ്പിസോഡുകൾ ആയി കാണാതെ ഏറുന്ന ജയന്തി വീണ്ടും എത്തുന്നത് ആയി പ്രൊമോയിൽ കാണിക്കുന്നുണ്ട്. പുത്തൻ പ്രൊമോയിൽ സാവിത്രി ഇത്ര അധികം അസുഖം ഉണ്ടായിട്ടും കാണാൻ എത്താത്ത മകളെയും മരുമകനെയും കുത്തി നോവിക്കുന്നുണ്ട് ജയന്തി.\nശിവനുള്ള പുത്തൻ പണിയാണ് കൊടുക്കുന്നത് എങ്കിൽ കൂടിയും അത് തിരിഞ്ഞു കുത്തും എന്ന് തന്നെ ആണ് പ്രേക്ഷകർ കരുതുന്നത്. അതെ സമയം വഴിയിൽ വെച്ച് ശങ്കരനെ കാണുന്ന തമ്പി തന്നെ വിളിച്ചു ഒരാൾ പ്രോകോപിച്ചത് കൊണ്ടാണ് താൻ അന്ന് പണം വാങ്ങാൻ ശാട്യം കൂട്ടിയത് എന്ന് അറിയിക്കുകയാണ്.\nഒരു സ്ത്രീയാണ് എന്നും ശിവനോടും ബാലനോടും ദേഷ്യം ഉള്ള ആൾ ആണ് എന്നും വെളിപ്പെടുത്തുന്നു. ഇത് ജയന്തിയുടെ ചീട്ട് കീറും എന്നാണ് ആരാധകർ കണക്കു കൂട്ടുന്നത്. അത്തരത്തിൽ ഉള്ള കമന്റ് ആണ് പ്രോമോ വീഡിയോക്ക് വരുന്നതും.\nശരീരത്തിന്റെ സൈസ് നോക്കി വിലയിരുത്തുന്നത് നിർത്തൂ; വിമർശനങ്ങൾക്ക് കൃത്യമായ മറുപടി…


പേമാരിയിൽ പകച്ച‌് മലയോരം | Kannur | Kerala | Deshabhimani | Friday Aug 17, 2018\nപേമാരിയിൽ പകച്ച‌് മലയോരം\nഒരാഴ‌്ച കഴിഞ്ഞിട്ടും ദുരന്തത്തിന് ശമനമില്ല. മലയോരമേഖലയിൽ പേമാരിയും ഉരുൾപൊട്ടലും തുടരുന്നു. നിർത്താതെ പെയ്യുന്ന മഴയും ഏതുനിമിഷവും ഉരുൾപൊട്ടലുണ്ടാകുമെന്ന ആശങ്കയും മലയോര മേഖലയിലെ ജനജീവിതം ദുഃസ്സഹമാക്കി. ചെറുതും വലുതുമായ മുപ്പതോളം ഉരുൾപൊട്ടലാണ് കൊട്ടിയൂർ, കേളകം പഞ്ചായത്തുകളിൽ മാത്രമുണ്ടായത്.\nവ്യാഴാഴ്ച പകൽ 11.30 ഓടെ അമ്പായത്തോട് സെന്റ് ജോർജ് പള്ളിക്ക് മുൻവശത്തെ വനത്തിൽ ഉരുൾപൊട്ടി. ദുരിതാശ്വാസ ക്യാമ്പ് പ്രവർത്തിക്കുന്ന അമ്പായത്തോട് സെന്റ് ജോർജ് എൽപി സ്കൂളിനു എതിർഭാഗത്ത് മലയോര ഹൈവേയിൽനിന്നും നൂറ് മീറ്ററകലെയാണ് ഉരുൾപ്പൊട്ടലുണ്ടായത്. മരങ്ങളും മണ്ണും ഒന്നിച്ച് ഒഴുകിയെത്തിയതോടെ ബാവലിപ്പുഴയിൽ ബണ്ട് രൂപപ്പെട്ടു.\nകൊട്ടിയൂർ നെല്ലിയോടിയിലും, ചപ്പമലയിലും വ്യാപകമായ ഉരുൾപൊട്ടലും, മണ്ണിടിച്ചിലൂമുണ്ടായതോടെ 50 കുടുംബങ്ങളെ നെല്ലിയോടി സെന്റ് ജൂഡ് പള്ളി പാരീഷ് ഹാളിലെ ദുരിതാശ്വാസ ക്യാമ്പിലേക്ക് മാറ്റി. കൊട്ടിയൂർ, കേളകം പഞ്ചായത്തുകളിലായി നാല് ദുരിതാശ്വാസ ക്യാമ്പുകളാണ് പ്രവർത്തിക്കുന്നത്. കൊട്ടിയൂർ പഞ്ചായത്തിൽ അമ്പായത്തോടും ചുങ്കക്കുന്നും കഴിഞ്ഞ എട്ടാം തിയതി ആരംഭിച്ച ദുരിതാശാസ ക്യാമ്പുകൾ കഴിഞ്ഞ തിങ്കളാഴ്ച പിരിച്ചുവിട്ടിരുന്നു. മഴ ശക്തമാവുകയും നെല്ലിയോടി, പാൽച്ചുരം തുടങ്ങിയ ഇടങ്ങളിൽ ഉരുൾപൊട്ടുകയും ചെയ്തതോടെ ചൊവ്വാഴ്ച രാത്രി മന്ദംചേരി എസ്എൻ എൽപി സ്കൂളിലും ബുധനാഴ്ച നെല്ലിയോടി സെന്റ്ജൂഡ് പള്ളി പാരിഷ് ഹാളിലും വ്യാഴാഴ്ച ഉച്ചയോടെ അമ്പായത്തോട് സെന്റ് ജോർജ‌് എൽപി സ്കൂളിലും ദുരിതാശ്വാസ ക്യാമ്പ് ആരംഭിച്ചു.\nഭൂമിയിലും വീടുകൾക്കും വിള്ളൽ കണ്ടെത്തിയതിനാൽ അടക്കാത്തോട് ശാന്തിഗിരി ഗവ. യുപി സ്കൂളിലും ഒരാഴ്ച്ചയായി ദുരിതാശ്വാസ ക്യാമ്പ് പ്രവർത്തിക്കുന്നുണ്ട്. മന്ദംചേരി എസ്എൻ എൽപി സ്കൂളിൽ 220 പേരും നെല്ലിയോടി സെന്റ് ജൂഡ് പാരിഷ് ഹാളിൽ 210 പേരും അമ്പായത്തോട് സെന്റ് ജോർജ് എൽപി സ്കൂളിൽ നൂറോളം പേരെയുമാണുള്ളത്. ശാന്തിഗിരി കോളിത്തട്ട് ഗവ. എൽപി സ്കൂളിൽ 26 പേരെയും മാറ്റിത്താമസിപ്പിച്ചിട്ടുണ്ട്. ദുരിതാശ്വാസ ക്യാമ്പുകളിൽ സന്നദ്ധ സർക്കാർ സംവിധാനങ്ങളും സംഘടനകളും സഹായമെത്തിക്കുന്നുണ്ട്. ഇരിട്ടി തഹസിൽദാർ കെ കെ ദിവാകരന്റെ നേതൃത്വത്തിൽ റവന്യൂ ഉദ്യോഗസ്ഥരും പഞ്ചായത്ത് ബ്ലോക്ക് പഞ്ചായത്തധികൃതരും സിപിഐ എം ഡിവൈഎഫ്ഐ നേതാക്കളും മറ്റും ക്യാമ്പുകളിൽ സജീവമാണ്.\nനിടുംപൊയിൽ വയനാട് റോഡിൽ മണ്ണിടിഞ്ഞ് ഗതാഗതം തടസ്സപ്പെട്ടു. 34ാം മൈൽ റോഡിലാണ് കോളയാട് മണ്ണിടിച്ചിലുണ്ടായത്. ഇതുവഴി മണിക്കൂറുകളോളം ഗതാഗതം തടസ്സപ്പെട്ടു. പഞ്ചായത്തിലെ കണ്ണവം വനത്തിലുള്ള പെരുവയിൽ ഉരുൾപ്പൊട്ടി. മലവെള്ളപ്പാച്ചിലിൽ കൊട്ടിയൂർ പാമ്പറപ്പാൻ പാലത്തിന്റെ അപ്രോച്ച് റോഡ് തകർന്നു. താൽക്കാലിക സംവിധാനമൊരുക്കാൻ ദ്രുതകർമ്മ സേനയെത്തി.കനത്ത മഴ തുടരുകയാണ്. ബാവലിപ്പുഴ കരകവിഞ്ഞ് താഴ്ന്ന പ്രദേശങ്ങളിലെല്ലാം വെള്ളം കയറി. റോഡിലെ വെള്ളക്കെട്ടും കനത്ത മഴയും മൂലം കൊട്ടിയൂർ, തലശേരി ഇരിട്ടി റോഡിലുള്ള ബസ്സുകൾ ഓട്ടം നിർത്തി. ബാവലി, ചീങ്കണ്ണി പുഴകൾ കരകവിഞ്ഞൊഴുകി. താഴ്ന്ന പ്രദേശങ്ങളെല്ലാം വെള്ളത്തിനടിയിലായി. പുഴ ഗതിമാറി ഒഴുകി നിരവധി കൃഷിയിടങ്ങൾ വെള്ളത്തിലായി. ഇതുവരെ കാണാത്ത വെള്ളപ്പൊക്കത്തിനു മുന്നിൽ പകച്ചുനിൽക്കുകയാണ് മലയോരത്തെ ജനങ്ങൾ.


Virat Kohli: പടനയിക്കാൻ ഇനി രാജാവില്ല; ടെസ്റ്റിൽ നിന്നും നായകസ്ഥാനം രാജി വച്ച് വിരാട് കോലി\nHOME/ SPORTS/ CRICKET/VIRAT KOHLI STEPS DOWN AS TEST CAPTAIN\nPublished on: Jan 15, 2022, 7:17 PM IST |\nUpdated on: Jan 15, 2022, 7:46 PM IST\nഅടുത്തിടെ ഇന്ത്യയുടെ ടി20 നായകസ്ഥാനം കോലി രാജിവച്ചിരുന്നു. പിന്നാലെ താരത്തെ ഏകദിന നായകസ്ഥാനത്തിൽ നിന്നും ബിസിസിഐ ഒഴിവാക്കിയിരുന്നു.\nന്യൂഡൽഹി: വിരാട് കോലി ഇന്ത്യൻ ടെസ്റ്റ് ക്രിക്കറ്റ് നായകസ്ഥാനം രാജിവച്ചു. ദക്ഷിണാഫ്രിക്കക്കെതിരായ പരമ്പരയിലെ തോൽവിക്ക് പിന്നാലെയാണ് രാജി. തന്‍റെ സോഷ്യൽ മീഡിയ അക്കൗണ്ടുകളിലൂടെ താരം തന്നെയാണ് സ്ഥാനമൊഴിയുന്ന കാര്യം അറിയിച്ചത്. അടുത്തിടെ കോലി ഇന്ത്യയുടെ ടി20 നായകസ്ഥാനം രാജിവച്ചിരുന്നു. പിന്നാലെ താരത്തെ ഏകദിന നായകസ്ഥാനത്തിൽ നിന്നും ഒഴിവാക്കിയിരുന്നു.\nകോലിയുടെ പോസ്റ്റിന്‍റെ പൂർണരൂപം\n'ടീമിനെ ശരിയായ ദിശയിലേക്ക് കൊണ്ടുപോയത്7വർഷമായി കഠിനാധ്വാനവും സ്ഥിരോൽസാഹവുമാണ്. ഞാൻ തികച്ചും സത്യസന്ധതയോടെ ജോലി ചെയ്തു. അവിടെ ഒന്നും അവശേഷിപ്പിച്ചില്ല. എല്ലാ കാര്യങ്ങളും ഒരു ഘട്ടത്തിൽ അവസാനിപ്പിക്കണം. ഇന്ത്യയുടെ ടെസ്റ്റ് ക്യാപ്റ്റൻ എന്ന നിലയിൽ ഇപ്പോഴാണ് അതിന് പറ്റിയ സമയം.\nഈ യാത്രയിൽ നിരവധി ഉയർച്ചകളും താഴ്‌ചകളും ഉണ്ടായിട്ടുണ്ട്. പക്ഷേ ഒരിക്കലും പരിശ്രമത്തിന്‍റെ കുറവോ വിശ്വാസക്കുറവോ ഉണ്ടായിട്ടില്ല. ഞാൻ ചെയ്യുന്നതിലെല്ലാം എന്‍റെ 120 ശതമാനം നൽകണമെന്ന് ഇപ്പോഴും വിശ്വസിക്കുന്നു. ഒരു പക്ഷേ അത് ചെയ്യാൻ കഴിഞ്ഞില്ലെങ്കിൽ അത് ശരിയായ കാര്യമല്ല എന്നെനിക്ക് അറിയാം.\nഇത്രയും കാലം എന്‍റെ രാജ്യത്തെ നയിക്കാൻ എനിക്ക് അവസരം നൽകിയതിന് ബിസിസിഐയോട് നന്ദി പറയാൻ ഞാൻ ആഗ്രഹിക്കുന്നു, അതിലും പ്രധാനമായി, ആദ്യ ദിവസം മുതൽ ടീമിനെക്കുറിച്ച് എനിക്ക് ഉണ്ടായിരുന്ന കാഴ്‌ചപ്പാട് ഒരു സാഹചര്യത്തിലും കൈവിടാതിരുന്ന എല്ലാ സഹതാരങ്ങൾക്കും നന്ദി. നിങ്ങൾ ഈ യാത്ര അവിസ്‌മരണീയവും മനോഹരവുമാക്കി.\nടെസ്റ്റ് ക്രിക്കറ്റിൽ ഞങ്ങളെ തുടർച്ചയായി മുകളിലേക്ക് നയിച്ച ഈ വാഹനത്തിന് പിന്നിലെ എഞ്ചിനായിരുന്ന രവി ഭായിക്കും മറ്റ് സപ്പോർട്ടിങ് സ്റ്റാഫിനും നന്ദി. എന്‍റെ കാഴ്‌ചപ്പാടിന് ജീവൻ നൽകുന്നതിൽ നിങ്ങൾ വലിയ പങ്ക് വഹിച്ചു. അവസാനമായി, ഒരു ക്യാപ്റ്റനെന്ന നിലയിൽ എന്നെ വിശ്വസിക്കുകയും ഇന്ത്യൻ ക്രിക്കറ്റിനെ മുന്നോട്ട് കൊണ്ടുപോകാൻ കഴിവുള്ള ഒരു വ്യക്തിയായി എന്നെ കണ്ടെത്തുകയും ചെയ്ത എംഎസ് ധോണിക്ക് വലിയ നന്ദി'. കോലി കുറിച്ചു.\nഏറ്റവും മികച്ച നായകൻ\nഇന്ത്യയുടെ ഏറ്റവും മികച്ച ടെസ്റ്റ് നായകൻമാരിൽ ഒരാളാണ് കോലി. 2014ൽ ആണ് ഇന്ത്യൻ ടെസ്റ്റ് ക്യാപ്റ്റൻ സ്ഥാനത്തേക്ക് വിരാട് കോലി എത്തുന്നത്. ഓസ്ട്രേലയയിൽ വച്ച് ധോണി പാതി വഴിയിൽ ക്യാപ്റ്റൻസി ഒഴിയുകയാണെന്ന് പ്രഖ്യാപിച്ചപ്പോളാണ് കോലിയെത്തേടി നായക പദവി എത്തിയത്.\nഇന്ത്യ ടെസ്റ്റിൽ ഏറ്റവുമധികം വിജയം നേടിയത് കോലിയുടെ ക്യാപ്‌റ്റൻസിക്ക് കീഴിലാണ്. നയിച്ച 68 ടെസ്റ്റുകളിൽ 40 എണ്ണത്തിൽ വിജയം നേടിത്തരാൻ കോലിക്കായി. 58.82 ആണ് കോലിയുടെ ടെസ്റ്റിലെ വിജയശതമാനം. കൂടാതെ ഇന്ത്യയെ ലോക ടെസ്റ്റ് ചാമ്പ്യൻഷിപ്പിന്‍റെ ഫൈനൽ വരെ എത്തിക്കാനും കോലിക്ക് സാധിച്ചു.\nALSO READ: തര്‍ക്കം കോടതിയില് ; ജോക്കോവിച്ച് വീണ്ടും തടങ്കലിലെന്ന് റിപ്പോര്‍ട്ട്


ശീതസമരകാലം തിരിച്ചുവരുന്നു? പുതിയ ആണവായുധങ്ങള് നിര്‍മിച്ചതായി റഷ്യ | old cold war times returns - Malayalam Oneindia\n33 min ago മണ്ഡലകാലം; ശബരിമലയില് കനത്ത സുരക്ഷ!! 10,000 പോലീസുകാരെ വിന്യസിക്കും\n38 min ago തലസ്ഥാനത്ത് വീണ്ടും ഗുണ്ടകൾ സജീവമാകുന്നു;നഗരത്തിൽ ഗുണ്ട നേതാവിന്റെ പാർട്ടി!!\n41 min ago മെഹ്ബൂബയുടെയും നിതീഷിന്റെയും കൂടെ കൂടിയപ്പോള് അവര്‍ക്ക് എന്ത് സംഭവിച്ചു; വിമര്‍ശനവുമായി ശിവസേന\nUpdated: Fri, Mar 2, 2018, 8:09 [IST]\nമോസ്‌കോ: പഴയ ശീതസമര കാലഘട്ടത്തെ അനുസ്മരിപ്പിച്ച് റഷ്യയും അമേരിക്കയും ആയുധപ്പന്തയത്തിലേക്ക് തിരിച്ചുവരുന്നു. അമേരിക്കയുടെ അണ്വായുധ വികസനത്തിന് മറുപടിയായി റഷ്യ പുതിയ ആണവായുധങ്ങള് നിര്‍മിച്ചതായി പ്രസിഡന്റ് വ്‌ളാദ്മിര് പുടിന് പ്രഖ്യാപിച്ചു. പുതുതായി രൂപകല്‍പന ചെയ്ത മാരക പ്രഹരശേഷിയുള്ള ആണവായുധങ്ങളുടെ വീഡിയോ ഫൂട്ടേജുകള് പ്രദര്‍ശിപ്പിച്ചുകൊണ്ടായിരുന്നു ഇതുമായി ബന്ധപ്പെട്ട പുടിന്റെ പ്രഖ്യാപനം.\nവ്യോമപ്രതിരോധ സംവിധാനങ്ങളെയെല്ലാം മറികടന്ന് ലോകത്തിന്റെ ഏത് ഭാഗത്തേക്കും എത്താനാവും വിധമുള്ള ആയുധങ്ങളാണ് റഷ്യ വികസിപ്പിച്ചിരിക്കുന്നതെന്ന് പ്രസിഡന്റ് അവകാശപ്പെട്ടു. വാര്‍ഷിക ദേശീയ പ്രസംഗത്തില് പാര്‍ലമെന്റംഗങ്ങളെ അഭിസംബോധന ചെയ്തുകൊണ്ടായിരുന്നു അദ്ദേഹം ഇക്കാര്യം പ്രഖ്യാപിച്ചത്. റഷ്യയ്ക്കും അതിന്റെ സഖ്യകക്ഷികള്‍ക്കുമെതിരായ ഏത് ആക്രമണവും ശക്തവും സത്വരവുമായ തിരിച്ചടി ക്ഷണിച്ചുവരുത്തുമെന്ന് അദ്ദേഹം പറഞ്ഞു. സിറിയ, ഉക്രെയിന് ഉള്‍പ്പെടെയുള്ള പ്രദേശങ്ങളില് അമേരിക്കന് താല്‍പര്യങ്ങളുമായി ഇടഞ്ഞുനില്‍ക്കുകയും ഇറാന് അനുകൂല സമീപനം സ്വീകരിക്കുകയും ചെയ്യുന്ന പശ്ചാത്തലത്തിലാണിത്.\nഭൂഖണ്ഡാന്തര ബാലിസ്റ്റിക് മിസൈലുകള്, ക്രൂസ് മിസൈലിലും കടലിലൂടെ സഞ്ചരിക്കുന്ന ഡ്രോണുകളിലും സൂപ്പര്‍സോണിക്-ലേസര് ആയുധങ്ങളിലും ഘടിപ്പിക്കാന് സാധിക്കുംവിധമുള്ള ചെറിയ ആണവ പോര്‍മുനകള് തുടങ്ങിയവ റഷ്യ വികസിപ്പിച്ചുകഴിഞ്ഞതായി അദ്ദേഹം അവകാശപ്പെട്ടു. റഷ്യയെ പിറകോട്ടടിപ്പിക്കാന് അവര്‍ക്ക് സാധിച്ചിട്ടില്ലെന്ന് അമേരിക്കന് ഉപരോധത്തെ സൂചിപ്പിച്ച് അദ്ദേഹം പറഞ്ഞു. പ്രഖ്യാപനം വെറും വാചകമടിയല്ലെന്നും പുതിയ യാഥാര്‍ഥ്യങ്ങള് എല്ലാവരും അംഗീകരിക്കേണ്ടിവരുമെന്നും പുടിന് ഓര്‍മിപ്പിച്ചു. മാര്‍ച്ച് 18ന് നടക്കാനിരിക്കുന്ന പ്രസിഡന്റ് തെരഞ്ഞെടുപ്പിന് മുന്നോടിയായാണ് ഈ പ്രഖ്യാപനമെന്നത് ശ്രദ്ധേയമാണ്.\nഡൊണാള്‍ഡ് ട്രംപ് അമേരിക്കന് പ്രസിഡന്റായതിനു ശേഷം ആണവായുധങ്ങള് ശക്തിപ്പെടുത്താന് നാഷനല് ന്യൂക്ലിയര് സെക്യൂരിറ്റി അഡ്മിനിസ്‌ട്രോഷന് അദ്ദേഹം നിര്‍ദേശം നല്‍കിയിരുന്നു. ആണവായുധങ്ങള് നവീകരിക്കുന്നതിനായി അമേരിക്ക കൂടുതല് ഫണ്ട് വകയിരുത്തുകയും ചെയ്തു. അതേസമയം, റഷ്യയുടെ ആണവായുധം പ്രതിരോധത്തിന് വേണ്ടി മാത്രമുള്ളതാണെന്ന് പുടിന് വ്യക്തമാക്കി. റഷ്യയ്ക്കും സഖ്യകക്ഷികള്‍ക്കുമെതിരായ ആണവാക്രമണം-അത് എത്ര ചെറുതായിരുന്നാലും- രാജ്യത്തിനെതിരായ യുദ്ധപ്രഖ്യാപനമായി മാത്രമേ കാണാനാവൂ എന്നും അദ്ദേഹം പറഞ്ഞു.\nയമന് യുദ്ധം- സൗദിക്കെതിരേ യുഎസ് സെനറ്റര്‍മാര്\nകൂടുതൽ vladimir putin വാർത്തകൾ\nvladimir putin nuclear weapons russia ballistic missile syria ukraine united states donald trump റഷ്യ അമേരിക്ക സിറിയ ഉക്രെയിന് ഡൊണാള്‍ഡ് ട്രംപ്\nRussian President Vladimir Putin has revealed new nuclear weapons he said could hit any target around the globe with little chance of interception


ബന്ധുനിയമന വിവാദത്തില് യൂത്ത് ലീഗ് സംസ്ഥാന സെക്രട്ടറി പി കെ ഫിറോസിന്റെ ആരോപണങ്ങള്‍ക്ക് മറുപടിയുമായി മന്ത്രി കെടി ജലീലിന്റെ പ്രസ് മീറ്റ്. ന്യൂനപക്ഷ ധനകാര്യ കോര്‍പ്പറേഷനില് ജനറല് മാനേജര് തസ്തികയില് നിയമാനുസൃതമായാണ് നിയമനം നടത്തിയതെന്ന് മന്ത്രി പറഞ്ഞു. ആരോപണം രാഷ്ട്രീയ പ്രേരിതമാണ്. അതിനാല് തന്നെ തനിക്ക് ഭയമില്ലെന്നും കെ.ടി ജലീല് വ്യക്തമാക്കി. പത്രത്തില് കൃത്യമായി വാര്‍ത്ത നല്‍കിയാണ് അപേക്ഷ ക്ഷണിച്ചത്. ചന്ദ്രിക ഉള്‍പ്പടെയുള്ള പത്രങ്ങളില് വാര്‍ത്ത വന്നിരുന്നു. മൂന്ന് പേരാണ് ഇന്റര്‍വ്യൂവിന് വന്നത്. മതിയായ യോഗ്യത ഇല്ലാത്തതിനാല് ആരെയും നിയമിച്ചില്ല. യോഗ്യതയില് ഇളവ് വരുത്തിയെന്ന ആരോപണം തെറ്റാണ്.\nഅടിസ്ഥാന രഹിതമായ ആരോപണങ്ങളാണ് യൂത്ത്‌ലീഗ് ഉന്നയിക്കുന്നത് എന്ന് കെടി ജലീല് പറഞ്ഞു. കിട്ടാക്കടം തിരിച്ചു പിടിക്കാനുളള നടപടി ന്യൂനപക്ഷ കമ്മീഷന് ശക്തമാക്കിയതിന് പിന്നാലെയാണ് യൂത്ത് ലീഗ് ആരോപണമുന്നയിച്ചത്. കടക്കാരെ അന്വേഷിച്ച് ചെല്ലുമ്പോള് പലരും ലീഗുമായി ബന്ധമുളളവരാണെന്നും മന്ത്രി പറഞ്ഞു. അഴിമതി ഉണ്ടെങ്കില് കോടതി പരിശോധിക്കട്ടെ. ധനകാര്യ സ്ഥാപനത്തില് ജോലി ചെയ്യുന്നയാളുടെ സേവനം ആവശ്യമായി വന്നിരുന്നു. ഇതിന്റെ അടിസ്ഥാനത്തില് പരസ്യം നല്‍കി ആളുകളെ ക്ഷണിച്ചിരുന്നു. ഇതില് യോഗ്യതയുളളവരെ ലഭിക്കാത്തതിനാലാണ് ഡപ്യൂട്ടേഷന് വഴി നിയമനം നടത്തിയത്. എല്ലാ പ്രധാന പത്രത്തിലും പരസ്യം നല്‍കിയ ശേഷമാണ് നിയമനം നടത്തിയത്.\nഫിറോസ് ചന്ദ്രിക എങ്കിലും വായിക്കുന്നുണ്ടെന്നാണ് കരുതിയത്. കാര്യബോധം ഇല്ലാതെയാണ് യൂത്ത് ലീഗ് ആരോപണം ഉന്നയിച്ചത്. ലീഗിന്റെ ആരോപണം പൊട്ടാത്ത പടക്കമാണ്. ജനറൽ മാനേജർ നിയമനത്തിൽ നേരിട്ട് ഇടപെട്ടിട്ടില്ല. യോഗ്യത പുനര് നിര്‍ണയിച്ചത് 2016 ആഗസ്റ്റ് 18നാണ് 2016 ആഗസ്റ്റ് 25നാണ് പത്രങ്ങളില് വാര്‍ത്ത നല്‍കിയത്.ബി ടെക് യോഗ്യത ഉള്‍പ്പെടുത്തിയത് കൂടുതല് യോഗ്യരായവര് വരട്ടെ എന്ന നിലപാടിലാണ്.\nബാങ്കിംഗ് മേഖലയില് ഇപ്പോള് കൂടുതലും ബിടെക്കുകാരാണ്. റിസര്‍വ് ബാങ്ക് ഗവര്‍ണറായിരുന്ന രഘുറാംരാജന് പോലും ബിടെക്കുകാരനാണ്. ഒരാളെ ലക്ഷ്യം വച്ചല്ല ബി ടെക് യോഗ്യത ഉള്‍പ്പെടുത്തിയത്. സൗത്ത് ഇന്ത്യൻ ബാങ്കിൽ 10 വർഷമായി ജോലി ചെയ്യുന്ന ആളാണ് ആബിദ് .ആബിദിന് അവിടെ ലഭിക്കുന്ന ആനുകൂല്യങ്ങൾ ധനകാര്യ വികസന കോർപ്പറേഷനിൽ ലഭിക്കില്ല. അതുകൊണ്ടാണ് ആബിദ് വരാൻ താൽപര്യം കാണിക്കാതിരുന്നത്. ചെയർമാൻ വഹാബ് താൽപര്യം എടുത്ത് വിളിച്ചത് കൊണ്ടാണ് വന്നത്.ആബിദ് ചുമതല ഏറ്റപ്പോൾ കാട്ടാക്കടം തിരിച്ചു പിടിക്കാൻ നടപടി സ്വീകരിച്ചു.\nകിട്ടാക്കടം അടക്കേണ്ടവരെ അന്വേഷിച്ച് ചെന്നപ്പോൾ എത്തിയത് ലീഗ് നേതാക്കളുടെ വീടിന് മുന്നിലാണ്. അവർ തിരിച്ചടക്കേണ്ട എന്ന ഉറപ്പിൽ നിർലോഭം ലോൺ എടുത്തിരുന്നു. വായ്പ എടുത്തിട്ട് തിരിച്ചടക്കാത്തവർ ലീഗുകാരാണന്ന് കണ്ടെത്തിയതും വായ്പ തിരിച്ചുപിടിക്കാൻ നടപടി സ്വീകരിച്ചതുമാണ് ലീഗുകാരെ ആരോപണം ഉന്നയിക്കാൻ പ്രേരിപ്പിച്ചതെന്ന് മന്ത്രി കെ.ടി ജലീല് പറഞ്ഞു.\nകോര്‍പ്പറേഷനുകളില് ഓഡിറ്റുകള് പൂര്‍ത്തീകരിച്ചിരുന്നില്ല. കമ്പ്യൂട്ടര്‍വത്കരിക്കാനും കഴിഞ്ഞിട്ടില്ല. നോണ്‍ബാങ്കിങ് ലൈസന്‍സ് ആര്.ബി.ഐയില് നിന്ന് ലഭിക്കേണ്ടതുണ്ട്. അതിനാല് പരിചയ സമ്പന്നനായ ഒരാളെ നിയമിക്കണം എന്നുണ്ടായിരുന്നു.\nഫിനാന്‍സ് കോര്‍പ്പറേഷന്റെ ജി.എം ഒരു ഷെഡ്യൂള്‍ഡ് ബാങ്ക് ജീവനക്കാരനാണ്. സൗത്ത് ഇന്ത്യന് ബാങ്ക് ഷെഡ്യൂള്‍ഡ് ബാങ്കാണ്. കെ.എസ്.എസ്.ആറിലെ9ബി വകുപ്പ് പ്രകാരം സര്‍ക്കാരിന് താല്‍പര്യമുള്ള ആരെയും നിയമിക്കാം. നേരത്തെയും സൗത്ത് ഇന്ത്യന് ബാങ്കില് നിന്ന് ഡെപ്യൂട്ടേഷനില് വന്നിട്ടുണ്ട്. കെ.എം മാണിയുടെ പ്രൈവറ്റ് സെക്രട്ടറി സൗത്ത് ഇന്ത്യന് ബാങ്കില് നിന്നായിരുന്നു. ബാങ്കില് ലഭിക്കുന്ന പല അലവന്‍സുകളും ഡെപ്യൂട്ടേഷനില് ലഭിക്കില്ല. അതിനാലാണ് ബാങ്ക് ജീവനക്കാര് ഈ പോസ്റ്റില് ഡെപ്യൂട്ടേഷനില് വരാന് തയ്യാറാവാത്തത്.\nഏതെങ്കിലും ഒരാളുമായി അകന്ന ബന്ധം ഉണ്ട് എന്ന കാരണത്താല് അവസരം നിഷേധിക്കുന്നതും തെറ്റാണ്. ഈ നിയമനത്തില് നിയമം വിട്ട് ഒരു കാര്യവും ചെയ്തിട്ടില്ല. മറച്ചുവെക്കാനും ഒന്നുമില്ല. നിയമനത്തിന്റെ ഒരു ഘട്ടത്തിലും താന് നേരിട്ട് ഇടപെട്ടിട്ടില്ല. കമ്പനി സെക്രട്ടറിയും കോര്‍പ്പറേഷന് വിട്ട് പോയ ഘട്ടത്തിലാണ് വാര്‍ത്ത നല്‍കി രണ്ട് പേരെ നിയമിച്ചതെന്നും കെ.ടി ജലീല് കൂട്ടിച്ചേര്‍ത്തു. അഴിമതിയുണ്ടോ എന്ന് കോടതി പരിശോധിക്കട്ടെ എന്നും കെ ടി ജലീല് പറഞ്ഞു.


പട്ടയ പ്രശ്‌നങ്ങള് പരിഹരിക്കുന്നതിന് ഡാഷ്‌ബോര്‍ഡ് തയ്യാറാക്കും: മന്ത്രി കെ.രാജന് – Kasaragod.com\nപട്ടയ പ്രശ്‌നങ്ങള് പരിഹരിക്കുന്നതിന് ഡാഷ്‌ബോര്‍ഡ് തയ്യാറാക്കും: മന്ത്രി കെ.രാജന്\nകാസര്‍കോട് : സംസ്ഥാനത്തെ പട്ടയ പ്രശ്‌നങ്ങള്‍ക്ക് പരിഹാരം കാണാന് ഡാഷ്‌ബോര്‍ഡ് തയ്യാറാക്കുമെന്നും എല്ലാ പരാതികള്‍ക്കും വേഗത്തില് പരിഹാരം കാണുമെന്നും റവന്യു ഭവനനിര്‍മ്മാണ വകുപ്പ് മന്ത്രി കെ.രാജന് പറഞ്ഞു. കാസര്‍കോട് കളക്ടറേറ്റില് റവന്യു ഉദ്യോഗസ്ഥരുടെ യോഗത്തില് സംസാരിക്കുകയായിരുന്നു മന്ത്രി. ഡിസംബറില് ഡാഷ്‌ബോര്‍ഡുകള് തയ്യാറക്കണമെന്നും ജില്ലാതലത്തില് ഡാഷ്‌ബോര്‍ഡുകളില് കൃത്യമായ വിവരങ്ങള് രേഖപ്പെടുത്തണമെന്നും മന്ത്രി നിര്‍ദേശിച്ചു. ഡാഷ് ബോര്‍ഡ് തയ്യാറായിക്കഴിഞ്ഞാല് മറ്റു പട്ടയ പ്രശ്‌നങ്ങള് ഉണ്ടാകാന് പാടില്ല. നിലവില് ലഭിക്കുന്ന അപേക്ഷകള് തീര്‍പ്പാക്കാന് എന്താണ് തടസമെന്നും അത് പരിഹരിക്കുന്നതിനുള്ള നിര്‍ദേശങ്ങള് ഉള്‍പ്പെടെ ഡാഷ്‌ബോര്‍ഡില് രേഖപ്പെടുത്തണം. പട്ടയത്തിനായി നിലവില് ലഭിച്ച അപേക്ഷകളുടെ എണ്ണം കുറവാണെങ്കിലും സംസ്ഥാനത്ത് ഇടുക്കിയും വയനാടും കഴിഞ്ഞാല് സങ്കീര്‍ണമായ ഭൂപ്രശ്‌നങ്ങള് ഉള്ള ജില്ലയാണ് കാസര്‍കോട്. ജില്ലയില് ഇനിയുള്ള അഞ്ച് വര്‍ഷത്തിനുള്ളില് എത്ര പട്ടയങ്ങള് കൊടുക്കാന് കഴിയുമെന്നതില് വ്യക്തതയുണ്ടാകണമെന്നും മന്ത്രി പറഞ്ഞു.\nകൈവശമിരിക്കുന്ന ഭൂമിയുടെ പട്ടയങ്ങള്‍ക്കൊപ്പം ഭൂരഹിതരായ ആളുകള്‍ക്കും നിയമവിധേയമായി പട്ടയങ്ങള് ലഭ്യമാക്കിക്കൊണ്ട് ഭൂപ്രശ്‌നങ്ങള്‍ക്ക് പരിഹാരം കാണണം. നിലവില് അഭിമുഖീകരിക്കുന്ന ഭൂപ്രശ്‌നങ്ങള് പരിഗണിച്ച് കൃത്യമായ വിവരങ്ങള് ഡാഷ്‌ബോര്‍ഡില് രേഖപ്പെടുത്തണം. ഭൂമി തരം മാറ്റല്, ലാന്റ് റവന്യു കേസുകള്, പട്ടയം തുടങ്ങിയ പ്രശ്‌നങ്ങള് പരിഹരിക്കുന്നത് സ്‌പെഷ്യല് ഡ്രൈവായി എടുക്കണമെന്നും മന്ത്രി നിര്‍ദേശിച്ചു.\nഭൂമി തരംമാറ്റവുമായി ബന്ധപ്പെട്ട പ്രശ്‌നം സങ്കീര്‍ണമാണ്. പരാതികളുടെ എണ്ണവും കൂടുന്നുണ്ട്. ഭൂ നികുതി ഓണ്‍ലൈനായി അടച്ചുതുടങ്ങിയപ്പോഴാണ് പലര്‍ക്കും ഭൂമിയുടെ സ്വഭാവം സംബന്ധിച്ച് വ്യക്തത വരുന്നത്. ഇതിന്‍മേലുള്ള പരാതികള് പരിഹരിക്കുന്നതിന് പ്രത്യേക സംവിധാനമുണ്ടാക്കും.\nജില്ലാ കളക്ടര് ഭണ്ഡാരി സ്വാഗത് രണ്‍വീര് ചന്ദ്, എഡിഎം എ.കെ.രമേന്ദ്രന്, സബ് കളക്ടര് ഡി.ആര്.മേഘശ്രീ, കാസര്‍കോട് ആര്‍ഡിഒ അതുല്.എസ്.നാഥ്, ഡെപ്യുട്ടി കളക്ടര്‍മാര്, ഫിനാന്‍സ് ഓഫീസര്, ജില്ലാ ലോ ഓഫീസര്, തഹസില്‍ദാര്‍മാര്, മറ്റു റവന്യു ഉദ്യോഗസ്ഥര് തുടങ്ങിയവര് യോഗത്തില് പങ്കെടുത്തു.\nPrevious ഭീകരശക്തികളെ അടിച്ചമര്‍ത്താന് പിണറായി സര്‍ക്കാര് തയ്യാറാകണം : സി.കെ. പദ്മനാഭന്\nNext സംസ്ഥാനത്ത് 5,987 പേര്‍ക്ക് കോവിഡ് : പരിശോധിച്ചത് 66,165 സാമ്പിളുകള് ; മരണം 56


'അന്നാദ്യമായി പാക് ഓപ്പണര് സാദിഖ് മുഹമ്മദ് ഗാലറിയിലേക്ക് കൈവീശി, കപിലിനെ നേരിടാന് ഹെല്‍മെറ്റിനായി' | Kapil Dev Former Indian Cricketer Interview\n'അന്നാദ്യമായി പാക് ഓപ്പണര് സാദിഖ് മുഹമ്മദ് ഗാലറിയിലേക്ക് കൈവീശി, കപിലിനെ നേരിടാന് ഹെല്‍മെറ്റിനായി'\nJan 20, 2019, 10:20 AM IST\nഎഴുപതുകളുടെ ഒടുവില് പത്രത്താളുകളിലെ മങ്ങിയ ചിത്രങ്ങളിലൂടെ ഒരു തലമുറയുടെ മനസ്സിലേക്ക് കുടിയേറിയ വിഗ്രഹമാണ് കപില്‍ദേവ്. ഒരു സാധാരണക്കാരനായി ഇന്ത്യന് ക്രിക്കറ്റ് ടീമിലെത്തി രാജ്യത്തിന് ആദ്യമായി ലോകകപ്പ് നേടിക്കൊടുത്ത ക്യാപ്റ്റന്‍വരെയായി അദ്ദേഹം. ക്രിക്കറ്റിനൊപ്പം നെഞ്ചിലേക്ക് ചേര്‍ത്തുവെച്ച കപില്‍ദേവ് എന്ന 'ഹരിയാന ഹറിക്കെയ്നി'നെ....40 കൊല്ലത്തിനിപ്പുറം, ഡല്‍ഹിയില് നഗരഹൃദയത്തിലുള്ള തിലക് മാര്‍ഗിലെ സാഗര് അപ്പാര്‍ട്ട്മെന്റ്സില്‍വെച്ചു കാണുമ്പോള് മനസ്സില് വീണ്ടും മുഴങ്ങിയത്, ഒരുകാലത്ത് സ്റ്റേഡിയങ്ങളില് പതിനായിരങ്ങള് ഏറ്റുചൊല്ലിയ ആ മന്ത്രമായിരുന്നു... കപില്... കപില്... കപില്...\n# പി. ബസന്ത് / basanth67@gmail.com\nകപില്‍ദേവ് നിഖഞ്ജിന് ഇപ്പോള് പ്രായം 60 വയസ്സ്. ഇന്ത്യന് ക്രിക്കറ്റിന് പൗരുഷത്തിന്റെ മുഖം നല്‍കിയ, കളിയില് ജയിക്കാന് പറ്റുമെന്ന് ലോകത്തെ അറിയിച്ച ഓള്‍റൗണ്ടര്. കടുംനീല ഷര്‍ട്ടും കറുത്ത ഹാഫ് ജാക്കറ്റുമായി മുന്നില്...കളിയെഴുത്തിലെ മിടുക്കര് എഴുതിയ പഴയ റിപ്പോര്‍ട്ടുകളായിരുന്നു മനസ്സ് മുഴുവന്...\n1978 ഒക്ടോബര് 16. പാകിസ്താനിലെ ഫൈസലാബാദ്. ലോകത്തിലെതന്നെ ഏറ്റവും മികച്ച ഗോതമ്പ് വിളയുന്ന ഫൈസലാബാദിലെ ലിയാല്‍പുര് എന്ന നാഷണല് സ്റ്റേഡിയത്തിലെ മണ്ണിലായിരുന്നു കപില്‍ദേവ് എന്ന പേസ് ബൗളറുടെ അരങ്ങേറ്റം. ഏകനാഥ് സോള്‍ക്കറുടെയും മദന്‍ലാലിന്റെയും മീഡിയം പേസ് മാത്രം നേരിട്ട് പരിചയമുള്ള പാക് ഓപ്പണര്‍മാര് ഇന്ത്യയ്‌ക്കെതിരേ ഒരിക്കലും ഹെല്‍മറ്റ് ധരിച്ചിരുന്നില്ല.\nഎന്നാല്, അന്ന് ആദ്യമായി, പാക് ഓപ്പണര് സാദിഖ് മുഹമ്മദ് പിച്ചില്‍നിന്ന് ഗാലറിയിലേക്ക് കൈവീശി... ഹെല്‍മെറ്റിനായി, കപില്‍ദേവ് എന്ന ഫാസ്റ്റ് ബൗളറെ നേരിടാന്... പുതിയ പന്തിന്റെ തിളക്കം മാറ്റാന് മാത്രമായിരുന്നു '70-കളില് ഇന്ത്യയുടെ ഓപ്പണിങ് ബൗളര്‍മാര്. പന്തിന്റെ ഷൈന് പോയിക്കഴിഞ്ഞാല്, പിന്നെ സ്പിന്നര്‍മാരായ ബിഷന് സിങ് ബേദിയുടെയും ചന്ദ്രശേഖറിന്റെയും പ്രസന്നയുടെയും വെങ്കട്ടരാഘവന്റെയും വരവായി. ഫൈസലാബാദില് കപില്‍ദേവ് സാദിഖ് മുഹമ്മദിന്റെ വിക്കറ്റെടുത്തത് തന്റെ ട്രേഡ്മാര്‍ക്ക് ഔട്ട്സ്വിങ്ങറിലൂടെ.\nകളിയുടെ തുടക്കത്തില്‍തന്നെ ബാറ്റ്‌സ്മാന്‍മാരെ ബാക്ക്ഫൂട്ടിലാക്കാന് കപില്‍ദേവിന് കഴിഞ്ഞിരുന്നു. പാകിസ്താനെതിരേയുള്ള പരമ്പര ഇന്ത്യ തോറ്റെങ്കിലും തുടര്‍ന്നുവന്ന ഓസ്ട്രേലിയ, വെസ്റ്റ് ഇന്‍ഡീസ് പരമ്പരകളോടെ ഇമ്രാന്‍ഖാന്, റിച്ചാര്‍ഡ് ഹാഡ്ലി, ഇയാന് ബോതം എന്നിവരോടൊപ്പം കപില്‍ദേവ് എന്ന ഓള്‍റൗണ്ടറുടെ പിറവിയാണ് കണ്ടത്. 1982-ല് ശ്രീലങ്കയ്‌ക്കെതിരേയുള്ള മത്സരത്തില് കപില് ഇന്ത്യന് ടീമിന്റെ ക്യാപ്റ്റനായി. തന്റെ കരിയറിലെ മനോഹരമായ മുഹൂര്‍ത്തം രാജ്യത്തിന്റെ നിറമണിഞ്ഞപ്പോഴാണെന്ന് കപില്‍ദേവ് പറയുന്നു. കപിലിന്റെ ക്ലാവുപിടിക്കാത്ത ഓര്‍മകളിലൂടെ...\nമികച്ച കളിക്കാരനായും റിട്ടയര്‍മെന്റിനു പിന്നാലെ കോച്ചായും കമന്റേറ്ററായും പ്രവര്‍ത്തിച്ചശേഷം ജീവിതത്തിലെ മറ്റൊരു നാഴികക്കല്ലില് എത്തുകയാണ് താങ്കള്. പോയ 60 വര്‍ഷത്തേക്ക് തിരിഞ്ഞുനോക്കുമ്പോള് എന്തുതോന്നുന്നു?\nഅഭിമാനം തോന്നുന്നു. കളിക്കാനുള്ള അതിയായ ആഗ്രഹവുമായി എത്തി. അതിന്റെ ഏറ്റവും ഉയര്‍ന്നതലംവരെ കളിച്ചു. തിരിഞ്ഞുനോക്കുമ്പോള് അഭിമാനവും തൃപ്തിയും. ഞാനിപ്പോഴും വിശ്രമമില്ലാതെ മുന്നോട്ടുപോകുന്നു. എന്തെങ്കിലും ചെയ്തുകൊണ്ടിരിക്കാനാണ് ഇഷ്ടം. അതുകൊണ്ടാണ് ടെലിവിഷന് പരിപാടികളില് പങ്കെടുക്കുന്നത്. ബിസിനസ് ചെയ്യുന്നു. ഇല്ലെങ്കില് ഒരു രാത്രികൊണ്ട് വയസ്സനാകും.\nകരിയറിലെ ഏറ്റവും മനോഹരമായ മുഹൂര്‍ത്തം 1983 ലോകകപ്പ് ജയമായിരുന്നല്ലോ?\nപൂര്‍ണമായും ശരിയല്ല. 1983 ലോകകപ്പ് നേട്ടത്തെക്കാളും രാജ്യത്തെ പ്രതിനിധാനംചെയ്ത ആ ദിവസമായിരുന്നു പ്രധാനം. മറ്റെന്തിനെക്കാളും വലുത് അതായിരുന്നു. രാജ്യത്തെ പ്രതിനിധാനംചെയ്യുന്നതാണ് ഏത് കുട്ടിക്കും കൂടുതല് വലിയ കാര്യം. ഇന്ത്യയ്ക്കുവേണ്ടി കളിച്ച ദിനമായിരുന്നു മികച്ചത്.\nലോകകപ്പ് വിജയം, ഇന്ത്യന് ക്രിക്കറ്റിന്റെ ചരിത്രത്തെ ലോകകപ്പ് ജയത്തിന് മുമ്പും പിമ്പും എന്ന തരത്തില് വിഭജിച്ചു. ആ വിജയത്തിനുശേഷം ഇന്ത്യന് ക്രിക്കറ്റ് എങ്ങനെ മാറി?\nഎനിക്കറിയില്ല. പക്ഷേ, ഇന്ത്യയ്ക്ക് കപ്പ് നേടാന് സാധിക്കുമെന്ന് ജനങ്ങള് വിശ്വസിച്ചുതുടങ്ങിയത് അപ്പോഴാണ്. ലോകകപ്പ് വിജയത്തിനുശേഷം രണ്ടുകൊല്ലത്തിനുള്ളില് ഓസ്ട്രേലിയയില് ലോകചാമ്പ്യന്‍ഷിപ്പ് കിരീടവും നേടാന് നമുക്ക് ഭാഗ്യമുണ്ടായി. അത്തരത്തിലൊരു വിജയമുണ്ടായാല് എല്ലാ ചെറുപ്പക്കാരിലും അത് പ്രതീക്ഷനല്‍കും. ഒരു രാജ്യമെന്ന നിലയില് ഇന്ത്യ വിദ്യാഭ്യാസത്തിനാണ് മുന്‍തൂക്കം നല്‍കിയിരുന്നത്. സ്‌പോര്‍ട്്സിനോട് ഏറെയുണ്ടായിരുന്നില്ല. എന്നാലിപ്പോള്, കഴിഞ്ഞ 20 കൊല്ലത്തിനിപ്പുറം കായികരംഗത്തോടുള്ള സമീപനത്തില് മാറ്റംവന്നുതുടങ്ങിയിരിക്കുന്നു. ഇപ്പോള്, അച്ഛനമ്മമാര് വന്നുചോദിക്കുന്നത് എന്റെ മകനെ കായികതാരമാക്കാന് സഹായിക്കുമോ എന്നാണ്. അച്ഛനമ്മമാരുടെ വീക്ഷണം മാറിയെന്നത് വലിയ മാറ്റമാണ്.\nലോകകപ്പ് വിജയം എങ്ങനെയാണ് സാധ്യമായത്? മനസ്സില്‍ത്തട്ടിയ ഓര്‍മ ഏതാണ്\nഎല്ലാം. ഒരെണ്ണം മാത്രമായി ഓര്‍മിച്ചെടുക്കാന് ബുദ്ധിമുട്ടാണ്. എല്ലാം ശരിയായിവരുമ്പോള്... പന്ത് നിങ്ങളുടെ അടുത്തേക്ക് വരുമ്പോള് എല്ലാം എളുപ്പമാകും. ചെറിയ കുട്ടികളായിട്ടാണ് അവിടെയെത്തിയത്. ലോകകപ്പില് ശക്തമായ സാന്നിധ്യം അറിയിക്കുക മാത്രമായിരുന്നു ലക്ഷ്യം. എന്നാല്, ആദ്യകളികള് ജയിച്ചുതുടങ്ങിയപ്പോള് ലോകകപ്പ് നേടാന് കഴിയുമെന്ന ആത്മവിശ്വാസം ടീമിന് ലഭിച്ചു. സ്വന്തം കഴിവുകളില് ടീമംഗങ്ങള് വിശ്വസിച്ചുതുടങ്ങിയതോടെ, കളി മാറിത്തുടങ്ങി. അതാണ് 1983-ല് നടന്നത്.\nസിംബാബ്വേക്കെതിരേ അവിശ്വസനീയമായ ഇന്നിങ്സായിരുന്നു താങ്കളുടേത്. 138 പന്തില്‍നിന്ന് 175 റണ്. 16 ബൗണ്ടറികള്, ആറു സിക്‌സറുകള്. ഇന്ത്യ 17-ന്5എന്ന സ്‌കോറില് ആടിയുലയുമ്പോള് താങ്കളുടെ മനസ്സില് എന്തായിരുന്നു?\nഒരുപാടു കാര്യങ്ങളുണ്ട്. എല്ലാം ഓര്‍മയിലേക്ക് ഓടിയെത്തുന്നില്ല. തകര്‍ച്ചയില്‍നിന്ന് എങ്ങനെ കരകയറാമെന്നായിരുന്നു ഞങ്ങളുടെ മനസ്സില്. വ്യക്തിഗത നേട്ടങ്ങളെക്കുറിച്ച് ചിന്തിച്ചിരുന്നില്ല. ക്യാപ്റ്റന് എന്നനിലയില് എങ്ങനെ മാച്ചിനെ രക്ഷിച്ചെടുക്കാമെന്നായിരുന്നു മനസ്സില്. കളി ജയിക്കാന്‍പറ്റുമോ. ടീമിന്റെ മീറ്റിങ്ങില് ഇത്തരമൊരു സാഹചര്യം ഒരിക്കലും പ്രതീക്ഷിച്ചിരുന്നില്ല. പ്ലാന് എ-യും പ്ലാന് ബി-യുമുണ്ടായിരുന്നു. പക്ഷേ, ഇത്തരം സാഹചര്യം ഒരു ഘട്ടത്തിലും ചര്‍ച്ചപോലും ചെയ്തിരുന്നില്ല. ബാറ്റിങ് തകര്‍ച്ച പ്രതീക്ഷിച്ചിരുന്നില്ല. 50 റണ്ണിന് അഞ്ചു വിക്കറ്റുവീണു. ഒരിക്കലും അത്തരമൊരു സാഹചര്യം ആലോചിച്ചില്ല. പക്ഷേ, ചിലപ്പോഴൊക്കെ അപ്രതീക്ഷിതമായത് സംഭവിക്കും. ആ നിമിഷത്തില് ചില തീരുമാനങ്ങള് എടുക്കേണ്ടിവരും. പെട്ടെന്ന് കളിയിലേക്ക് തിരികെവരാന് കഴിഞ്ഞില്ല. അതിജീവിക്കാനുള്ള ശ്രമമായിരുന്നു. 50 റണ്, 60 റണ്, 100... 180 റണ്ണെത്തിയപ്പോഴാണ് വിജയലക്ഷ്യത്തെക്കുറിച്ച് ചിന്തിച്ചുതുടങ്ങിയത്. സിംബാബ്വേക്കെതിരേ ഇത്ര റണ്ണെന്ന ടാര്‍ഗറ്റ് സെറ്റുചെയ്യാന് കഴിയുമോ? ടീം മീറ്റിങ്ങില് ചര്‍ച്ചചെയ്ത ടാര്‍ഗറ്റ് 300 പ്ലസ് റണ്ണുകള് എന്നായിരുന്നു. പക്ഷേ, 17-ന് നാലോ അഞ്ചോ വിക്കറ്റ് വീഴുന്ന ഘട്ടത്തില് അത്തരമൊരു ടാര്‍ഗറ്റ് ആലോചിക്കാന് കഴിയില്ല. എന്നാല്, 250-ലധികം റണ്ണുകള് ലഭിച്ച് കളിയുടെ നിയന്ത്രണം ലഭിച്ചപ്പോള്, കാര്യങ്ങള് അതിന്റെ വഴിക്കുവന്നു.\nഅഹമ്മദാബാദില് വെസ്റ്റിന്‍ഡീസിനെതിരേ 83 റണ്‍സിന്9വിക്കറ്റ് എന്നതാണ് താങ്കളുടെ മറ്റൊരു മികച്ച പ്രകടനം. ഫ്‌ളാറ്റ് ട്രാക്കില് ഗോര്‍ഡന് ഗ്രീനിഡ്ജ്, വിവിയന് റിച്ചാര്‍ഡ്സ്, ക്ലൈവ് ലോയ്ഡ് എന്നിവരടങ്ങുന്ന ബാറ്റിങ് ലൈനപ്പിന് എതിരേയായിരുന്നു അത്. ഇതില് ഏതെങ്കിലും ബാറ്റ്സ്മാനെ കൃത്യമായി തന്ത്രത്തിലൂടെ കുടുക്കിയതായി ഓര്‍ക്കുന്നുണ്ടോ?\nഅഹമ്മദാബാദിലെ വിക്കറ്റ് സ്പിന്നര്‍മാര്‍ക്ക് അനുയോജ്യമായിരുന്നു. പന്ത് ബാറ്റിലേക്ക് വരുന്നില്ലായിരുന്നു. പകുതിയായപ്പോഴേക്കും തന്ത്രം മാറ്റാന് തീരുമാനിക്കുകയായിരുന്നു. പന്ത് സ്വിങ് ചെയ്യുന്നുണ്ടായിരുന്നില്ല. കട്ടേഴ്സ് എറിഞ്ഞാണ് വിക്കറ്റുകളെടുത്തത്. ചില ദിവസങ്ങള് ദൈവം നിങ്ങള്‍ക്കായി നീക്കിവെക്കാറുണ്ട്. അതെന്റെ ദിവസമായിരുന്നു. ചെയ്തതെല്ലാം ശരിയായിമാറിയ ദിവസം.\nഇമ്രാന്‍ഖാനും ഇയാന് ബോതമിനും റിച്ചാര്‍ഡ് ഹാഡ്ലിക്കുമൊപ്പം ലോകക്രിക്കറ്റിലെ എക്കാലത്തെയും മികച്ച ഓള്‍റൗണ്ടര്‍മാരില് ഒരാളാണ് താങ്കള്. മൂന്നുപേരെയും എങ്ങനെ വിലയിരുത്തുന്നു?\nമൂന്നുപേരും ഒന്നാന്തരം കളിക്കാരായിരുന്നു. ഞാന് നാലാമത് മാത്രമേ വരുന്നുള്ളൂ. മഹാനായ ബൗളറായിരുന്നു ഹാഡ്ലി. ഞങ്ങള്‍ക്കിടയിലെ ഏറ്റവും മികച്ച ബാറ്റ്സ്മാനായിരുന്നു ബോതം. ഇമ്രാന്‍ഖാന് മഹാനായ നായകനും. പാകിസ്താന് ടീമിനെ കൈകാര്യംചെയ്യുക അക്കാലത്ത് എളുപ്പമായിരുന്നില്ല. ഇമ്രാന് ആ കഴിവുണ്ടായിരുന്നു. പിന്നീട് ആരെക്കാളും മികച്ച ബാറ്റ്സ്മാനായി. ഞാന് ഒരു നല്ല അത്ലറ്റായിരുന്നു. അത്രമാത്രം. ട്രെന്‍ഡ് സെറ്റ് ചെയ്യാന് ബോതം മിടുക്കനായിരുന്നു. ബാറ്റുകൊണ്ടു കളിജയിക്കാന് കഴിയുമെന്ന് കാട്ടിയത് ബോതമായിരുന്നു. ടീമിന് ആവശ്യമുള്ളപ്പോള് വേണ്ട വിക്കറ്റെടുക്കാന് കഴിയുന്ന ബൗളറുമായിരുന്നു അദ്ദേഹം. മൂന്നുപേരും ചെറുപ്പകാലത്ത് എന്റെ പ്രചോദനമായിരുന്നു. എന്റെ ടീമിനുവേണ്ടി എനിക്കും ഇതുപോലെ നേട്ടങ്ങള് കൊയ്യണമെന്ന ആഗ്രഹം ഉള്ളിലുണ്ടായിരുന്നു.\nഇമ്രാന്‍ഖാന് പാകിസ്താന് പ്രധാനമന്ത്രിയായശേഷം സംസാരിച്ചിരുന്നോ?\nപ്രധാനമന്ത്രിയായിക്കഴിഞ്ഞാല് ഒരുപാട് കാര്യങ്ങള് ചെയ്യാനുണ്ട്. തമ്മില് കാണുമ്പോള് ചില കാര്യങ്ങള് സംസാരിക്കും. ഇമ്രാന് എല്ലാ ഭാവുകങ്ങളും. 20 കൊല്ലക്കാലം ഏറെ പണിയെടുത്തിരുന്നു അദ്ദേഹം. തിരഞ്ഞെടുപ്പില് പരാജയപ്പെടുമോ എന്ന് ഞാന് ഭയന്നിരുന്നു. കഠിനാധ്വാനിയാണ് ഇമ്രാന്. എതി?രേ കളിച്ച ക്രിക്കറ്റര് ഒരു രാജ്യത്തിന്റെ പ്രധാനമന്ത്രിയാകുന്നത് അഭിമാനമാണ്. അവിടെ എത്തിപ്പെടാന് ഏറെ അധ്വാനിക്കണം. ക്രിക്കറ്റ് ടീമിന്റെ കാര്യത്തിലും ഇമ്രാന് അങ്ങനെയായിരുന്നു.\nതാങ്കളൊരു സ്വഭാവിക ക്രിക്കറ്ററാണ്. നല്ലൊരു ബൗളിങ് ആക്ഷനുമുണ്ട്. '70-കളില് ഇന്ത്യന് ക്രിക്കറ്റില് സ്പിന്നര്‍മാര് ആധിപത്യം സ്ഥാപിച്ചിരുന്ന സമയത്ത് പേസ് ബൗളിങ് പ്രാക്ടീസ് ചെയ്യാനുണ്ടായ സാഹചര്യമെന്ത്?\nഎനിക്കറിയില്ല. ചില സമയങ്ങളില് ചിലതൊക്കെ യാദൃച്ഛികമായി സംഭവിക്കും. ശരിയായ സ്ഥലത്തെത്താന് വണ്ടി മാറിക്കയറേണ്ടിവരും. അതാണ് എനിക്ക് സംഭവിച്ചത്. ഫാസ്റ്റ് ബൗളറാകാന് ആഗ്രഹിച്ചിരുന്നില്ല. പുതിയ പന്ത് എറിഞ്ഞുതുടങ്ങിയപ്പോള് കാര്യങ്ങള് അതിന്റെ രീതിയില് വന്നു.\nതാങ്കള് വിരമിച്ചശേഷം ക്രിക്കറ്റില് ഏറെ മാറ്റങ്ങള് വന്നു. നേരത്തേ ഏകദിന ക്രിക്കറ്റായിരുന്നു. ഇപ്പോള് ട്വന്റി 20-യാണ്. പുതിയ ഫോര്‍മാറ്റുകള് ക്രിക്കറ്റില് വരുത്തിയ മാറ്റങ്ങള് എന്തൊക്കെയാണ്?\nആവേശം. ടെസ്റ്റ് ക്രിക്കറ്റ് തന്നെയാണ് മികച്ചത്. പക്ഷേ, ടി ട്വന്റി കാണുമ്പോള്, ഒരുകാര്യം വ്യക്തമാണ്. കളിക്കുന്നവരുടെ കഴിവും മനക്കരുത്തും ശക്തിയും. ചെറുപ്പക്കാരുടെ മാനസികാവസ്ഥ വളരെ കരുത്തേറിയതാണ്. ക്രിക്കറ്റിനെ ജനങ്ങള് കൂടുതല് മനസ്സിലാക്കുന്നു. ടി ട്വന്റി എടുത്തുചാട്ടമാണെന്നും കളിക്കാരുടെ ടെക്നിക്കിനെ ബാധിക്കുമെന്നും ആക്ഷേപമുണ്ട്. അതിനോട് എനിക്ക് യോജിപ്പില്ല. ഒരു സിക്‌സര് അടിക്കാന് ഒരു ടെക്നിക്ക് വേണം. ട്വന്റി 20-യില് ഒരു മെയ്ഡന് എറിയുക എളുപ്പമല്ല. ട്വന്റി 20 ഒരു കലയാണ്. എളുപ്പമല്ല. എന്നാല്, ചില കളിക്കാര് അത് സാധ്യമാക്കുന്നു.\nട്വന്റി-20 ട്വന്റി മത്സരങ്ങളുടെ അതിപ്രസരം ക്രിക്കറ്ററുടെ സ്‌കില് എന്ന ഘടകത്തെ ബാധിക്കുന്നുണ്ടോ ?\nഞാന് ഇക്കാര്യത്തിലൊക്കെ ശുഭാപ്തിവിശ്വാസക്കാരനാണ്. ട്വന്റി-20 വന്നശേഷം ഒരു ടെസ്റ്റ് ക്രിക്കറ്റിന്റെ അഞ്ചാം ദിവസം വിജയലക്ഷ്യം നേടാന് സാധിക്കുന്നുവെന്നത് കാണാതിരിക്കരുത്. ട്വന്റി 20-യിലെ അനുഭവങ്ങളാണ് ബാറ്റ്സ്മാന് ആത്മവിശ്വാസം നല്‍കുന്നത്. 50 ഓവറില് 260 റണ് നേടുകയെന്നത് ഇപ്പോള് സാധ്യമാകുന്നു. ഞങ്ങളുടെ സമയത്ത് അസാധ്യമെന്ന് പറയുമായിരുന്നു. ഇപ്പോള് 20 ഓവറില് 180 റണ്‍വരെയെടുക്കുന്നു. അത് വലിയ വ്യത്യാസം തന്നെയാണ്. കൂടുതല് വ്യക്തമായ ഫലം ടെസ്റ്റില് ലഭിക്കുന്നു. കഴിഞ്ഞ 15 കൊല്ലത്തിനിടയില് നോക്കുകയാണെങ്കില്, ഒരു ടെസ്റ്റും സമനിലയില് അവസാനിക്കുന്നില്ല. നന്ദി ട്വന്റി-20...\nഇപ്പോഴത്തെ ഇന്ത്യന് ടീമിനെക്കുറിച്ചുള്ള അഭിപ്രായമെന്താണ്?\nവളരെ മികച്ചത്. മാധ്യമങ്ങളും മുതിര്‍ന്ന കളിക്കാരും മുന് കളിക്കാരും കളി വിലയിരുത്തിയശേഷം നിങ്ങള്‍ക്ക് ലോകകപ്പ് ജയിക്കാമെന്ന് പറയുമ്പോള് മാറ്റങ്ങള് സംഭവിക്കുന്നു. അത് ചെയ്യാന് സാധിക്കുമെന്ന് നിങ്ങള് വിശ്വസിച്ചു തുടങ്ങുമ്പോള്‍ത്തന്നെ മാറ്റങ്ങള് വന്നുതുടങ്ങിയിരിക്കും. ഇപ്പോഴത്തെ ടീം ലോകകപ്പ് ജയിക്കുമെന്ന് പറയാവുന്നതാണ്. അതാണ് ഒരോ പുതിയ ടീമിന്റെയും പ്രാധാന്യം.\nവിരാട് കോലി മികച്ച ബാറ്റ്സ്മാനും അടുത്തകാലത്ത് ഇന്ത്യയ്ക്ക് കൂടുതല് വിജയം നേടിത്തന്ന ക്യാപ്റ്റനുമാണ്. എങ്ങനെ വിലയിരുത്തുന്നു?\nഗംഭീരം. ഈ കാലഘട്ടത്തിന്റെ കളിക്കാരനാണ് കോലി. സുനില് ഗാവസ്‌കറുടെ അടുത്തെത്തില്ലെന്ന് ഒരോ പുതിയ തലമുറയും കടന്നുവരുമ്പോള് നമ്മള് പറയാറുണ്ട്. ക്രിക്കറ്റിന് ഏറെ സംഭാവനകള് നല്‍കിയ വ്യക്തിയാണ് സുനില് ഗാവസ്‌കര്. ബാറ്റ്സ്മാന്‍മാരില് ഗാവസ്‌കറാണ് അളവുകോല്. എന്നാല്, പത്തുകൊല്ലത്തിനുള്ളില് രാഹുല് ദ്രാവിഡിനെയും വീരേന്ദര് സെവാഗിനെയുംപോലുള്ള കളിക്കാര് കടന്നുവന്നു. പിന്നെ, സച്ചിന് തെണ്ടുല്‍ക്കര് എത്തി. റെക്കോഡുകള് തകര്‍ന്നുവീണു, സച്ചിന്റെ മുന്നില്. അപ്പോഴാണ് സച്ചിന്റെ റെക്കോഡിനൊപ്പം എത്താന്‍കഴിയുന്ന കളിക്കാര് ആരെങ്കിലുമുണ്ടോ എന്ന് നമ്മള് തിരയുന്നത്. അതെ, ചെറുപ്പക്കാരനായ വിരാട് കോലിക്ക് സാധിക്കുമെന്ന് നമ്മള് പറയുന്നത് അപ്പോഴായിരിക്കും.\nജസ്പ്രീത് ബുംറയെക്കുറിച്ചുള്ള അഭിപ്രായമെന്താണ്?\nബുംറയ്ക്ക് ഇനിയും ഏറെ പോകാനുണ്ട്. ചെറിയ സമയംകൊണ്ട് മികച്ച കളി പുറത്തെടുത്തിട്ടുണ്ട്. ടെസ്റ്റിലും മികവുതെളിയിച്ച് അദ്ഭുതമായി. ആക്ഷന്‍കൊണ്ട് ടി ട്വന്റിക്കും ഏകദിനത്തിനുമായിരിക്കും നല്ലതെന്നാണ് കരുതിയത്. ചെറിയ റണ്ണപ്പില്‍നിന്നുതന്നെ ഇത്രയധികം പേസ് ലഭിക്കുമ്പോള് നമുക്ക് പറയാന് കഴിയും ടെസ്റ്റ് ജയിക്കാന്‍പോന്ന മികച്ച കളിക്കാരനാണെന്ന്. വിലക്ഷണമായ ആക്ഷനും കൂടിയാകുമ്പോള് ബുംറയുടെ പന്തിനെ നേരിടുന്നത് ബുദ്ധിമുട്ടുമാകും. പക്ഷേ, പരിക്കേല്‍ക്കാതെ നോക്കേണ്ടതുണ്ട്. പരിക്ക് വന്നുതുടങ്ങിയാല് അത് ടീമിന്റെ പ്രകടനത്തെ ബാധിക്കും. ആരോഗ്യവും ഫിറ്റ്നസും നിലനിര്‍ത്തണം. അവരെ കുറ്റംപറഞ്ഞിട്ട് കാര്യമില്ല. വര്‍ഷത്തില് പത്തുമാസവും അവര് കളിക്കുകയാണ്. പരിക്കേല്‍ക്കാനുള്ള സാധ്യത കൂടുതലാണ്. ഒരോ കളിക്കാരനും തന്റെ ശക്തിയും കുറവുകളും തിരിച്ചറിയണം.\nതാങ്കള് ബൗള് ചെയ്തതില്‍വെച്ചേറ്റവും മികച്ച ബാറ്റ്സ്മാന് ആരാണ്?\nഇന്ത്യന് കളിക്കാരെക്കുറിച്ച് പറയില്ല. കാരണം ഞാനവര്‍ക്കൊപ്പം കളിച്ചതാണ്. ഞാന് പന്തെറിഞ്ഞതില് ഏറ്റവും പ്രഗല്ഭന് വിവിയന് റിച്ചാര്‍ഡ്സ് തന്നെയാണ്. എല്ലാ കളികളും എനിക്കോര്‍മയുണ്ട്്്. ഒരു ദയയുമില്ലാത്ത ബാറ്റ്സ്മാനായിരുന്നു റിച്ചാര്‍ഡ്സ്. അതായിരുന്നു എനിക്ക് ഇഷ്ടവും. മോശം പന്താണെങ്കില് ബൗണ്ടറി ഉറപ്പ്. മികച്ച പന്തിനെയും നാല് റണ്ണിന് പായിക്കാന് കഴിവുള്ള ആളാണ് റിച്ചാര്‍ഡ്സ്. ഞാനേറ്റവും ആദരപൂര്‍വം നോക്കിക്കാണുന്ന കളിക്കാരനാണ് വിവിയന്.\nതാങ്കളുടെ കാലഘട്ടത്തിലെ ഇഷ്ടപ്പെട്ട ബൗളര്?\nനിങ്ങള് എത്ര നല്ലവണ്ണം ബാറ്റുചെയ്യുന്നു എന്നതിന് അനുസരിച്ചായിരിക്കും ബൗളറെ കാണാന് കഴിയുക. നല്ലവണ്ണം ബാറ്റുചെയ്യുന്നില്ലെങ്കില്, എല്ലാവരും നല്ല ബൗളര്‍മാരാണ്. ഇമ്രാന്‍ഖാന്, വസീം അക്രം, റിച്ചാര്‍ഡ് ഹാഡ്ലി എന്നിവര് മികച്ചവരാണ്. സ്പിന്നര്‍മാരില് ഷെയ്ന് വോണ്, മുത്തയ്യ മുരളീധരന് എന്നിവര്. ദക്ഷിണാഫ്രിക്കയുടെ അലന് ഡൊണാള്‍ഡ്, വെസ്റ്റ് ഇന്‍ഡീസിന്റെ മൈക്കള് ഹോള്‍ഡിങ് എന്നിവരുടെ പന്തും നേരിട്ടിട്ടുണ്ട്. ജോയല് ഗാര്‍ണര് ബൗള് ചെയ്താല് പന്ത് ആകാശത്തുനിന്നാണ് വരുന്നതെന്നുതോന്നും.\nContent Highlights: Kapil Dev Former Indian Cricketer Interview


'പൗരത്വത്തെ മതവുമായി ബന്ധിക്കുന്നത് അപകടകരം': കെ സി വേണുഗോപാല് | k c venugopal says citizenship should not be connected with religion\n'പൗരത്വത്തെ മതവുമായി ബന്ധിക്കുന്നത് അപകടകരം': കെ സി വേണുഗോപാല്\nAlappuzha, First Published 18, Jan 2020, 6:25 PM\nകേരള ഗവര്‍ണ്ണര് ബിജെപി സംസ്ഥാന അധ്യക്ഷന്‍റെ ജോലി ചെയ്യുന്നെന്ന് കെ സി വേണുഗോപാല്\nആലപ്പുഴ: പൗരത്വ നിയമ ഭേദഗതി ഇന്ത്യൻ ഭരണഘടനയ്ക്ക് നേരെയുള്ള മിന്നലാക്രമണമെന്ന് കെ സി വേണുഗോപാല്. നാടിനെ വിഭജിക്കാന് ദേശീയതയെയും മതത്തെയും ഉപയോഗിക്കുന്നെന്നും, പൗരത്വത്തെ മതവുമായി ബന്ധപ്പെടുത്തുന്നത് അങ്ങേയറ്റം അപകടകരമെന്നും കെ സി വേണുഗോപാല് കുറ്റപ്പെടുത്തി. പൗരത്വ വിഷയത്തില് ഗവര്‍ണറുടെ നിലപാടുകള്‍ക്കെതിരെ രൂക്ഷ വിമര്‍ശനമാണ് കെ സി വേണുഗോപാല് നടത്തിയത്. കേരള ഗവര്‍ണ്ണര് ബിജെപി സംസ്ഥാന അധ്യക്ഷന്‍റെ ജോലി ചെയ്യുന്നെന്നായിരുന്നു വിമര്‍ശനം. ഭരണഘടനാ സംരക്ഷകന് എന്ന് പറഞ്ഞിട്ട് ഭരണഘടനയ്‍ക്ക് എതിരെ നില്‍ക്കുന്നെന്നും കെ സി വേണുഗോപാല് കുറ്റപ്പെടുത്തി.\nഗവര്‍ണര്‍ക്കെതിരെ നേരത്തെ മുതിര്‍ന്ന കോണ്‍ഗ്രസ് നേതാവ് കപില് സിബലും കടുപ്പിച്ചിരുന്നു. ദൈവത്തിന് മുകളിലാണെന്നാണ് കേരള ഗവർണറുടെ വിചാരമെന്നായിരുന്നു കപിൽ സിബലിന്‍റെ വിമര്‍ശനം. രാജ്യത്തെ നിയമം ഗവർണർക്കും ബാധകമാണ്. ജനാധിപത്യ വ്യവസ്ഥയിൽ ജനഹിതമനുസരിച്ച് പ്രവർത്തിക്കണം. സംസ്ഥാന മന്ത്രിസഭകളുടെ തീരുമാനം അനുസരിച്ചാണ് ഗവർണർ പ്രവർത്തിക്കേണ്ടതെന്നും കപിൽ സിബൽ പറഞ്ഞു.\nഗവര്‍ണര് ആരിഫ് മുഹമ്മദ് ഖാൻ നടത്തിയ പരസ്യ പ്രതികരണങ്ങൾക്ക് മറുപടിയുമായി ധനമന്ത്രി തോമസ് ഐസകും രംഗത്തെത്തിയിരുന്നു. ഗവര്‍ണര് കാര്യങ്ങൾ വ്യക്തമാക്കേണ്ടത് വാര്‍ത്താ സമ്മേളനം നടത്തിയല്ല. ഔചിത്യത്തോടുകൂടിയുള്ള സംവാദങ്ങളാണ് ഉണ്ടാകേണ്ടത്. ഗവര്‍ണര്‍ക്ക് സര്‍ക്കാരിൽ നിന്ന് വിവരങ്ങൾ തേടാമെന്നും അതിനുള്ള മറുപടി സര്‍ക്കാര് നൽകുമെന്നും തോമസ് ഐസക് പറഞ്ഞു. മന്ത്രിമാരാരും പരസ്യ പ്രസ്താവനകളിറക്കി വിവാദത്തിൽ കക്ഷിചേര്‍ന്നിട്ടില്ലെന്നും തോമസ് ഐസക് ഓര്‍മ്മിപ്പിച്ചു. ദില്ലിയിൽ ജിഎസ്ടി യോഗത്തിനെത്തിയതായിരുന്നു തോമസ് ഐസക്.\nLast Updated 18, Jan 2020, 6:28 PM\nk c venugoapl


April 12 Saint: വെറോണയിലെ മെത്രാനായിരുന്ന വിശുദ്ധ സെനോ – Nelson MCBS\nApril 12 Saint: വെറോണയിലെ മെത്രാനായിരുന്ന വിശുദ്ധ സെനോ\n⚜⚜⚜⚜ April 1⃣2⃣⚜⚜⚜⚜\n*സഭയുടെ ആദ്യകാല ഇടയന്‍മാരില് ഒരാളായിരുന്ന വിശുദ്ധ സെനോയെ ഒരു രക്തസാക്ഷിയായിട്ടാണ് മഹാനായിരുന്ന വിശുദ്ധ ഗ്രിഗറി പരാമര്‍ശിച്ചിട്ടുള്ളത്. എന്നാല് 1548-ല് വെറോണയിലെ മെത്രാനായിരുന്ന ലെവിസ് ലിപ്പോമാന്റെ സമയത്തിനു മുന്‍പുണ്ടായിരുന്ന ആരാധനക്രമങ്ങളില് വിശുദ്ധനെ ഒരു കുമ്പസാരകനായിട്ട് മാത്രമാണ് പരാമര്‍ശിച്ചിട്ടുള്ളത്. ഒരു പക്ഷേ ഇതിനു കാരണം, വിശുദ്ധന്റെ സമകാലികനായിരുന്ന വിശുദ്ധ അംബ്രോസ്, വിശുദ്ധ സെനോയുടെ പിന്‍ഗാമിയായിരുന്ന സ്യാഗ്രിയൂസിനു എഴുതിയിട്ടുള്ള രേഖകളില്, വിശുദ്ധനു സമാധാനപൂര്‍വ്വമായൊരു അന്ത്യമായിരുന്നുവെന്ന് പരാമര്‍ശിട്ടുണ്ട്. കോണ്‍സ്റ്റാന്റിയൂസ്, ജൂലിയന്, വലെന്‍സ് തുടങ്ങിയവരുടെ കാലഘട്ടത്തില് ജീവിച്ചിരുന്ന വിശുദ്ധന് അവര് നടത്തിയിരുന്ന മതപീഡനങ്ങള്‍ക്ക് ഇരയാകേണ്ടിവന്നിട്ടുള്ളതിനാലായിരിക്കണം അദ്ദേഹത്തെ രക്തസാക്ഷിയായിചിത്രീകരിച്ചിട്ടുള്ളത്. എങ്ങിനെയൊക്കെയാണെങ്കിലും ചില സൂചികകളില് അദ്ദേഹം രക്തസാക്ഷിയും മാറ്റ് ചിലതില് അദ്ദേഹം ഒരു കുമ്പസാരകനുമായിരുന്നു\nവിശുദ്ധന് ഒരു ഗ്രീക്ക് കാരനായിരുന്നുവെന്നും , ലാറ്റിന്‍കാരനായിരുന്നുവെന്നും, ആഫ്രിക്കകാരനായിരുന്നുവെന്നുമൊക്കെ നിരവധി വാദഗതികള് നിലവിലുണ്ട്. 362-ല് മതവിരുദ്ധവാദിയായിരുന്ന ജൂലിയന്റെ ഭരണകാലത്തായിരുന്നു വിശുദ്ധന് വെറോണയിലെ മെത്രാനായി അഭിഷേകം ചെയ്യപ്പെട്ടതെന്നു കരുതപ്പെടുന്നു.*\nപ രിഭ്രാന്തരായ ജനങ്ങള് അവരുടെ മദ്ധ്യസ്ഥനായ വിശുദ്ധ സെനോയുടെ ദേവാലയത്തില് അഭയം പ്രാപിച്ചു. വെള്ളം ദേവാലയത്തിന്റെ ജനലുകള് വരെ ഉയര്‍ന്നെങ്കിലും ദേവാലയത്തിന്റെ കവാടങ്ങളെ ബഹുമാനിക്കുന്നത് പോലെ, ദേവാലയത്തിനകത്തേക്ക് വെള്ളം പ്രവഹിച്ചില്ല. ജോര്‍ദാന് നദി മുറിച്ചുകടക്കുന്നതിനായി ഇസ്രയേല്‍ക്കാര്‍ക്ക് ദൈവം തീര്‍ത്ത മതില് പോലെ വെള്ളം ഒരു മതില് കണക്കെ നിന്നു. 24 മണിക്കൂറോളം ജനങ്ങള് അവിടെ പ്രാര്‍ത്ഥനയുമായി കഴിച്ചുകൂട്ടി.\nനമ്മുടെ ബലഹീനതയില് ആത്‌മാവ് നമ്മെസഹായിക്കുന്നു. വേണ്ടവിധം പ്രാര്‍ഥിക്കേണ്ടതെങ്ങനെയെന്നു നമുക്കറിഞ്ഞുകൂടാ. എന്നാല്, അവാച്യമായ നെടുവീര്‍പ്പുകളാല് ആത്‌മാവുതന്നെ നമുക്കുവേണ്ടി മാധ്യസ്‌ഥ്യം വഹിക്കുന്നു.\nറോമാ 8 : 26\nഹൃദയങ്ങള് പരിശോധിക്കുന്നവന് ആത്‌മാവിന്റെ ഇംഗിതം ഗ്രഹിക്കുന്നു. എന്തെന്നാല്, ആത്‌മാവ്‌ദൈവഹിതമനുസരിച്ചാണ് വിശുദ്‌ധര്‍ക്കുവേണ്ടി മാധ്യസ്‌ഥ്യം വഹിക്കുന്നത്.\nറോമാ 8 : 27\nറോമാ 8 : 28\nഅവിടുന്നു മുന്‍കൂട്ടി അറിഞ്ഞവരെ തന്റെ പുത്രന്റെ സാദൃശ്യത്തോട് അനുരൂപരാക്കാന്‍മുന്‍കൂട്ടി നിശ്‌ചയിക്കുകയും ചെയ്‌തു. ഇതു തന്റെ പുത്രന് അനേകം സഹോദരരില് ആദ്യജാതനാകുന്നതിനു വേണ്ടിയാണ്.\nറോമാ 8 : 29\nതാന്‍മുന്‍കൂട്ടി നിശ്‌ചയിച്ചവരെ അവിടുന്നു വിളിച്ചു; വിളിച്ചവരെ നീതീകരിച്ചു; നീതീകരിച്ചവരെ മഹത്വപ്പെടുത്തി.\nറോമാ 8 : 30\nനന്‍മ പ്രവര്‍ത്തിക്കാന് ശീലിക്കുവിന്. നീതി അന്വേഷിക്കുവിന്. മര്‍ദനം അവസാനിപ്പിക്കുവിന്. അനാഥരോടു നീതി ചെയ്യുവിന്. വിധവകള്‍ക്കു വേണ്ടി വാദിക്കുവിന്.\nഏശയ്യാ 1 : 17\nസത്യമായി ഞാന് നിങ്ങളോടു പറയുന്നു, ആരെങ്കിലും ഈ മലയോട് ഇ വിടെനിന്നു മാറി കടലില്‍ച്ചെന്നു വീഴുക എന്നുപറയുകയും ഹൃദയത്തില് ശങ്കിക്കാതെ, താന് പറയുന്നതു സംഭവിക്കുമെന്നു വിശ്വസിക്കുകയും ചെയ്‌താല് അവന് അതു സാധിച്ചുകിട്ടും.\nനിങ്ങള് പ്രാര്‍ഥിക്കുമ്പോള് നിങ്ങള്‍ക്ക് ആരോടെങ്കിലും എന്തെങ്കിലും വിരോധമുണ്ടെങ്കില് അതു ക്‌ഷമിക്കുവിന്.\nഅപ്പോള് സ്വര്‍ഗ്ഗത്തിലുള്ള നിങ്ങളുടെ പിതാവ് നിങ്ങളുടെ തെറ്റുകള് ക്ഷമിക്കും.\nമര്‍ക്കോസ് 11 : 22-26\nനിങ്ങളെത്തന്നെ കഴുകി വൃത്തിയാക്കുവിന്. നിങ്ങളുടെ ദുഷ്‌കര്‍മങ്ങള് എന്റെ സന്നിധിയില് നിന്നു നീക്കിക്കളയുവിന്. നിങ്ങളുടെ അകൃത്യങ്ങള് അവസാനിപ്പിക്കുവിന്.\nഏശയ്യാ 1 : 16


സെന്‍റര്‍കോര്‍ട്ട്: നഷ്ടപ്പെടുന്ന മരുപ്പച്ചകള് (റീപോസ്റ്റ് )\nPosted By മൻസൂർ അബ്ദു ചെറുവാടി at 6:05 AM\nചെറുവാടി July 1, 2010 at 6:09 AM\n"ദൈവികമായ ഇടപെടലുകളാണ് സുഹൃത്ത് ബന്ധങ്ങള്. അവയുടെ നഷ്ടപെടലുകള് നൊമ്പരങ്ങളും."\nഈ ഓര്‍മ്മ കുറിപ്പിലെ ഏറ്റവും കനം തുങ്ങുന്ന വരികള് ആണ് ഇവ ..ഇന്ന് എത്ര പേര് ഇത് തിരിച്ചറിയുന്നു ...ഉപയോഗിക്കുക അത് കഴിഞ്ഞാല് വലിച്ചെറിയുക എന്നാ സംസ്കാരത്തിലോട്ടു നമ്മള് സ്വയം മുക്ക് കുത്തുമ്പോള് ഈ കുറിപ്പെങ്കിലും ഒത്തിരി പേര്‍ക്ക് പഴയ തിരിച്ചറിവുകള് നല്‍കിയിരുന്നെങ്കില് ....\nഅലി July 1, 2010 at 6:38 AM\nപട്ടേപ്പാടം റാംജി July 1, 2010 at 8:57 AM\nഇപ്പോഴത്തെ സൌഹൃദങ്ങള് ആത്മബന്ധ്ങ്ങളായി കൂടുതല് ആഴങ്ങളിലേക്ക് ചെന്നെത്തുന്നതായി തോന്നുന്നു.\nഅതൊരു പുതിയ പ്രതീക്ഷക്ക് വഴി വെക്കും.\nനല്ലൊരു നാളെയുടെ വളര്‍ച്ചക്ക്.\nsm sadique July 1, 2010 at 10:57 AM\nനല്ല സുഹ്യത് ബന്ധങ്ങൾ മനസ്സിന് ആശ്വാസമാണ്, സന്തോഷമാണ്, പ്രതീക്ഷയാണ്.\nപ്രതീക്ഷയോടെ മുന്നേറുക സുഹ്യത്തെ…..\nJishad Cronic™ July 2, 2010 at 11:40 PM\nറിയാസ് (മിഴിനീര്‍ത്തുള്ളി) August 20, 2010 at 2:57 AM


സംസ്ഥാനം ഇപ്പോഴും കടുത്ത സാമ്പത്തിക പ്രതിസന്ധിയിലാണ്. പക്ഷേ, അത് നോക്കിനിന്നാൽ ലോക്ഡൗണിൽപ്പെട്ട് ജോലിയും കൂലിയുമില്ലാതെ നിൽക്കുന്ന ജനങ്ങളുടെ പ്രശ്നങ്ങൾക്ക് പരിഹാരമാവില്ല. പ്രതിസന്ധിഘട്ടത്തിൽ അവരുടെ കൈയിൽ പണം എത്തണമെന്നതാണ് സർക്കാർ നയം. ഇതിന്റെ ഭാഗമായി ഇതിനകം തന്നെ 54 ലക്ഷം പേർക്ക് രണ്ടുഘട്ടമായി 8500 രൂപ വീതം സാമൂഹ്യക്ഷേമപെൻഷൻ വിതരണം ചെയ്തുകഴിഞ്ഞു. ഇതുകൂടാതെ വിവിധ ക്ഷേമനിധികളിൽ അംഗങ്ങളായിട്ടുള്ള 73 ലക്ഷം പേർക്ക് ഏറ്റവും കുറഞ്ഞത് 1000 രൂപ വച്ച് വിതരണം ചെയ്തു കഴിഞ്ഞു. അടുത്തഘട്ടമായി മുഖ്യമന്ത്രി പ്രഖ്യാപിച്ചതു പ്രകാരം നാളിതുവരെ സാമൂഹ്യസുരക്ഷാ പെൻഷനോ മേൽപ്പറഞ്ഞ ആനുകൂല്യങ്ങളോ കൈപ്പറ്റാത്ത 15 ലക്ഷം വരുന്ന അന്ത്യോദയ / ബിപിഎൽ റേഷൻ കാർഡ് ഉടമകൾക്ക് 1000 രൂപ വീതം അടുത്തയാഴ്ച മുതൽ വിതരണം ചെയ്തു തുടങ്ങുന്നതാണ്.അതെ, സർക്കാർ ഒപ്പമല്ല, മുന്നിലുണ്ട്…


കേന്ദ്രത്തിന് താക്കീയായി കര്‍ഷക മുന്നേറ്റം; കുത്തക വിരുദ്ധം ദിനമാചരിച്ച് കര്‍ഷകര് – Kairali News | Kairali News Live l Latest Malayalam News\nകേന്ദ്രത്തിന് താക്കീയായി കര്‍ഷക മുന്നേറ്റം; കുത്തക വിരുദ്ധം ദിനമാചരിച്ച് കര്‍ഷകര്\nമോഡി സർക്കാരിന്‍റെ തീവ്രസ്വകാര്യവൽക്കരണ നയങ്ങൾക്ക് താക്കീതായി രാജ്യവ്യാപകമായി കർഷകരുടെയും തൊഴിലാളികളുടെയും പ്രതിഷേധം. കർഷകസംഘടനകൾ തിങ്കളാഴ്‌ച കുത്തകവിരുദ്ധ ദിനമാചരിച്ചപ്പോൾ സംഘപരിവാർ അനുകൂല ബിഎംഎസ് ഒഴികെയുള്ള ട്രേഡ്‌യൂണിയനുകൾ സ്വകാര്യവൽക്കരണ വിരുദ്ധ ദിനമാചരിച്ചു. കർഷകരും തൊഴിലാളികളും സംയുക്തമായി റെയിൽവേസ്‌റ്റേഷനുകൾക്കും കേന്ദ്രസർക്കാർ സ്ഥാപനങ്ങൾക്കും മുന്നിൽ പ്രതിഷേധയോഗങ്ങളും റാലികളും സംഘടിപ്പിച്ചു. രാജ്യവ്യാപകമായി ഒരു ലക്ഷത്തോളം കേന്ദ്രങ്ങളിൽ പ്രതിഷേധ യോഗങ്ങൾ ചേർന്നു. ഗ്രാമീണ മേഖലകളിൽ കർഷകരും പ്രതിഷേധിച്ചു.\nഡൽഹിയിൽ ന്യൂഡൽഹി റെയിൽവേസ്‌റ്റേഷന് മുന്നിൽ ട്രേഡ്‌യൂണിയൻ പ്രവർത്തകർ പ്രതിഷേധിച്ചു. വീരേന്ദർ ഗൗർ (സിഐടിയു), അമർജിത്ത് കൗർ (എഐടിയുസി), രാജേന്ദർ (എച്ച്‌എംഎസ്) തുടങ്ങിയവർ സംസാരിച്ചു. ബാങ്കുകളടക്കം പൊതുമേഖലാ സ്ഥാപനങ്ങൾ കൂട്ടത്തോടെ വിറ്റഴിക്കുന്ന മോഡി സർക്കാരിനെ നേതാക്കൾ നിശിതമായി വിമർശിച്ചു. ഇന്ധന വിലവർധ തൊഴിലാളികളെയും കർഷകരെയും ഒരുപോലെ ദുരിതത്തിലാക്കുകയാണെന്നും ട്രേഡ്‌യൂണിയൻ നേതാക്കൾ പറഞ്ഞു.\nകേന്ദ്ര നയങ്ങൾക്കെതിരായി ഇതാദ്യമായാണ് തൊഴിലാളികളും കർഷകരും യോജിച്ചുള്ള പ്രക്ഷോഭം. മാർച്ച് 26ന് ഭാരത് ബന്ദ് അടക്കമുള്ള തുടർപ്രക്ഷോഭപരിപാടികളും തീരുമാനിച്ചിട്ടുണ്ട്. അദാനി പോലുള്ള കുത്തകകളെ സഹായിക്കുന്നതിനായി മോഡി സർക്കാർ കൊണ്ടുവന്ന മൂന്ന് കാർഷിക നിയമം പിൻവലിക്കണം എന്നാവശ്യപ്പെട്ടാണ് കർഷകസംഘടനകൾ സമരത്തിലുള്ളത്. തൊഴിലാളികളുടെ അവകാശങ്ങൾ കവർന്നെടുക്കുന്ന നാല് തൊഴിൽ നിയമത്തിനെതിരായി ട്രേഡ്‌യൂണിയനുകളും സമരരംഗത്താണ്. തുടർന്നുള്ള സമരപരിപാടികളിലും ആവേശപൂർവം പങ്കാളികളാകണമെന്ന് കർഷകരോടും തൊഴിലാളികളോടും കിസാൻമോർച്ച അഭ്യർഥിച്ചു.\nബംഗാളിൽ കിസാൻമോർച്ച പ്രചാരണം\nനിയമസഭാ തെരഞ്ഞെടുപ്പ് നടക്കുന്ന ബംഗാളിൽ ഒരു കാരണവശാലും ബിജെപിക്ക് വോട്ടുചെയ്യരുതെന്ന ആഹ്വാനവുമായി സംയുക്ത കിസാൻമോർച്ച നേതാക്കൾ നടത്തുന്ന പര്യടനം തുടരുന്നു. കൊൽക്കത്ത, നന്ദിഗ്രാം എന്നിവിടങ്ങളിൽ കിസാൻമോർച്ച മഹാപഞ്ചായത്ത് സംഘടിപ്പിച്ചു. രാകേഷ് ടിക്കായത്ത്, ഹന്നൻ മൊള്ള തുടങ്ങിയ കർഷകനേതാക്കൾ സംസാരിച്ചു. ബിജെപിയെ തോൽപ്പിക്കണമെന്ന് നേതാക്കൾ ആവശ്യപ്പെട്ടു.\nഗ്രാമി വേദിയിലും കർഷക പ്രക്ഷോഭ അലയൊലി\nനരേന്ദ്ര മോഡി സർക്കാരിന്റെ കർഷകദ്രോഹ നിയമങ്ങൾക്കെതിരെ ഡൽഹി അതിർത്തിയിൽ തുടരുന്ന ഐതിഹാസിക കർഷക പ്രക്ഷോഭത്തിന് ലൊസ് അഞ്ചലസിലെ ഗ്രാമി പുരസ്കാര വേദിയിലും അലയൊലി. യൂട്യൂബർ ലില്ലി സിങ്ങാണ് ‘ഞാൻ കർഷകർക്കൊപ്പം ’ എന്നെഴുതിയ മുഖാവരണം ധരിച്ച് അവാർഡ് ചടങ്ങിനെത്തിയത്. കറുത്ത വസ്ത്രവും മാസ്കുമണിഞ്ഞ് ഗ്രാമിയുടെ ചുവന്ന പരവതാനിയിൽ ലില്ലി നില്‍ക്കുന്ന ചിത്രം നവമാധ്യമങ്ങളില് തരംഗമായി. പോപ് ഗായിക റിഹാന, നടി മിയ ഖലിഫ, പരിസ്ഥിതി പ്രവർത്തക ഗ്രേറ്റ ട്യൂൺബർഗ് തുടങ്ങിയവർ കർഷക സമരത്തിന് പിന്തുണ പ്രഖ്യാപിച്ചിരുന്നു.


ചലച്ചിത്രതാരം റെബ മോണിക്കയുടെ വിവാഹം മാതൃകയായി, സല്‍ക്കാരവേദിയില് 22 പേരുടെ സമൂഹ വിവാഹവും » Newsthen\nചലച്ചിത്രതാരം റെബ മോണിക്കയുടെ വിവാഹം മാതൃകയായി, സല്‍ക്കാരവേദിയില് 22 പേരുടെ സമൂഹ വിവാഹവും\nവിനീത് ശ്രീനിവാസൻ്റെ ‘ജേക്കബിന്റെ സ്വർ‌ഗരാജ്യ’ത്തിലെ ചിപ്പിയിലൂടെ പ്രേക്ഷകമനം കവർന്ന നടി റെബ മോണിക്കയുടെ വിവാഹം സമൂഹത്തിന് ഒരു സന്ദേശമായി. ആ വിവാഹ സല്‍ക്കാരവേദിയില് മറ്റ് 22 പേരുടെകൂടി വിവാഹം നടത്തിയാണ് കുടുംബം മാതൃക സൃഷ്ടിച്ചത്. റെബ മോണിക്ക ജോണിന്റെ ഭര്‍തൃ കുടുംബമാണ് വിവാഹ സല്‍ക്കാര വേദി സമൂഹവിവാഹ വേദിയാക്കി മാറ്റിയത്.\nവയനാട് മാനന്തവാടി സ്വദേശിയും ദുബൈയില് ഉദ്യോഗസ്ഥനുമായ ജോയ്മോന് ജോസഫുമായുള്ള റെബയുടെ വിവാഹം ജനുവരി 10ന് ബംഗളൂരുവില് വച്ചാണ് നടന്നത്.\nമാര്‍ച്ച് 27ന് മാനന്തവാടി സെന്‍റ് പാട്രിക് സ്കൂളിലാണ് വിവാഹ സല്‍ക്കാരവും ഒപ്പം സമൂഹ വിവാഹമേളയും സംഘടിപ്പിച്ചത്.\nമാനന്തവാടി വടക്കേടത്ത് ജോസഫ്, ജോളി ദമ്പതിമാരുടെ മകനാണ് ജോയ്മോന് ജോസഫ്. മകന്‍റെ വിവാഹച്ചെലവ് ചുരുക്കി ആ പണം ഉപയോഗിച്ച് സമൂഹവിവാഹം സംഘടിപ്പിക്കുക എന്ന തങ്ങളുടെ ആഗ്രഹം മകനെയും മരുമകളെയും അറിയിച്ചു. ഇരുവരുടെയും പിന്തുണയോടെ ജനപ്രതിനിധികളുടെയും മറ്റും സഹകരണത്തോടെയാണ് പരിപാടി സംഘടിപ്പിച്ചത്. മന്ത്രി റോഷി അഗസ്റ്റിന് അടക്കമുള്ള പ്രമുഖര് പങ്കെടുത്തു.\nസ്ത്രീധനത്തിനെതിരായ സന്ദേശം എന്ന നിലയ്ക്കാണ് സമൂഹ വിവാഹം സംഘടിപ്പിച്ചതെന്ന് വ്യവസായി കൂടിയായ ജോസഫ് ഫ്രാന്‍സിസ് പറഞ്ഞു. സ്ത്രീധനം വലിയൊരു വിപത്താണ്.\nഅത് ഈ സമൂഹത്തില് നിന്ന് എടുത്തുമാറ്റാന് ഒരു പ്രചോദനമാവാന് വേണ്ടിയാണ് ഇത്തരമൊരു ചടങ്ങ് സംഘടിപ്പിച്ചത്.\nതങ്ങളുടെ വിവാഹ സല്‍ക്കാരം ഇത്തരമൊരു വേദിയില് നടന്നതില് ഏറെ സന്തോഷമുണ്ടെന്ന് റെബയും ജോയ്മോനും പറഞ്ഞു.\nജീവകാരുണ്യ രംഗത്ത് വര്‍ഷങ്ങളായി പ്രവര്‍ത്തിക്കുന്ന ‘സ്പന്ദനം’ സംഘടനയുടെ മുഖ്യ രക്ഷാധികാരിയാണ് ജോസഫ് ഫ്രാന്‍സിസ്. വിവിധ ജാതി, മത വിഭാഗങ്ങളില് പെട്ട 22 പേരുടെ വിവാഹമാണ് ഒരേ വേദിയില് നടന്നത്. വധൂവരന്മാര്‍ക്ക് സ്വര്‍ണ്ണാഭരണങ്ങളും വസ്ത്രവും ഒപ്പം 2500 പേര്‍ക്ക് വിരുന്നും ഒരുക്കിയിരുന്നു.\nഅതേസമയം റെബയുടെയും ജോയ്മോന്‍റെയും പ്രണയവിവാഹമാണ്. ഒരു വർഷം മുമ്പാണ് ജോയ്മോൻ തന്നോട് പ്രണയം പറ‍ഞ്ഞതെന്ന് റെബ സോഷ്യൽമീഡിയ വഴി അറിയിച്ചിരുന്നു. കൂടാതെ ഇടയ്ക്കിടെ ജോയ്മോനൊപ്പമുള്ള ഡേറ്റിങ് ചിത്രങ്ങളും റെബ പങ്കുവെക്കാറുണ്ടായിരുന്നു. മലയാളി ആണെങ്കിലും റെബ ബാംഗ്ലൂരിലാണ് കുടുംബസമേതം താമസിക്കുന്നത്. വിനീത് ശ്രീനിവാസൻ്റെ നിവിൻ പോളി ചിത്രമായ ‘ജേക്കബിന്റെ സ്വർ‌ഗരാജ്യ’ത്തിലൂടെ റെബയുടെ സിനിമാ അരങ്ങേറ്റം. വിജയ് ചിത്രം ‘ബിഗിലും’ തമിഴിൽ നിരവധി ആരാധകരെ നേടിക്കൊടുത്തു. ജര്‍ഗണ്ടി, ധനുഷ് രാശി നെയ്യാര്‍കളെ തുടങ്ങിയ ചിത്രങ്ങളിലും അഭിനയിച്ചു. വിഷ്ണു വിശാല് നായകനാകുന്ന എഫ്.ഐ.ആര് ആണ് റെബയുടെ പുതിയ ചിത്രം.\nRaba Monikka's Wedding\nസിയറ്റ്, എം.ആര്.എഫ്, അപ്പോളോ ടയേഴ്‌സ് ഓഫീസുകളിൽ സിസിഐ റെയ്ഡ്\nഏപ്രിൽ മാസത്തിൽ സാധാരണയിൽ കൂടുതൽ വേനൽമഴ


ലിവർപൂൾ ഇതിഹാസം ഇയാൻ ജോൺ അന്തരിച്ചു | Fanport | Football News Malayalam\nHome Football ലിവർപൂൾ ഇതിഹാസം ഇയാൻ ജോൺ അന്തരിച്ചു\nലിവർപൂൾ ഇതിഹാസ താരം ഇയാൻ സെന്റ് ജോൺ അന്തരിച്ചു. 82 വയസ്സായിരുന്നു. 10 വർഷത്തോളം ലിവർപൂൾ ജേഴ്സി അണിഞ്ഞ താരമാണ് ഇയാൻ. 1960കളിൽ ബിൽ ശാങ്ക്ലിക്ക് കീഴിൽ ഉയർത്തെഴുന്നേറ്റ ലിവർപൂൾ ടീമിലെ പ്രധാനി ആയിരുന്നു. ലിവർപൂളിന് വേണ്ടി 400ൽ അധികം മത്സരങ്ങൾ കളിച്ചിട്ടുണ്ട്. 118 ഗോളുകളും ക്ലബിനായി നേടി.\nസ്കോടിഷ് ക്ലബായ മതർവെലിൽ നിന്ന് 1961ൽ റെക്കോർഡ് തുകയ്ക്കായിരുന്നു ഇയാൻ ലിവർപൂളിൽ എത്തിയത്. ലിവർപൂളിനൊപ്പം രണ്ട് ലീഗ് കിരീടങ്ങൾ നേടിയ താരം 1965ലെ എഫ് എ കപ്പും സ്വന്തമാക്കി. ആ എഫ് എ കപ്പ് ഫൈനലിൽ ഇയാൻ ഗോളും നേടിയിരുന്നു. സ്കോട്ട്‌ലൻഡിനു വേണ്ടി 21 അന്താരാഷ്ട്ര മത്സരങ്ങളും ഇയാൻ കളിച്ചിട്ടുണ്ട്.\nPrevious articleറെക്കോർഡുകൾ ലക്ഷ്യമിട്ട് കോഹ്ലി\nNext articleഐപിഎലിനെക്കാള് മികച്ചത് പാക്കിസ്ഥാന് സൂപ്പര് ലീഗ് – ഡെയില് സ്റ്റെയിന്